Major William Sa Lian Zam (ချင်းလွတ်မြောက်ရေးတပ်မတော် စစ်ဦးစီးချုပ်) နှင့် ချင်းဒီမိုကရေစီပါတီ၊ ချင်းလွတ်မြောက်ရေးတပ်မတော်၏ တော်လှန်ရေးသမိုင်း (ဇာတ်သိမ်းပိုင်း) - Chin World\nHome Article Major William Sa Lian Zam (ချင်းလွတ်မြောက်ရေးတပ်မတော် စစ်ဦးစီးချုပ်) နှင့် ချင်းဒီမိုကရေစီပါတီ၊ ချင်းလွတ်မြောက်ရေးတပ်မတော်၏ တော်လှန်ရေးသမိုင်း (ဇာတ်သိမ်းပိုင်း)\nမိုးလင်းရာဇာစစ်ကြောင်း စိမ်းပီာလ်ရွာအရောက်တွင်လည်း တိုက်ပွဲဖြစ်ခဲ့သည်။ မိုးလင်းရာဇာစစ်ကြောင်း ချင်းပြည်သို့ စ၀င်လာသည့်အချိန်တွင် ဗမာ့တပ်မတော်မှ တပ်ရင်း ၆ ရင်းသည် ချင်းပြည်အနှံ့နေရာယူ ထားပြီး ဖြစ်သည်။ စိမ်းပီာလ်ရွာတွင် နေရာယူသည့် တပ်ရင်း ၈၉ မှ ရဲဘော်ကြည်လင်းနှင့်တပ်စိတ်များ စိမ်းပီာလ်ရွာအနောက်ဘက် ဆဲန်နမ် (Simnam) ရွာသို့ ပြောင်းရွှေ့ဆုတ်ခွာစေခြင်းမှာလည်း မိုးလင်းရာဇာစစ်ကြောင်းအား စိမ်းပီာလ်ရွာသို့ ၀င်လာနိုင်အောင် ထောင်ချောက်ဆင်ခြင်းဖြစ်သည်။ စိမ်းပိုင်ရွာအနောက်ဘက်ခြင်းတစ်လျှောက် တော်လျှောက်ပိတ်ဆို့ထားသည်။ ထို့နောက် ရဲဘော်ကြည်သိန်းပါဝင်သည့် တပ်ခွဲသည် မိုးလင်းရာဇာစစ်ကြောင်းကို တောင်ပိုင်းမှ ပိတ်ဆို့ထားရန် လိုင်ဘုန်း (Laibung) စခန်းသို့ နေရာချထားခြင်းဖြစ်သည်။ န.မ.ခ မှ ဗျူဟာမှူး ဗိုလ်မှူးကြီးတင်ဦးသည် သိုင်းငင်း (Taingen) ဆောက်လုပ်ရေးရိပ်သာတွင် စခန်းချပြီး န.မ.ခ အောက် တပ်ရင်း ၆ ရင်းမှ တပ်သားများ ချင်းပြည်အနောက်ဘက် နယ်စပ်တစ်လျှောက်တွင်လည်းကောင်း၊ သိုင်းငင်းတောင်ဘက် တစ်လျှောက်တွင်လည်းကောင်း နေရာချထားပြီးဖြစ်သည်။ ရခိုင်တပ်နှင့် လူမမှားနိုင်အောင် ချင်းပြည်သို့ ကားမတက်ရ၊ ကျေးရွာတောင်သူသားများ တောင်ယာမသွားရဟု အမိန့်ထုတ်ထားသည်။ ပြည်သူ့စစ်အဖွဲ့ဝင်များကို တောင်ယာသမား အသွင်ဖြင့် အချက်အချာကြသည့် တောင်ယာ၊ တောင်ကုန်းများတွင် နေရာချထားပြီး ရခိုင်တပ်များကို တွေ့ရှိပါက အချက်ပြရန် နေရာချထားခဲ့ကြသည်။ တွန်းဇံမြို့နယ်အရှေ့ဘက်ခြမ်း နှင့် စီယင်းနယ်မှ ပြည်သူအားလုံး ရခိုင်တပ်များအားတွေ့ရှိပါက သတင်းပေးရန် အမိန့်ထုတ်ထားခဲ့ကြသည်။\nမိုးလင်းရာဇာစစ်ကြောင်းသည် စိမ်းပီာလ် ရွာသို့ ၀င်ရောက်ခဲ့ကြသည့်အချိန်တွင် တိုက်ပွဲဖြစ်ခဲ့ရသည်။ မိုးလင်းရာဇာစစ်ကြောင်းသည်လည်း ပစ်ခတ်မှုထောင်ခြောက်ဆင်မှုမှ လွတ်မြောက်ရန် ကြိုးစားခဲ့သည်။ ပစ်ဆုတ်ပစ်တက်လုပ်ခဲ့သည်။ စိမ်းပီာလ်ရွာမှ နေ၀င်ရာဘက်သို့ ဆက်ချီကြပြီး ခွာန်းခန်း (Khuangkhan) ရွာဘက်ကို ဦးတည်ခဲ့ကြသည်။ သို့သော် ဗမာ့တပ်မတော်မှ အနောက်ဘက်ထွက်ပေါက် ပိတ်ခဲ့သည့်အချိန်တွင် တောင်ဘက် လိုင်ဘုန်း (Laibung) ရွာဘက်သို့ ဦးတည်လာခဲ့သည်။ တပ်ရင်း ၈၉ မှ တပ်သားများမှ ၎င်းတို့၏ အနောက်မှ ထပ်ချပ်မခွာ မြောက်ဘက်မှ တောင်ဘက်သို့ လိုက်လာသည်။ ရခိုင်တပ်နှင့်ချင်းတပ်တို့သည် စားစရာလည်း မရှိခဲ့ကြတော့ချေ။ တောထဲတွင်တွေ့သည့် တွေ့သမျှအပင်များကို ကိုက်စား .. မျိုလို့ရသည်ဆိုရင် မျိုချ .. အစားပျက် .. အိပ်ပျက် .. ရာသီဥတုအလွန်ဆိုးရွားသည့် မိုးထဲလေထဲတွင် ခက်ခက်ခဲခဲ ရုန်းကန်ခဲ့ကြသည်။ ဗမာ့တပ်မတော်ဘက်ကလည်း အခွင့်ရေးရလျင်ရသလို ပစ်ခဲ့ကြသည်။ ထိုသို့ ဒုက္ခရောက်ကြသည့် အဖြစ်ကို မိုးလင်းရာဇာစစ်ကြောင်းနှင့်အတူ ချီတက်ခဲ့သည့် ရခိုင်တပ်အရာရှိ ဗိုလ်မှူးခိုင်နီရောင်၏ ကိုယ်တွေ့မှတ်တမ်းထဲတွင် “နေ့တိုက်ပွဲ၊ ညတိုက်ပွဲ သေနပ်သံမစဲ။ အိပ်ပျက်၊ စားပျက်၊ ရိက္ခာပြတ်၊ ဆေးဝါးပြတ်။ ကံကြမ္မာက မိမိ၏လက်ထဲမှာဖြစ်သည်။ ချင်းရွာအနားသို့ ချဉ်းကပ်ကြည့်သည်။ လုံး၀၀င်၍မရ။ တိုက်ပွဲဖြင့်ဆုတ်ခွာရသည်။ တောင်ကြောတောက်လျှောက် ကြည့်လိုက်လျှင် တွန်းဇံမြို့နယ်၊ တီးတိန်မြို့နယ် ကလေးမြို့နယ်များဟုထင်မှတ်ရသော မီးရောင်များကို ညအခါမြင်ရသည်။ သွား၍ကားမရ။ ရန်သူကဖြတ်လေးဖြတ် ထိုးစစ်ဆင်ထားသည်။ စားနပ်ရိက္ခာပြတ်သဖြင့် ထမင်းမစားရသည့်ရက်ကများလာသည်။ ချင်းတောင်တန်းတလျှောက် သစ်ဥသစ်ဖုများရှာဖွေ၍ အဟာရအဖြစ်စားရသည်။ သစ်ဥသစ်ဖုမတွေ့လျှင် ပင်နုရွက်နု၊ အင်ဖူး၊ နပျိုးဖူး၊ ပြောင်းစိအခြောက်များကို တောင်ယာဟောင်းမှ ကောက်စားရသည်။ တခါတရံ တောင်ယာဟောင်းများတွင် အသင့်စောင့်နေသော ရန်သူများနှင့်တိုက်ရသည်၊။ ပြေးရသည်က အညောင်း” ဟူ၍မှတ်တမ်းတင်ထားသည်။\nမိုးလင်းရာဇာစစ်ကြောင်းသည် စိမ်းပီာလ်ရွာမှ ဗမာ့တပ်မတော်အား တိုက်ရင်း၊ ရှောင်ရင်း ဆက်လက်ထွက်ခွာကြရာ စိမ်းပီာလ်ရွာနှင့် လိုင်ဘုန်းရွာအကြားတွင် တစ်ညအိပ်ခဲ့ကြသည်။ နောက်မနက်တွင် တပ်မတော်ဘက်မှ မော်တာဖြင့်လှမ်းထုသည်။ စစ်ကြောင်းသည်လည်း တောင်ဘက်သို့ ဆက်လက်ထွက်ခွာကြပြီး မတ်လ ၁၈ ရက်နေ့ ညနေ ၅ နာရီအချိန်တွင် လိုင်ဘုန်း (Laibung) ရွာသို့ရောက်ရှိ လာကြသည်။\nလိုင်ဘုန်း (Laibung) တိုက်ပွဲ\nလိုင်ဘုန်းရွာသို့ မိုးလင်းရာဇာစစ်ကြောင်း ၀င်ရောက်ခဲ့သည့် အဖြစ်အပျက်ကို ထိုအချိန်က လိုင်ဘုန်းရွာသား၊ ကျေးရွာအုပ်စုစာရေး ပါးဒိုမှ မျက်မြင်ကိုယ်တွေ့ ယခုလိုပြောပြခဲ့သည်။ “၁၉၇၇ မေလ ၁၈ ရက်နေ့ ညနေ ၅ နာရီလောက်အချိန်မှာ ခိုင်မိုးလင်းတပ်နှင့် ၀ီလီယံတပ်တို့ ရွာကိုရောက်လာကြတယ်။ သူတို့ရောက်လာတော့ ရိက္ခာရှာတယ်။ ကျွန်တော်တို့ရွာကလည်း ရှိသမျှပေးတယ်။ ကျွန်တော်တို့မစားရက်တဲ့ ဟာတွေလည်း အကုန်ပေးတယ်။ သူတို့ရိက္ခာတွေသယ်ဆောင်ပေးဖို့ ကျွန်တော်တို့ရွာထဲက အယောက် ၃၀ ကိုပေါ်တာ အဖြစ်ပေးတယ်။ ရွာမှာ ၀ီလီယံနှင့်ကျွန်တော် မျက်နှာချင်းဆိုင်စကားပြောတယ် “ဗိုလ်မှူး ကျွန်တော်ကနေမကောင်းတော့ ပေါ်တာလိုက်မသွားပါရစေနဲ့” လို့ကျွန်တော်ခွင့်တောင်းတယ် .. ဗိုလ်မှူးဝီလီယံကနေ တစ်မိုင်ဖြစ်ဖြစ် နှစ်မိုင်ဖြစ်ဖြစ် ထမ်းပေးဖို့ပြောတယ်။ အဲဒီလိုစကားပြောတဲ့အချိန်မှာ ရွာထိပ်မှာရှိတဲ့ ဗမာ့စစ်တပ်ကနေ စပစ်တယ်။ ၀ီလီယံတို့ရောက်ပြီး တစ်နာရီအကြာလောက်မှာ ဗမာစစ်တပ်က စပစ်တာပါ။ ၀ီလီယံတို့ကလည်း ပြန်ပစ်တယ်။ ၀ီလီယံကိုယ်တိုင်က လောင်ချာလိုမျိုးသေနတ်နဲ့ ရှူး…ဆိုပြီးပြန်ပစ်တယ်။ နောက်တော့အားလုံးထွက်သွားကြတယ်။ အဲဒီမှာ လူစုကွဲသွားကြတယ်။ ၀ီလီယံတို့အဖွဲ့နဲ့လိုက်သွားတဲ့ ပေါ်တာတွေက ဇုန်းရွာဘက်ကို သွားတယ်။ ခိုင်ဘကျော် နှင့် ခိုင်နီလင်းတို့အဖွဲ့ကို လိုက်တဲ့ ပေါ်တာတွေက ခေါဆတ် (Khawsak) ဘက်ကို သွားကြတယ်။ တိုက်ပွဲကမကြာဘူး.. အသေအပျောက်တော့မရှိဘူး။ နောက် တနာရီလောက်အကြာမှာ ဗမာ့တပ်မတော်က စစ်သားတွေ ရွာမှာ ရောက်လာတယ်။ အဲဒီညမှာ ဗမာ့တပ်မတော်ဘက်က တပ်သားတချို့ သူတို့နောက်ကို လိုက်သွားတယ်။ တပ်သားတချို့ ကျွန်တော်တို့ ရွာမှာအိပ်ကြတယ်။ နောက်တနေ့မနက်မှာ ဗမာ့တပ်သားတွေကလည်း ပေါ်တာဆွဲတော့ အဲဒီမှာ ကျွန်တော်လည်း မလိုက်မနေရ လိုက်ရတယ်။ ခိုင်မိုးလင်းတပ်နဲ့ ၀ီလီယံတို့ တပ်တို့ရောက်ပြီး ညနေ ၇ နာရီလောက်မှာတော့ အားလုံးရွာကနေ ထွက်သွားကြတယ်” ဟုပြောခဲ့သည်။\nလိုင်ဘုန်းရွာတိုက်ပွဲအကြောင်းကို ယင်းအချိန်က တပ်ရင်း ၈၉ မှ လိုင်ဘုန်းစခန်းတွင် တာဝန်ယူသည့် ရဲဘော်ကြည်သိန်းမှ ယခုလို ပြောခဲ့သည်။ “အဲဒီအချိန်မှာ ကျွန်တော်တို့တပ်ခွဲ ခိုင်မိုးလင်းတို့အဖွဲ့ လိုင်ဘုန်း ကိုလာမယ်ဆိုတာကို သိလို့ ကျွန်တော်တို့ကြို စောင့်နေကြတယ်။ ကျွန်တော်တို့ တပ်ခွဲကလည်း လိုင်ဘုန်းနီးနားဝန်းကျင်မှာ တပ်ဖြန့်ထားတာပေါ့။ ညနေ ၅ နာရီ မိနစ် ၂၀ လောက်မှာ လိုင်ဘုန်းရွာထဲကို ခိုင်မိုးလင်းတို့အဖွဲ့ ၀င်လာတာတွေ့ရတယ်။ အဲဒီတုန်းက ကျွန်တော်တို့ စစ်သားတွေက အများကြီးတပ်ချထားတယ်။ ကနေဒီတောင်ကြော တစ်လျှောက် မှာလည်း ဗမာ့တပ်မတော် တပ်ရင်း ၅ ရင်းလောက် တပ်စွဲကြတယ်။ လိုင်ဘုန်းရွာထဲက တပ်တွေက ကိုယ့်တပ်ကလား.. ခိုင်မိုးလင်းတို့တပ်ကလား ဆိုတာ မသဲကွဲခဲ့ဘူး။ ဒါပေမယ့် ပြောက်ကျားယူနီဖောင်းတွေဆိုတော့ ခိုင်မိုးလင်းတို့ဘဲဖြစ်မယ် ဆိုပြီးတော့ G-4 နဲ့လှမ်းပစ်လိုက်တယ်။ အဲဒီမှာသူတို့လည်း ထွက်ပြေးကြပြီးတော့ လူစုကွဲသွားကြတယ်” ဟုပြောကြားခဲ့သည်။ တပ်ကြပ်ကြည်သိန်းမှ ဆက်လက်ပြောကြားရာတွင် “အဲဒီညမှာတပ်က ကရင်တစ်ယောက်ကို မိတယ်။ နောက်ပြီး ရခိုင်တပ်အရာရှိ နှစ်ယောက်ကိုထပ်မိတယ်။ သူတို့ကို စစ်ဆေးတော့ သူတို့အဖွဲ့တွေ ပုန်းတဲ့နေရာကို ပြတယ်။ လိုင်ဘုန်းအောက်ဘက် ၉ မိုင်ချောင်းအစ ရေထွက်တဲ့ ကျောက်ဂူထဲမှာ ၉ ယောက်ပုန်းနေတယ်။ သူတို့ လက်နက်ချအလင်းဝင်လာတယ်။ ရခိုင်အရာရှိဆီမှာ ပစ်စတိုနှစ်လက်ပါတယ်၊ ငွေတစ်သိန်းခွဲပါတယ်။ ကျွန်တော်သိမ်းလိုက်တယ်။ အဲဒီမှာ ဗျူဟာမှူးက၀င်စစ်တော့ သူတို့ သေနတ်နဲ့ပိုက်ဆံတွေသိမ်းဆည်းခံတဲ့ အကြောင်းပြောပြတော့ ဗျူဟာမှူး ဗိုလ်မှူးကြီးဦးတင်ဦး က ကျွန်တော့ဆီက ငွေကို ပြန်သိမ်းတယ်။ လက်နက်ချ အလင်းဝင်လာတဲ့ ၁၁ ယောက်ကတော့ ကလေးမြို့ကို ပို့လိုက်တယ်” လို့ပြောပြခဲ့သည်။\nအားခ်လွယ် (Akluai) တိုက်ပွဲ\nလိုင်ဘုန်းရွာမှ အုပ်စုစာရေး ပါးဒိုသည်လည်း ခိုင်မိုးလင်းအဖွဲ့ရောက်ပြီး နောက်တစ်နေ့တွင် ဗမာ့တပ်မတော်၏ ပေါ်တာထမ်းပြီး လိုင်ဘုန်းရွာအနောက်ဘက် တီးတိန်ကားလမ်းဘက် ပေါ်တာထမ်းပြီး သွားခဲ့သည်။ ထိုအကြောင်းကို ပါးဒိုမှ ဆက်လက်ပြောကြားရာတွင် “ကျွန်တော်တို့နောက်နေ့မနက် ဗမာ့တပ်မတော်ရဲ့ ပေါ်တာထမ်းပြီးတော့ တီးတိန်ကားလမ်းဘက်တက်တယ်။ အားခ်လွယ် (Akluai) မရောက်ခင်မှာ တိုက်ပွဲဖြစ်တယ်။ အဲဒီမှာ ခိုင်မိုးလင်းတပ်ကလား ၀ီလီယံတပ်ကလားတော့ မသိဘူး တစ်ယောက်ကျဆုံးတယ်။ သူကချက်ချင်းသေတာတော့မဟုတ်ဘူး .. သူဒဏ်ရာရပြီးတော့ သူ့ရဲဘော်ရဲဘက်တွေက လက်မောင်းကနေတွဲခေါ် ပုံရတယ်။ နောက်တော့ သူ့ကို စမ်းချောင်းလေးတခုရဲ့ဘေးမှာ ထားခဲ့ကြတယ်။ သူအဲဒီနေရာမှာဘဲ ဆုံးသွားတယ်။ အဲဒီတိုက်ပွဲအပြီးမှာ ၇ ယောက်အလင်းဝင်ကြတယ်။ အဲဒီလူတွေကို တော့သိုင်းငင်းဘက်ကို ပို့ခဲ့ကြတယ်။ ကျွန်တော်တို့ ရွာမှာလည်း ဗမာ့တပ်မတော်တွေရှိတယ်။ နောက်နှစ်ရက်လောက်ကြာတဲ့အခါ ကျွန်တော်တို့ ရွာကနေ ခေါဆတ် (Khawsak) ဘက်ကို လိုက်သွားတဲ့ ပေါ်တာနှင့်ရခိုင်တပ်တွေထဲက ၁၀ ယောက် အလင်းဝင်ကြတယ်။ သူတို့ တီးတိန်ကားလမ်းကို မဖြတ်နိုင်ခဲ့ဘူး။ အဲဒီမှာ ဗမာ့စစ်သားတွေ အပြည့်ရှိတယ်ဆိုလို သူတို့ပေါ်တာတွေနဲ့အတူ ရွာပြန်လာပြီး အလင်းဝင်ကြတယ်။ အဲဒီအလင်းဝင်တဲ့ ၁၀ ယောက်ကိုတော့ ရွာကနေ အာခ်လွယ်ဘက်ကို ပြန်ခေါ်သွားပြီး လိုင်ဘုန်း နဲ့ အာခ်လွယ်ကြားမှာ အားလုံးအဆုံးစီရင်ခြင်းခံရတယ်။ ကျွန်တော်တို့ကတော့ ရွာကနေဆိုတော့ သေနတ်သံဘဲ ကြားရတယ်။ နောက်မှ အလောင်းတွေသွားကြည့်ကြတယ်။ မှတ်မှတ်ရရဆိုလို့ သေနတ်သံတွေကြားရင်း တစ်ယောက်က “Kanu Ka Hmangaih Ce – အမေ့ကိုချစ်တယ်” လို့အော်ပြီးတော့ အဲဒီအော်သံကို သေနတ်အသံက တိတ်စေခဲ့တယ်။ ၀ီလီယံတို့အဖွဲ့ခေါ်သွားတဲ့ ပေါ်တာတွေလည်း ဇုန်းရွာကနေ ရွာကိုပြန်လာကြတယ်။ သူတို့လမ်းမှာ တစ်ညအိပ်တယ်လို့ သူတို့ပြောတယ်။ ကျွန်တော်တို့ ရွာမှာ ခိုင်မိုးလင်းတပ်ထဲက ဆက်သွယ်ရေးမှူးလို့ထင်ရတဲ့ တစ်ယောက်ရဲ့ ဆက်သွယ်ရေးကိရိယာရယ်၊ သူ့ကျောပိုးအိတ်ရယ် သိမ်းထားတယ်။ အဲဒီထဲမှာ ရခိုင်တပ်ဖွဲ့ရဲ့မှတ်တမ်းတွေ၊ ဓာတ်ပုံတွေ၊ သူတို့ရဲ့ခရီးအကြောင်း၊ သူတို့ဥက္ကဌကြီးခိုင်မိုးလင်း နှင့် ၀ီလီယံတို့အတွက် အသုံးပြုတဲ့ ကုတ်နာမည်တွေ ရေးထားတယ်။ သူတို့တော်လှန်ရေးနယ်မြေမှာ ရိုက်ခဲ့တဲ့ ဓာတ်ပုံတွေလည်း အများကြီးပါတယ်။ အစတုန်းကတော့ ကျွန်တော်အဲဒါတွေကို သိမ်းထားတယ်။ ဒါပေမယ့် စစ်တပ်ဘက်က ခဏခဏလာရှာတော့ ကျွန်တော်လည်း ကြောက်ပြီးတော့ စစ်တပ်ကို ပြန်အပ်လိုက်တယ်” ဟုပြောကြားခဲ့သည်။\nယင်းအချိန်က စီးယင်းနယ် ထုတ်လိုင်ရွာတွင်နေထိုင်သည့် ပါးအဲန် ကလည်း ယခုလိုပြောကြားခဲ့သည်။ “ခိုင်မိုးလင်းနှင့် ၀ီလီယံတို့အဖွဲ့ စီးယင်းနယ်ထဲကို အားခ်လွယ်ဘက်ကနေ ၀င်လာတယ်လို့သိရတယ်။ ထုတ်လိုင်ရွာမှာလည်း ဗမာ့စစ်တပ်တွေ ရောက်တယ်။ ဗမာ့စစ်တပ်က လိုင်ဘုန်းရွာက ရခိုင်တပ်တွေ ချထားတဲ့လက်နက်တွေကို သွားယူခိုင်းတယ်။ ကျွန်တော်လည်း ထုတ်လိုင်ကနေ လိုင်ဘုန်းကို ထွက်သွားတော့ အားခ်လွယ်ရွာအဆင်းမှာ အလောင်းတွေတွေ့ရတော့ အရမ်းစိတ်မကောင်းဖြစ်ခဲ့မိတယ်။ အလောင်း ၁၀ လောင်းလောက်တော့ ရှိမယ်ထင်တယ်။ လိုင်ဘုန်းရွာက လက်နက်တွေ ကျွန်တော်သွားယူပြီးတော့ ဗမာစစ်တပ်တွေကို အပ်လိုက်တယ်” ဟုပြောခဲ့သည်။ လိုင်ဘုန်းရွာမှ အုပ်စုစာရေး ပါးဒိုကလည်း ရခိုင်တပ်ဖွဲ့တွေ ချခဲ့တဲ့ လက်နက်တွေကို သူရဟန်ဇာကမ် ကယူတာလည်းရှိတယ် ဟုပြောခဲ့သည်။\nလိုင်ဘုန်းရွာဦး အထက်တွင် ဖြစ်ခဲ့သည့် တိုက်ပွဲအကြောင်းကို ဗိုလ်မှူးခိုင်နီရောင်၏ ကိုယ်တွေ့မှတ်တမ်းထဲတွင် .. လိုင်ဘန်းရွာတိုက်ပွဲမှ လူစုကွဲကြရာ စာရေးသူ (ဗိုလ်မှူးခိုင်နီရောင်) နှင့်အတူ ဥက္ကဌကြီးခိုင်မိုးလင်း၊ အတွင်းရေးမှူး ခိုင်ဘကျော်၊ ဗိုလ်သိန်းနိုင်၊ ဒုဗိုလ်သီဟ၊ ဒုဗိုလ်ကျော်ထူး၊ အရာခံဗိုလ်မိုးဟိန်း၊ တပ်ကြပ်ကြီးမြမောင်၊ မိုးတိမ်ပျံခိုင်သန်းကျော်၊ ဆေးမှူးခိုင်မင်းလတ်၊ စုစုပေါင်း (၁၁) ဦးမျှ စုမိသည်။ ဧရာမမတ်စောက်သော တောင်ထိပ်တခုကိုတက်သည်။ တောင်ထိပ်ကိုရောက်သည်နှင့် ဘယ်ညာလေ့လာကြည့်သည်။ မီးရောင်တခုကို ဖြတ်ခနဲ တွေ့ရသည်။ သစ်ကိုင်းသစ်ငုတ်များကိုဖယ်၍ ချောင်းမြောင်းကြည့်ရာ ချင်းတောင်တောင်ယာတခု၌ လက်နက်များကိုဝှက်ပြီး အရပ်သားအ၀တ်ဝတ်ဖြင့် ပြောင်းဖူးချက်စားနေသော ခိုင်အာဏာနီ၊ ဇာနီခိုင်၊ ရောင်းရင်းစိုးနိုင်၊ ခိုင်မျိုးရိုင်း၊ ခိုင်မင်း တို့အား မသေမပျောက် တွေ့ရသဖြင့် ၀မ်းသာလို့မဆုံးဖြစ်ခဲ့ရသည်။ အင်အားစုစုပေါင်း (၁၆) ယောက်ဖြစ်လာ၍ အားတက်မိသည်။ ခရီးပန်းလာသဖြင့် ကုန်းမြင့်တခုကခြုံတခုတွင် ခိုဝင်ယင်းအိပ်စက်ရသည်။ အဲဒီမှာ ဗမာ့တပ်မတော်နှင့် တိုက်ပွဲဖြစ်တော့ ရောင်းရင်းစိုးနိုင်တယောက် ညာဖက်မျက်လုံးနှင့် ဘယ်ဖက်ပေါင်ကို ကျည်မှန်သည်။ “ကေ – စိုးနိုင် မင်းဒါဏ်ရာကလည်းများပြီ။ မင်းစိတ်ကိုတင်းထား။ လက်ပစ်ဗုံးနှစ်လုံးယူထားလိုက်။ ရန်သူမကြာခင် မင်းဆီကိုရောက်လာပါလိမ့်မယ်။ စိုးနိုင်မျက်စိတစ်ဖက်မှ သွေးများဆင်းလာပြီး ကျန်တဖက်ကမျက်ရည်ကျလျှက် “ခိုင်နီရောင် ငါ့ကိုပစ်ထားကြတော့မှာလား” ဟူသောစကားကိုကြားပါလျှက် သူ့ကို ထားခဲ့ကြရသည်။ ကြေကွဲမှု၊ စိတ်မကောင်းမှု၊ ၀မ်းနည်းမှုများစွာဖြင့် ရှေ့မှလူများ ဆုတ်ခွာလားသည့် မြောင်းအတိုင်း ပြေးဆင်းရသည်။ လျှိုမြောင်အကောက် (၁၀-၉) ခု မြောက်သောအခါ ရန်သူကို စိုးနိုင်လက်ပစ်ဗုံးဖြင့်ခွင်းသံ ကြားလိုက်ရသည်။ နောက်ဆုံး အသက်ငယ်ရွယ်စဉ်မှာပင် တိုင်းပြည်နှင့်လူမျိုးအတွက် သမိုင်းပေးတာဝန် ကျေပွန်စွာထမ်းဆောင်ခဲ့သည်” ဟုရေးထားသည်ကို တွေ့ရှိရသည်။\nဗိုလ်ခိုင်မိုးလင်းနှင့်ဗိုလ်ဝီလီယံတို့၏ မိုးလင်းရာဇာစစ်ကြောင်းသည် လိုင်ဘုန်း (Laibung) ရွာမှစတင်၍ အဖွဲ့ကွဲခဲ့ကြသည်။ တချို့တပ်သားများသည် လိုင်ဘုန်းရွာအောက်ဘက် ကလေးဘက်ကို ဆင်းကြပြီး တချို့ အလင်းဝင်ကြသည်။ ဗိုလ်မှူးခိုင်မျိုးမင်း နှင့် ရခိုင်ရဲဘော်တယောက်သည် ကလေးမြို့ဘက်ကို ဦးတည်ရင်း ၉ မိုင်စခန်းတွင် ၁၉၇၇ ဇွန်လ ၁ ရက်နေ့၌ လက်နက်ချ အလင်းဝင်ခဲ့ကြသည်။ တွီးဇန် (Tuizang) ရွာတွင်လည်း ၉ ယောက်အလင်းဝင်ခဲ့ကြသည်ဟု တွီးဇန်ရွာသားများမှ ပြောခဲ့သည်။ ဗိုလ်ခိုင်မိုးလင်းနှင့်ဗိုလ်မှူးဝီလီယံတို့ တပ်ဖွဲ့သည် လိုင်ဘုန်းရွာအနောက်ဘက် ကနေဒီတောင်ကြော ဘက်သို့ ထွက်ခွာသွားခဲ့ကြသည်။ ကနေဒီတောင်ကြောတစ်လျှောက်တွင် ဗမာ့တပ်မတော်မှ နေရာယူကြသည်။ ညမှောင်ချိန်ဖြစ်ပြီး ဗမာ့တပ်မတော်နေရာယူခဲ့သည့် တပ်စိပ်တစ်ခုနှင့်တစ်ခုကြား လွတ်သည့်နေရာများမှ အခွင့်အရေးကြုံတိုင်း ရခိုင်တပ်နှင့်ချင်းတပ်များ ဖြတ်ကြသည်။ ထိုသို့ဖြတ်ကူးကြသည့် အချိန်တွင် မိုးလင်းရာဇာစစ်ကြောင်း လမ်းထပ်ကွဲခဲ့ကြပြန်သည်။ ရာသီဥတုဆိုးရွား အေးချမ်းသည့်အချိန်ဖြစ်၍ ဗမာ့စစ်တပ်မှ စစ်သားများ မီးလှုံသည့်အချိန် စသည်တို့တွင် သာဖြတ်ကူးနိုင်ခဲ့ကြသည်။ ဗိုလ်ခိုင်မိုးလင်းတို့အဖွဲ့သည့် ကနေဒီတောင်ကြောကို ဖြတ်ပြီး ထန်းနွဲ (Thangnuai) ရွာဘက်ရှိ တောင်ယာတဲတွင် ခိုလှုံခဲ့ကြသည်။ ဗိုလ်မှူးဝီလီယံနှင့်အဖွဲ့သည် ကနေဒီတောင်ကြောကို ခက်ခက်ခဲခဲဖြတ်ကျော်နိုင်ကြပြီး ဖွန်နောမ် (Phunnom) ရွာနှင့် ဇုန်း (Zung) ရွာကြားရှိ ချောင်းအတိုင်း ဆင်းလာကြကာ ထိုမှ တစ်ဆင့် ဇုန်းရွာသို့ ထွက်ခွာခဲ့ကြသည်။ ဇုန်း (Zung) ရွာတွင် ပေါ်တာအသစ်ထပ်ဆွဲပြီး လိုင်ဘုန်းရွာမှ ဆွဲထားသော ပေါ်တာများသည် လိုင်ဘုန်းရွာသို့ ပြန်သွားခဲ့ကြသည်။ ဗိုလ်မှူးဝီလီယံတို့အဖွဲ့သည် ချင်းပြည်နယ်အနောက်ဘက်ကို ဦးတည်ပြီး အနွိယနိုင်ငံ မီဇိုရမ်ပြည်နယ်ဘက်ကို ဦးတည်ပြီး ထွက်ခွာခဲ့ကြကာ ဗန်းတဲ (Vangteh) ရွာကိုကျော်ပြီး ဆိုင်းဇာန် (Saizang) ရွာဘက်သို့ ရောက်ရှိခဲ့ကြသည်။\nဥက္ကဌကြီးခိုင်မိုးလင်းနှင့် အတွင်းရေးမှူး ခိုင်ဘကျော်တို့သည် စီးယင်းနယ်ထဲသို့ ၀င်သွားခဲ့ကြသည်။ ထို့နောက် စီးယင်းချိုင့်ဝှမ်း ခေါဆတ် (Khawsak) ရွာ နှင့် ထုတ်လိုင် (Thuklai) ရွာတို့ကြား ချောင်းတခုတွင် ရခိုင်တပ်ဖွဲ့တစ်ဖွဲ့ ပိတ်မိနေကြသည်။ ထိုအဖြစ်အပျက်ကို ယင်းအချိန်က ထုတ်လိုင်ရွာတွင်နေထိုင်သည့် ပါးအဲန်မှ ယခုလိုပြောပြခဲ့သည်။ “ကျွန်တော်တို့ရွာ မျက်မြင်သက်သေတယောက် ပြန်ပြောပြတဲ့ဟာ တခုပေါ့။ ထုတ်လိုင်နှင့်ခေါဆတ်ရွာကြားက ချိုင်းဝှမ်းကြီး၊ အဲဒီမှာချောင်းရှိတယ်။ အဲဒီမှာ ရောက်နေတဲ့ ရခိုင်တပ်ဖွဲ့တွေကို လက်နက်ချရန် သွားပြောဖို့ ရွာသားတယောက်ကို ဗမာ့တပ်က လွှတ်လိုက်တယ်။ ဘယ်နှစ်ယောက်လက်နက်ချလဲတော့ မသိဘူး။ လက်နက်ချတဲ့သူတွေထဲက တချို့ကို ထုတ်လှိုင်အထက်တန်း ကျောင်းကို ခေါ်လာတယ်။ ခိုင်ဘကျော်နှင့် ခေါင်းဆောင်ပိုင်းလို့ထင်ရတဲ့ လေးယောက်ကတော့ အဲဒီချောင်းဘေးနား တနေရာမှာ ဗမာ့တပ်က ကျင်းတူးခိုင်းတယ်။ နောက်ပြီးတော့ အရာရှိတယောက်က “ခိုင်ဘကျော် မင်းရခိုင်ပြည်ပြန်တော့” ဆိုပြီး ပစ်လိုက်တယ်။ အခြားသုံးယောက်ကိုလည်း အဆုံးစီရင်ပြီး သူတို့တူးတဲ့ ကျင်းထဲမှာဘဲ မြှုပ်ခဲ့ကြတယ်” ဟုပြောပြခဲ့သည်။\nချင်းအာဇာနည် ဗိုလ်မှူးဝီလီယံဆာလျန်ဇမ်း ကျဆုံးခြင်း\nလိုင်ဘုန်းမှ မိုးလင်းရာဇာစစ်ကြောင်း လူစုကွဲပြီးတဲ့နေက်ပိုင်း ဗိုလ်မှူးဝီလီယံဆာလျန်ဇမ်းနှင့် အဖွဲ့သည် လိုင်ဘုန်းမှ ဇုန်းရွာသို့ ရောက်ရှိပြီးနောက် ဇုန်းရွာမှ တောင်ကြောတစ်လျှောက် ဗန်းတဲရွာဘက်သို့ ထွက်ခွာခဲ့ကြသည်။ ဗန်းတဲနှင့် ဆိုင်းဇန် (Saizang) အကြားသည် ချိုင့်ဝှမ်းဖြစ်ပြီး ချောင်းတစ်ခုရှိသည်။ ဗိုလ်မှူးဝီလီယံတို့တပ်ဖွဲ့ ချောင်းကိုဖြတ်ပြီး ဆိုင်းဇန်ဘက်ကို တက်သွားခဲ့ကြသည်။ ထိုသို့ ဆိုင်းဇန်မှ မဏိပူရမြစ်ဘက်သို့ သွားသည့်လမ်းဖြတ်နေကြသည့် အချိန်တွင် ဗမာ့တပ်မတော်ဘက်မှ ပစ်ခတ်ခဲ့ကြသည်။ ဗိုလ်မှူးဝီလီယံတို့တပ်ဖွဲ့ ဗန်းတဲ ရွာဘက်သို့ နောက်ပြန်ဆုတ်ခဲ့ရပြီး မီးဇာကုန်၊ဆီခမ်းအခြေအနေသို့ ရောက်ရှိခဲ့ကြသဖြင့် ဗန်းတဲမှ ပြည်သူ့စစ်ထံသို့ လက်နက်ချရန် အကြောင်းကြားခဲ့ပြီး ဗန်းတဲရွာသို့ အလင်းဝင်ခဲ့ကြသည်။ ထိုသတင်းကို ပြန်နှံ့သွားသည့်အချိန်တွင် ဗိုလ်မှူးဝီလီယံဆာလျန်ဇမ်း နှင့်အဖွဲ့အား စိတ်ဝင်စားပြီး သွားရောက်ကြည့်ရှုခဲ့သည့် ပါးခွာလ်မှ ယခုလိုပြောကြားခဲ့သည်။ “ဗိုလ်မှူးဆာလျန်ဇမ်းတို့ လက်နက်ချတယ်ကြားလို့ ကျွန်တော်တို့ရွာကနေ ၉ မိုင်လောက်ဝေးတဲ့ ဗန်းတဲကို သွားကြတယ်။ ကျွန်တော်တို့လည်း သူတို့ကိုင်တဲ့ လက်နက်တွေကို စိတ်ဝင်စားလို့။ အဲဒါတွေ သွားကြည့်ချင်လို့ သွားကြတာဖြစ်တယ်။ ဗိုလ်မှူးဝီလီယံတို့အဖွဲ့က ရွာထိပ်ပိုင်းက အိမ်တစ်အိမ်မှာ ရှိကြတယ်။ အဲဒီမှာ ချင်းတပ်သားတွေချဉ်း ၁၀ ယောက်ကျော်လောက်တော့ရှိတယ်။ ရခိုင်တပ်တွေလည်း ရွာအောက်မှာ ရှိတယ်လို့ သိရတယ်။ ဗိုလ်မှူးဝီလီယံက အရပ်ကလည်းမြင့်တယ်။ ရုပ်ရည်လည်းခန့်တယ်ဆိုတော့ သူမှန်းသိသာတယ်။ အဲဒီမှာ ကျွန်တော်စကားသွားပြောတယ်။ ဗိုလ်မှူးဝီလီယံလားလို့ ကျွန်တော်မေးတယ်..သူလည်း … ဟုတ်တယ် လို့ပြန်ဖြေတယ်။ သူပြောတာက ကျွန်တော်တို့ လွတ်ခါနီးလေး .. မဏိပူရမြစ်ကို ကျော်ပြီဆိုရင် .. ကျွန်တော်တို့လွတ်ပြီ .. ဒါပေမယ့် အဲဒီနေရာမကျော်နိုင်တာ ဆိုးတယ်လို့ပြောတယ် .. နောက်ပြီးတော့ ဗိုလ်မှူးဝီလီယံက အိတ်ဆောင်နာရီတစ်လုံး လက်ဆောင်ပေးတယ်။ ကျွန်တော့အစ်ကိုကိုတော့ သူ့ဂျာကင်အင်္ကျီကို လက်ဆောင်ပေးတယ်။ နောက်ပြီး စကားတစ်ခု ကျွန်တော့ကို မှာလိုက်တယ်။ ရွာအောက်က ကျောက်ပြားနဲ့ ကပ်ထားတဲ့ တောင်ယာတဲတစ်တဲမှာ ကျွန်တော်လွယ်အိတ်တခု ကျွန်တော်ထားတာတယ်။ အဲဒီထဲမှာ အဖိုးတန်ပစ္စည်းတွေပါတယ်။ ကျွန်တော့မိသားစု ဓာတ်ပုံတွေပါတယ်။ မှတ်တမ်းတွေပါတယ်။ အဲဒါတွေကို ကျွန်တော့မိသားစုကို စုံးစမ်းပြီး ပေးပေးလိုက်ပါ လို့သူပြောတယ်။ နောက်တစ်နေ့ ကျွန်တော်တို့ သွားရှာတော့ သူတို့တက်လာတဲ့ လမ်းတစ်လျှောက်ကို လူတွေအများကြီး လိုက်ရှာထားတာ .. သူပြောတဲ့ နေရာတော့ ကျွန်တော်တို့ရောက်တယ်။ ဒါပေမယ့် အဲဒီမှာ ဘာမှမရှိတော့ဘူး .. တစ်ယောက်က ယူသွားပြီလို့ ယူဆမိတယ်” ဟုပြန်ပြောခဲ့သည်။ ပါးခွာလ်မှ ဆက်လက်ပြောကြားရာတွင် “ကျွန်တော်တို့ရွာကို ပြန်သွားပြီးတော့ ဗန်းတဲရွာက တစ်ယောက်ကနေ နောက်မှ ပြန်ပြေပြတာပေါ့။ ဗိုလ်မှူးဝီလီယံတို့အဖွဲ့ကိုခေါ်ဖို့ ဗန်းတဲပြည်သူ့စစ်က ဗမာ့တပ်မတော်ကို လှမ်းခေါ်တယ်။ ဒါပေမယ့် တပ်က ငါလ်ဇန်တပ်စခန်း (ဆိုင်းဇန်မှ ၃ ဖာလုံ၊ အရင်က လေယာဉ်ကွင်းဟောင်း) ကိုလာပို့ပါလို့ပြောတယ်။ ဗန်းတဲပြည်သူ့စစ်ကလည်း လက်နက်စာရင်းတွေလုပ်ပြီးတော့ ငါလ်ဇန်း တပ်စခန်းကို သွားပို့ကြတယ်။ ဗမာ့တပ်ကလည်း လာကြိုကြတယ်။ ဗန်းတဲရွာကနေဆင်းပြီး ချောင်းကျော်လာတဲ့ အချိန်မှာ ဗမာ့တပ်နဲ့တွေ့တယ်။ အဲဒိလိုနဲ့တွေ့ကြပြီးတဲ့ နောက်မှာ တပ်က ပြည်သူ့စစ်တွေကို အားလုံးပြန်ခိုင်းတယ်။ ဗိုလ်မှူးဝီလီယံတို့အဖွဲ့ကို ကြိုးတုတ်လိုက်တယ်။ ဗိုလ်မှူးဝီလီယံက ငါတို့က အလင်းဝင်လာတာ .. ဘာလို့ကြိုးနဲ့ချဉ်တာလဲ ဆိုပြီးတော့ မေးလိုက်တယ်.. ပြည်သူ့စစ်တွေအပြန်လမ်းမှာ သေနတ်သံတွေကြားလိုက်ကြတယ်.. အဲဒီလို ဗိုလ်မှူးဝီလီယံနှင့်အဖွဲ့ကို အဆုံးစီရင်ခဲ့ကြတယ်။ သူတို့အဖွဲ့ထဲက တစ်ယောက်မသေဘဲနဲ့ ဒဏ်ရာတွေနဲ့ ဗန်းတဲရွာအောက်ဘက်ကို ပြန်လာတဲ့သူရှိတယ်။ မတူပီဘက်က တစ်ယောက်လို့ ပြောကြတယ်။ သူ့ကို ပြန်အပ်ဖို့၊ မအပ်ဖို့ အရေး ဗန်းတဲ့ရွာသားတွေ ငြင်းခုံကြတယ်။ ဒါပေမယ့်နောက်ဆုံး တပ်ကသိပြီးတော့ သူတို့ပြန်ခေါ်သွားပြီးတော့ ချောင်းနားမှာဘဲ အဆုံးစီရင်ခြင်းခံရတယ်” ဟုပြန်ပြောခဲ့သည်။\nထိုအချိ်န်တုန်းက ဗန်းတဲ (Vangteh) ရွာ ငါးဦးကော်မတီအဖွဲ့ဝင် ပါးထန်း ကလည်း ယင်းအချိန်က အဖြစ်အပျက်ကို ၎င်းမှတ်မိသလောက် ပြန်လည်ပြောခဲ့သည်။ “၁၉၇၇ ခုနှစ်၊ မေလ ၂၃ ရက်နေ့ဖြစ်တယ်။ ဗန်းတဲရွာနှင့် မနီးမဝေးနေရာမှာ ခိုင်မိုးလင်းတပ်ဖွဲ့ဝင်တွေ အရင်ညကတည်းက တပ်စွဲထားတယ်လို့ ထင်ရတယ်။ ဗန်းတဲရွာကနေ မနက်တောင်ယာခုတ်ဖို့ သွားတဲ့အချိန် တောင်ယာသမားများက အဲဒီလူတွေကို မြင်တွေ့တော့ ရွာလူကြီးတွေကို အကြောင်းကြားခဲ့တယ်။ သူတို့အားလုံး ၂၇ ယောက် ညနေ ၆ နာရီမှာ ဗန်းတဲရွာလူကြီးတွေဆီကို အလင်းဝင်လာပြီး ရွာလူကြီးတွေက တဆင့် ငါလ်ဇန်တပ်စခန်း (ဆိုင်းဇန်မှ ၃ ဖာလုံ၊ အရင်က လေယာဉ်ကွင်းဟောင်း) ကို ညနေ ၈/၉ နာရီအချိန်လောက်မှာ သွားရောက်အပ်နှံကြတယ်။ နောက်တော့ကြားရတာက အလင်းဝင်လာသူ အားလုံး မ.ဆ.လ စစ်တပ်ကနေ အဲ့ဒီညမှာဘဲ အဆုံးစီရင်ခဲ့ကြတယ်” ဟုပြောပြခဲ့သည်။\nဗိုလ်မှူးဝီလီယံ၏ နောက်ဆုံးနေ့ရက်အကြောင်းကို တပ်ကြပ်ကြည်သိန်းမှ ယခုလိုပြောကြားခဲ့သည်။ “၀ီလီယံနှင့်အဖွဲ့ လိုင်ဘုန်းရွာကနေ အထွက်ကားလမ်းဖြတ်တဲ့အချိန်မှာ တပ်ကစောင့်ပြီးသား .. အဲဒီကနေ သူတို့ ပြေးကြတယ်။ သူတို့ Saizang ဘက်ကို ပြေးကြတာပေါ့။ အဲဒီမှာ ခ.လ.ရ (၄၂) ထဲက တပ်စုတစု သူတို့အနောက်ကနေ တောက်လျှောက်လိုက်တယ်။ နောက်ပြီးတော့ ခ.လ.ရ (၉၅) ထဲကတပ်စုတစု ကလည်း (၄၂) နှင့်ပေါင်းပြီးတော့ နောက်ကနေ လိုက်တယ်။ ခ.လ.ရ (၈၉) တပ်ခွဲ ၄ ကလည်းရှေ့ကနေ ပိတ်တယ်။ ခ.လ.ရ (၈၉) နားမှာလည်း (၈၇) နှင့် (၈၈) ရှိတယ်။ အဲဒီလို စစ်တပ်က ပိတ်တာ။ သူတို့ဘယ်မှ ထွက်လို့မရဘူး။ အဲဒီလိုနဲ့ ၀ီလီယံအဖွဲ့နဲ့ ခ.လ.ရ (၈၉) တပ်ခွဲ ၄ တို့ Saizang နားမှာ ထိပ်တိုက် သွားတွေ့တယ်။ အဲဒီမှာ တိုက်ကြတယ်။ အဲဒီမှာ ၀ီလီယံလည်း တိုက်ပွဲမှာ ကျဆုံးတယ်။ သူတို့ထဲက တိုက်ရင်းနဲ့ လက်နက်ချတဲ့သူတွေလည်း ရှိတယ်ကြားတယ်။ ဒါပေမယ့် လက်နက်ချတဲ့သူတွေကိုလည်း အားလုံးရှင်းပစ်လိုက်တယ်။ တိုက်ပွဲကျလို့ဘဲ ပြောရမှာပေါ့။ ၀ီလီယံတို့အဖွဲ့ထဲက တစ်ယောက်မှ လွတ်ထွက်မလာဘူး။ အဲဒီ ၀ီလီယံတို့နဲ့တိုက်တဲ့တိုက်ပွဲမှာ တပ်ရင်း (၈၉) ထဲက ဆေးတပ်သား ဒုတပ်ကြပ်အောင်ဝင်း ဆိုတဲ့သူ ကျဆုံးခဲ့တယ်။ ဒီမြရတနာ စစ်ဆင်ရေး တခုလုံးမှာ သူတယောက်ဘဲ ကျတယ်။ သူတို့နဲ့တိုက်ဖြစ်တဲ့ တပ်ရင်း ၈၉ ကလည်း သူတို့ နာရီ၊ ရွှေ နှင့် ငွေတွေကို သူတို့ဘဲ ယူသွားပြီး ပြန်မအပ်ဘူး။ အဲဒီမှာ စစ်သားတစ်ယေက်ကို ငွေတွေအများကြီး ယူသွားကြတယ်။ နောက်တော့ သူတို့မိန်းမတွေကလည်း နေမတတ်မထိုင်တတ် အဲဒီကရတဲ့ငွေတွေနဲ့ ရွှေတွေအများကြီးဝယ်လိုက်ကြတယ်။ အဲဒီတုန်းက ရွှေက တစ်ကျပ်သားမှာမှ ၃၀၀ ကျပ်လောက်ဘဲရှိတယ်။ ရွှေတွေနင်းခွဝယ်ကြတော့ သတင်းကပေါက်သွားတာ.. န.မ.ခ ရုံးချုပ်က စီအိုင်ဒီလာပြီးတော့ ၈၉ ထဲက တပ်သားမိသားစုတွေ ၀ယ်ထားတဲ့ ရွှေတွေအကုန်ပြန်သိမ်းတယ်။ သူတို့အရင်းတုန်းက ရှိတဲ့ဟာတွေလည်ပါသွားတယ်” ဟူ၍ပြောကြားခဲ့သည်။\nဗိုလ်မှူးဝီလီယံ ဆာလျန်ဇမ်သည် တော်လှန်ရေးလုပ်ရန် ဆုံးဖြတ်သည့်အချိန်မှ စပြီး သူ.. သူ ချစ်သည့် ချင်းပြည်အတွက် အသက်ပေးအပ်ရန် အဆင်သင့်ဖြစ်ခဲ့ပြီး အသက်သေလျှင်ပင် နိုင်ငံရပ်ခြားတွင် မသေဘဲ ချင်းပြည်တွင် ချင်းပြည်အတွက် အသက်ပေးလိုသည့် ဗိုလ်မှူးဝီလီယံသည် ချင်းပြည်တွင် မ.ဆ.လ တစ်ပါတီအာဏာရှင်စနစ်ကို တော်လှန်ရင်း တိုက်ပွဲဝင်ရင်း အသက်ပေးခဲ့သည်။ သူသည် ချင်းပြည်အတွင်း ပြည်သူများကို စည်းရုံးပြီး တော်လှန်ရေးလုပ်ရန် စီစဉ်ခဲ့သော်လည်း ချင်းပြည်အနီး ရောက်ရှိလာသည့်အချိန်တွင် တိုက်ပွဲပေါင်းများစွာ ဆင်နွှဲခဲ့ရခြင်းကြောင့် စည်းရုံးရေးဆင်းမည့် အချိန်ပင် မရရှိခဲ့ချေ။ သူချင်းပြည်အတွက် အသက်ပေးဆပ်ခဲ့သည့် အချိန်တွင် အသက် ၃၃ အရွယ်ဖြစ်သည်။ သူချင်းပြည်နှင့်ချင်းလူမျိုးအတွက် အသက်ပေးဆပ်ခဲ့သည့် နေ့ရက်သည် ၁၉၇၇ မေလ ၂၃ ရက် ညအချိန်တွင် ဖြစ်လိမ့်မည် ဟုသုံးသပ်မိပါသည်။ သူနှင့်အတူ ချင်းလွတ်မြောက်ရေးတပ်မတော် (Chin Liberation Army) သည်လည်း ပြီးဆုံးသွားခဲ့သည်။ ချင်းဒီမိုကရေစီပါတီ (Chin Democracy Party) သည်လည်း ၁၉၇၄ နောက်ပိုင်းတွင် နာမည်ဖြင့်သာ ကျန်ရစ်ခဲ့ပြီး ၁၉၈၈ အရေးအခင်းနောက်ပိုင်းတွင် ထိုင်းနိုင်ငံသို့ ချင်းအမျိုးသားများထပ်မံရောက်ရှိလာခဲ့ကြရာတွင် တစ်ဖန် ပြန်လည်အသက်သွင်းခဲ့ကြသည်။\nရခိုင့်အာဇာနည် ဥက္ကဌကြီးခိုင်မိုးလင်း ကျဆုံးခြင်း\nရခိုင်လွတ်မြောက်ရေးပါတီ နှင့် တပ်မတော် ဥက္ကဌကြီးခိုင်မိုးလင်း ကျဆုံးသည့် ဖြစ်ရပ်ကို ဟန်မောင်သိန်းရေးသားသော “ရခိုင်ပြည်လွတ်မြောက်ရေးပါတီ ဖြတ်သန်းခဲ့သောခရီးရှည်” ဆောင်းပါးထဲတွင် … ၁၉၇၇-ခုနှစ် ဇွန်လ (၄) ရက်နေ့ မဏိပူရ မြစ်ကူးတိုက်ပွဲတွင် ခေါင်းဆောင် ခိုင်မိုးလင်း ကျဆုံးသည်။ ရန်သူများဝိုင်းဝန်းတိုက်ခိုက်နေသည့် အချိန်တွင် ဘယ်ဖက်လက်မောင်း ကျည်သင့်ဒဏ်ရာရထားပြီးဖြစ်သော ခိုင်မိုးလင်းသည် အရေးကြီးစာရွက်စာတမ်းများ နှင့် ငွေစက္ကူများကို မီးရှို့ပြီးနောက် မိမိကိုယ်ကို ပစ်သတ် သတ်သေသွားခြင်းဖြစ်သည်” ဟုရေးသားထားသည်ကို တွေ့ရှိနိုင်သည်။\nဗိုလ်မှူးခိုင်နီရောင်၏ ကိုယ်တွေ့မှတ်တမ်းထဲတွင် ဥက္ကဌကြီးခိုင်မိုးလင်း၏ နောက်ဆုံးနေ့ရက်များ အကြောင်းကို ဤကဲ့သို့ရေးသား မှတ်တမ်းတင်ထားခဲ့သည်။ “လိုင်ဘုန်းတိုက်ပွဲအပြီးတွင် ရှစ်ယောက်မျှသောလူနှင့် ရခိုင်ပြည်ကို ချီတက်ရန် ဥက္ကဌကြီး အမိန့်ပေးသည်။ တောတောင်များကို ကျော်ပြီး တီးတိန်-ဖလမ်းကားလမ်းသို့ အရောက်ချီတက်ရသည်။ ညအချိန်ကို စောင့်ကြရသည်။ ဥက္ကဌကြီးမှ တပ်သားများအား စိတ်ဓာတ်မကျရန် ပြောသည်။ သူ့အိတ်ထဲမှ ပါလာသော ချီဂွေဘားရား (Che Guevara)၊ ကျူးဘားနိုင်ငံမှ ကတ်စထရို (Fidel Castro) ဓာတ်ပုံများကို ထုတ်ပြပြီး ငါ့ညီတို့ ဒီပုံတွေကိုကြည့်ပါ .. ဒီခေါင်းဆောင်ကြီးတွေလည်း ဒုက္ခခံပြီးမှ လွတ်လပ်ရေးကို ရကြတယ်။ အခုလည်း ငါတို့ရခိုင်ပြည်ကို အရောက်ချီမယ်။ ငါသေရင်တောင်မှ ရခိုင်တံဆိပ်ပြပြီးသေမယ် .. ရန်သူ့ထံမှာ လုံးဝဒူးမထောက်၊ လက်မမြှောက်နဲ့ ဆိုပြီး အားပေးစကားပြောကြားသည်။ ၁၉၇၇ ခုနှစ် ဇွန်လ နှစ်ရက်နေ့ ည ၉ နာရီအချိန်တွင် ကားလမ်းဖြတ်သည်။ ခရီးဆက်ပြီး တီးတန်မြို့တောင်ဘက် မော်ဘိန်း (Mualbem) ရွာအောက် မဏိပူရမြစ်ကမ်းသို့ရောက်ရှိကြသည်။ မြစ်တဖက်ကမ်းကူးရန် ပြင်ဆင်နေကြစဉ် မြစ်တဖက်ကမ်းမှ ဗမာ့တပ်မတော် နဲ့ထိပ်ထိုက်တွေ့ပြီး ဒုဗိုလ်သီဟနှင့် ဒုဗိုလ်ကျော်ထူး ကျည်ဆန်သင့်ပြီး ချောင်းထဲလွှင့်ကျလာသည်။ ဥက္ကဌကြီး၏ ဒူးတည့်တည့်ကိုမှန်သဖြင့် ကုန်းထက်သို့ ပြေးရသည်။ အချိန်သည် ဇွန်လလေးရက်နေ့ မနက် ၆ နာရီဖြစ်သည်။ စာရေးသူ (ဗိုလ်မှူးခိုင်နီရောင်) မှ ဥက္ကဌကြီးအားထမ်းပြီး မဏိပူရမြစ်ကြောင်းအတိုင်း ပြေးကြရသည်။ ဗမာ့တပ်မတော်မှ ဖိပြီးတိုက်သည်။ သေနတ်သံ၊ စိန်ပြောင်းသံ၊ အမြောက်သံများ တတောလုံးဆူညံနေသည်။ ရန်သူတပ်ဖွဲ့မှ “ခိုင်မိုးလင်းလက်နက်ချလိုက်။ ခင်ဗျားကိုမသတ်ဘူး” ဆိုပြီး လော်စပီကာအသံထွက်လာသည်။ မဏိပူရမြစ်ရိုးတလျှောက် ဥက္ကဌကြီးကိုထမ်း၍ပြေးပြီး (၁) နာရီလောက်ကြာသောအခါ ဥက္ကဌကြီးက သူ့ကိုချထားခဲ့ရန် အမိန့်ပေးသည်။ ပါလာသည့်စာရွက်စာတမ်းအားလုံး သူမီးရှို့လိုက်သည်။ နာရီကိုထုခြေလိုက်သည်။ (AK) လက်နက်ကိုဖျက်ဆီးပြီး အနားဝန်းကျင်သို့ လွှင့်ပစ်လိုက်သည်။ ဥက္ကဌကြီးမှ အမိန့်ပေးသည် “ငါညီတို့- အရှေ့တက် .. အမိန့်ကိုနာခံ” စာရေးသူ (ဗိုလ်မှူးခိုင်နီရောင်) တို့အနားမှာနေခွင့်မရ။ အမိန့်ကိုနာခံရသည်။ ဖာလုံဝက် တဖာလုံလောက် အဝေးရောက်သောအခါ ပစ္စတိုသံသုံးချက်ကြားရသည်။ ဥက္ကဌကြီးခိုင်မိုးလင်းသည် “ဒူးမထောက်လက်မမြှောက်။ ကျည်သုံးတောင့် ငါ့အတွက်” ဟုပြောခဲ့သည့်အတိုင်း သမိုင်းပေးတာဝန်ကျေသည်။ ရခိုင်ပြည်နှင့်ရခိုင်လူမျိုး ကျွန်ဘ၀မှလွတ်မြောက်နိုင်ရေးအတွက် ပါတီတပ်မတော်ကိုထူထောင်ကာ ဆင်းရဲဒုက္ခမျိုးစုံ အသက်၊ သွေး၊ ချွေးအရင်းအနှီးပြုလျှက် တိုက်ပွဲပေါင်းမြောက်များစွာ တိုက်ခိုက်ပြီး နေထွက်ရာမှ နေ၀င်ရာ အဖရခိုင်ပြည်သို့ တနှစ်နီးပါး မိုးလင်းရာဇာစစ်ကြောင်း ဇွဲသတ္တိစွမ်းအား သစ္စာအဓိဌာန်မပျက်ကွက်ဘဲ အာဇာနည် လူစွမ်းကောင်းပီသစွာဖြင့် ကရင်ပြည်၊ ရှမ်းပြည်၊ ကချင်ပြည်များကိုဖြတ်ကျော်ပြီ ချင်းပြည်လမ်းခုလပ်အရောက်တွင် ရခိုင်သူရဲကောင်း (၅၃) ဦး ချင်းပြည်တွင်လည်းကောင်း၊ ကရင်ပြည်၌ (၃၁) ဦး ရခိုင်ပြည်လွတ်လပ်ရေးအတွက် အသက်ပေးကြသည်ကို အစဉ်သတိရဂုဏ်ပြုပါသည်” ဟူ၍ရေးသားထားသည်။\nထိုအချိန်က တီးတိန်ရဲစခန်းတွင် တာဝန်ကျသူ ရဲတပ်ကြပ်ကြီးအိုင်ဟွေးအာ မှ ၏ပြန်လည်ပြေပြချက်ကို တစ်ဆင့်ခံပြန်လည်ပြောပြရာတွင် .. “ဗမာ့တပ်မတော်က ခိုင်မိုးလင်းတို့အဖွဲ့ကို လိုက်ရင်းနဲ့ နောက်ဆုံးတော့ ခိုင်မိုးလင်းနှင့် ငယ်ရွယ်တဲ့ သူ့တပည့်တယောက်ကို မွာလ်ဘဲမ် (Mualbem) အောက်ဘက် မဏိပူရမြစ်နားတွင် သွားဖမ်းတယ်။ သူ့ခြေထောက်ဒဏ်ရာရပြီး သူလမ်းဆက်မလျှောက်နိုင်တော့ဘူး။ ကိုယ်ထိလက်ရောက် သွားဖမ်းတဲ့သူတွေက စစ်တပ်ဖြစ်ပြီး .. ရဲတပ်ဖွဲ့က နောက်ကလိုက်ရတယ်။ ခိုင်မိုးလင်းက တပ်မတော်အရာရှိဆီမှာ “ကျွန်တော့ကို မသတ်ပါနဲ့၊ ကျွန်တော်တိုင်းပြည်အတွက် လုပ်စရာတွေ အများကြီး ရှိသေးတယ်” လို့ပြောတယ်။ တပ်မတော်က မဏိပူရမြစ်ကနေ ထုတ်လိုင်ဘက်ကို ခေါ်သွားတယ်။ တာဝန်ရှိသူတွေက အထက်ကိုတင်ပြတော့ အထက်ကလည်း အဆုံးစီရင်ဖို့အမိန့်ရောက်လာတယ်။ ဒီလိုနဲ့ သူ့ကို ပစ်သတ်ခဲ့ကြတယ်” ဟုပြောပြခဲ့သည်။\nခိုင်မိုးလင်းကျဆုံးရခြင်းနှင့် ပက်သက်ပြီး ခ.လ.ရ ၈၉ မှ တပ်ကြပ်ကြည်သိန်းမှ ယခုလိုပြေပြခဲ့သည်။ “ကျွန်တော်တို့ လိုင်ဘုန်းမှာ တိုက်ပွဲဖြစ်ပွားတဲ့နောက်မှာ ရခိုင်တပ်သား အလင်းဝင်လာတဲ့ သူတွေဆီကနေ သိမ်းထားတဲ့ ပိုက်ဆံတစ်သန်းခွဲကို ဗျူဟာမှူးက ကျွန်တော့ထံကနေ သိမ်းပြီးတော့ ကျွန်တော့ကို သူ့အနားမှာနေခိုင်းတယ်။ ဗျူဟာမှူးက ဗိုလ်မှူးကြီးတင်ဦး အခုတော့ ဆုံးသွားပြီနဲ့တူတယ်။ အရင်တုန်းက သူက မိုးကုတ်ကျောက်မြတ်ရတနာစီမံကိန်း ဥက္ကဌ အဖြစ်တာဝန်ထမ်းဆောင်တယ်။ ကျွန်တော်ကို လိုင်ဘုန်းကနေ ဗျူဟာမှူးကခေါ်ပြီးတော့ မြေပုံကိုင်ခိုင်းတယ်။ လိုင်ဘုန်းကနေ သိုင်းငင်း (Taingen) စခန်းကို ပြန်သွားရတယ်။ နောက်ပြီး ခေါဆတ် (Khuasak)၊ လီမ်ခိုင် (Limkhai) ဘက်မှာ သူပုန်တွေ ထွက်ပြေးသွားတဲ့အတွက် ထုတ်လိုင် (Thuklai) မှာ ဗျူဟာစခန်းရွှေ့တယ်။ အဲဒီချိန်မှာ ခိုင်မိုးလင်းတို့ ဘယ်ထွက်ပြေးတာလဲ ဆိုတာ စစ်ဆင်ရေးမှာပါတဲ့ တပ်ရင်း အသီးသီးကို မေးတဲ့အချိန်မှာ ဆိုင်းဇံ (Saizang) နီးနားတစ်ဝိုက်မှာ ရောက်လောက်တယ် လို့ပြောကြတယ်။ ခ.လ.ရ ၉၅ ကတပ်စိတ်တစ်စိတ်ကို ဆိုင်းဇံ (Saizang) ရွာကပြည်သူ့စစ်တွေ နှင့် လိုက်ရှာခိုင်းတယ်။ တနေ့ပေါ့ .. ရက်ကတော့ အတိကျ မမှတ်မိတော့ဘူး.. ရွာသားတွေက ယာထဲမှာ လူအရိပ်ယောင်တွေ့တယ် ဆိုပြီး သတင်းလာပို့တယ်။ ဒါနဲ့ ခ.လ.ရ ၉၅ တပ်ရင်းထဲက တပ်စိတ်တစိတ် နဲ့ ဆိုင်းဇံ (Saizang) ရွာကပြည်သူ့စစ်တွေက လိုက်တယ်။ နောက်ပြီးတော့ ဆိုင်းဇန်ရွာနားက လေယာဉ်ကွင်းအဟောင်းအရှေ့ဘက် တနေရာမှာ သူတို့က မသွားနိုင်တော့လို့ မိတယ်လို့ကြားတယ်။ အဲဒီနေရာတော့ ကျွန်တော်တော့မရောက်ဘူး။ သူတို့နှစ်ယောက်ကို ဖမ်းပြီးတော့ ထုတ်လိုင်ကို ခေါ်လာကြတယ်။ ခိုင်မိုးလင်းနဲ့ သူ့တစ်ပည့်တယောက်ဖြစ်တယ်။ အဲဒီမှာ ခိုင်မိုးလင်းကို ထမင်းတွေကျွေးပါသေးတယ်။ အဲဒီမှာ ကျွန်တော်က လုံခြုံရေး ပြန်ယူရတာပေါ့။ ပြီးတော့ ခိုင်မိုးလင်းနဲ့ ဗိုလ်မှူးကြီးတင်ဦးနဲ့ စကားပြောကြတယ် .. ကျွန်တော်ကြားမိတာကတော့ …. ခိုင်မိုးလင်းက “ကျွန်တော့ကို မသတ်ပါနဲ့.. ကျွန်တော့ကို နိုင်ငံတော်က ပြန်သုံးပါဦး” လို့ခိုင်မိုးလင်းကပြောတယ်။ ဗျူဟာမှူးကလည်း “မင်းလို နိုင်ငံတော်ကို ပုန်ကန်တဲ့သူတယောက်ကို ဘာဖြစ်လို့ နိုင်ငံတော်က ပြန်သုံးချင်ရမှာလဲတဲ့” အဲဒီလိုပြန်ပြောတာ ကြားလိုက်တယ်။ အဲဒီမှာ သတင်းစာဆရာတွေ ရောက်လာတယ်။ အဲဒီမှာ ဓာတ်ပုံတွေ ရိုက်ကြတယ်။ မေးစရာရှိတာတွေ မေးလိုက်တယ်။ ပြီးတော့ သူ့ကိုထောက်လှမ်းရေးအဖွဲ့ဆီမှာ အပ်လိုက်တယ် .. ထောက်လှမ်းရေးက ရွာပြင်ကို ခေါ်သွားကြတယ်။ သိပ်မကြာဘူး.. ဒိုင်း …….. ဆိုပြီးသေနတ်သံတချက် ကြားလိုက်ရတယ် ..” ဟူ၍ ပြန်ပြောခဲ့သည်။\nအမေရိကန်နိုင်ငံခြားရေးသတင်းဌာန (Foreign Broadcast Information, USA) ၏ ဇွန် ၄၊ ၁၉၇၇ ၁၃:၃၀ အချိန် သတင်ထုတ်ပြန်ချက်တွင် “ခိုင်မိုးလင်းဦးဆောင်သည့် ရခိုင်ပျောက်ကျားတပ်သားများသည် ချင်းပြည်နယ် တွန်းဇံမြို့အနီးတွင် ဗမာ့တပ်မတော် အနောက်မြောက်တိုင်း စစ်ဌာနချုပ်မှ တပ်ရင်းတွေနဲ့ တိုက်ပွဲဖြစ်ပွားရာမှ လွတ်မြောက်လာပြီးနောက် တီတိန်မြို့တောင်ဖက် ၈ မိုင်ခန့်အကွာတွင်ရှိသော မော်ဘိန်း (Mualbem) ရွာနားတွင် ဇွန်လ ၃ ရက်နေ့ မနက် ၁၀:၃၀ အချိန်တွင် ခ.လ.ရ ၉၅ နှင့်တိုက်ပွဲဖြစ်ပွားပြီး ခိုင်မိုးလင်း နှင့်သူ့နောက်လိုက် နှစ်ယောက် ကျဆုံးခဲ့ကြသည်။ M16 တစ်လက်၊ M72 တစ်လက်နှင့် M72 တစ်လက် သိမ်းဆည်းရမိသည်။ ဗမာ့တပ်မတော်ဘက်တွင် အသေအပျောက်မရှိ။ ဒဏ်ရာရသည့် ရခိုင်တပ်သား သုံးဦးအား လိုက်ရှာနေကြဆဲဖြစ်သည်။ မေလ ၂၈ ရက်နေ့တွင် သတင်းထုတ်ပြန်ထားပြီးသည်ဖြစ်ရာ ခိုင်မိုးလင်း ဦးဆောင်သည့် ရခိုင်ပျောက်ကျားတပ် ၉၄ ဦး နှင့် ချင်းအမျိုးသား ၀ီလီယံခေါင်းဆောင်သည့် ၁၃ ဦးထဲမှ ၄၈ ဦကျဆုံး၊ ၅၀ လက်နက်ချခဲ့ကြသည်။ အခုသတင်းပို့သည့်အချိန်အထိ ၅၁ဦးကျဆုံးပြီး ၅၀ဦးလက်နက်ချကာ ဒဏ်ရာရသူ ၃ ဦးတောထဲတွင် ရှိနေဆဲဖြစ်သည်” ဟုပါဝင်သည်။\nရခိုင်လွတ်မြောက်ရေးတပ်မတော်နှင့် ချင်းလွတ်မြောက်ရေးတပ်မတော်တို့ ပါဝင်သည့် မိုးလင်းရာဇာစစ်ကြောင်းသည် ချင်းပြည်နယ်ထဲတွင် တိုက်ပွဲများစွာ ဆင်နွှဲခဲ့ကြသည်။ ဗိုလ်မှူးခိုင်နီရောင်၏ ကိုယ်တွေ့မှတ်တမ်းထဲတွင် တိုက်ပွဲစုစုပေါင်း ၃၉ ကြိမ်ဖြစ်ပွားခဲ့သည် ဟူ၍မှတ်တမ်းတင်ထားသည်။ ဗိုလ်မှူးခိုင်မျိုးမင်းပြောပြချက်အရ မိုးလင်းရာဇာစစ်ကြောင်းကြီးထဲတွင် ရခိုင်လွတ်မြောက်ရေးတပ်မတော်မှ တပ်သား ၁၂၆ ဦးနှင့် ချင်းလွတ်မြောက်ရေးတပ်မတော်မှ ၁၂ ဦးတို့ ပါဝင်ခဲ့ကြသည်။ ဗိုလ်မှူးခိုင်နီရောင်၏ မှတ်တမ်းထဲတွင် “ထိုစစ်ကြောင်းထဲမှ ၅၃ ဦး အသက်စတေးခဲ့ကြရသည်” ဟုတွေ့ရှိနိုင်သည်။\nမြန်မာ့တပ်မတော်သမိုင်း ဆဌမအတွဲ (၁၉၇၄-၁၉၈၈) စာမျက်မှာ ၃၁ ထဲတွင် မြရတနာစစ်ဆင်ရေးတွင် ရန်သူ ၅၀ ဦးခန့်သေဆုံး၊ ၅၀ ခန့်လက်နက်ချအလင်းဝင်ကာ ၂၀ ခန့် ဖမ်းဆီခဲ့ရမိသည် ဟူ၍ဖော်ပြထားသည်။\nအမေရိကန်နိုင်ငံခြားရေးသတင်းဌာန (Foreign Broadcast Information, USA) ၏ဇွန်လ ၄ ရက်နေ့ထုတ်သတင်းတွင် “ဗိုလ်ခိုင်မိုးလင်း ဦးဆောင်သည့် ရခိုင်ပျောက်ကျားတပ် ၉၄ ဦး နှင့် ချင်းအမျိုးသား ၀ီလီယံခေါင်းဆောင်သည့် ၁၃ ဦးထဲတွင် ၅၁ ဦးသေဆုံး၊ ၅၀ လက်နက်ချသည်” ဟူ၍မှတ်တမ်းတင်ထားသည်။\nဖမ်းဆီခံရသူများအားလုံး ကလေးအကျဉ်းထောင်သို့ ထိန်သိမ်းခြင်းခံရခဲ့ပြီးအဖြစ်အပျက်ကို ဗိုလ်မှူးခိုင်မျိုးမင်းမှ ပြန်လည်ပြောကြားရာတွင် “ကလေးအကျဉ်းထောင်ထဲကနေ ကျွန်တော်တို့အဖမ်းခံရတဲ့သူအားလုံး ကားနဲ့ချင်းပြည်ကို ပြန်ခေါ်သွားတယ်။ တွန်းဇံထိကျွန်တော်တို့ကို ခေါ်သွားတယ်။ ဒါပေမယ့် ကျွန်တော်တို့ ကလေးထောင်ကိုဘဲ ပြန်လှည့်ခဲ့ရတယ်။ ကျွန်တော်တို့ကို လုံခြုံရေးတာဝန်ယူတဲ့ ရဲဘော်တွေ ပြောပြတာကတော့ “မင်းတို့ကို အပြတ်ရှင်းဖို့ ခေါ်ခဲ့တာ .. ဒါပေမယ့် မင်းတို့အဖမ်းခံရတဲ့အကြောင်း နိုင်ငံခြားသတင်းဌာနတွေက အသံလွှင့်တော့ မင်းတို့ကို ကလေးမြို့ပြန်ခေါ်ဖို့ အမိန့်ပြန်ရောက်လာတယ် .. မင်းတို့ကို နိုင်ငံခြားသတင်းဌာနတွေက ၀င်ကယ်လိုက်တာ” လို့ကျွန်တော်တို့ကို ပြန်ပြောတယ် .. အဲဒီမှာ ကျွန်တော်တို့ ကလေးထောင်မှာ အဖမ်းခံရတဲ့သူအားလုံး ကျွန်တော်တို့အဖွဲ့ထဲက ၅၃ ဦးရှိတယ်။ နောက်ပြီး အရင်တစ်ဖွဲ့ Arakan Independence Organization (AIO) တုန်းက ဖမ်းမိတဲ့သူတွေ ၆ – ၈ ယောက်လောက်ရှိတယ် .. ကလေးထောင်ထဲမှာ ဗိုလ်မှူးဝိလီယံအဖွဲ့ထဲက ဗန်နာ နှင့် စောလှထွန်း (ကရင်) တို့နှစ်ယောက်ပါတယ်” ဟုပြန်လည် ပြောပြခဲ့သည်။ ၁၉၈၀ ခုနှစ်တွင် မ.ဆ.လ အစိုးရက အထွေထွေလွတ်ငြိမ်းချမ်းသာခွင့်ပေးရာတွင် ခိုင်ရဲခိုင်၊ ခိုင်နီလင်း နှင့် ခိုင်မျိုးမင်း တို့ အပါအ၀င် ALP ရဲဘော် (၄၀) ကျော် ပြန်လည် လွတ်မြောက်လာခဲ့ကြသည်။\nချင်းပြည်မြောက်ပိုင်းမှ ချင်းလူမျိုးအများစုသည် မိုးလင်းရာဇာ စစ်ကြောင်းမှ စစ်သည်တော်များ ချင်းပြည်တွင် ကျဆုံးခဲ့ရသည့် ဖြစ်ပျက်အတွက် ၀မ်းနည်းကြေကွဲခဲ့ကြသည်။ ချင်းလူမျိုးထဲမှပင် ဗမာ့တပ်မတော်ထံသို့ သတင်းပို့သူ၊ တိုင်ကြားသူ ရှိပါသည်။ သို့သော် ချင်းလူမျိုးအများစုမှာ ၀မ်းနည်းခဲ့ကြသည်။ အထူးသဖြင့် ချင်းလူငယ်များသည် တော်လှန်ရေး စစ်သည်တော်များအား စာနာစိတ်ထားပြီး ကူညီချင်ကြသည်။ သို့သော်လည်းဘဲ လူကြီးပိုင်း အစိုးရ၀န်ထမ်း တာဝန်ရှိသူများသည် ၎င်းတို့တာဝန်အတိုင်း ထမ်းဆောင်ခဲ့ကြသည်။ ယနေ့အချိန်ထိ ချင်းပြည်နယ် မြောက်ပိုင်းတွင် ခိုင်မိုလင်း နှင့် ၀ီလီယံ အဖွဲ့ ကျဆုံးခဲ့သည့်အကြောင်း ၀မ်းနည်းစွာ ပြောဆိုနေကြဆဲဖြစ်သည်။ ဤတော်လှန်ရေးအကြောင်း နားလည်သိကျွမ်းခဲ့သည့် ချင်းလူမျိုးများသည် အားခ်လွယ် နှင့် လိုင်ဘုန်းနားအရောက် တော်လှန်ရေး စစ်သည်တော်များ ကျဆုံးခဲ့ရသည့် နေရာတွင် ကျဆုံးခဲ့သည့် တော်လှန်ရေး စစ်သည်တော်များအားအတွက် ဂါရ၀ပြုကြသည်။\nချင်းတော်လှန်ရေး မီးတောက်မီးလျံထဲက အာဇာနည်သူရဲကောင်းကြီး ချင်းလွတ်မြောက်ရေးတပ်မတော်၏ စစ်ဦးစီးချုပ် ဗိုလ်မှူး ၀ီလီယံဆာလျန်ဇမ်း Major William Sa Lian Zam သည် မ.ဆ.လ တပါတီ အာဏာရှင်စနစ်မှ ချင်းပြည်သူများ လွတ်မြောက်နိုင်ရန်အတွက် အခက်အခဲ၊ ဆင်းရဲဒုက္ခမျိုးစုံးခံစားခဲ့ပြီး ၎င်းချစ်မြတ်နိုးသည့် ချင်းပြည်တွင် သူ့ရဲဘော်ရဲဘက် ရခိုင်တပ်သားများနှင့်အတူ ချင်းလူမျိုးများအတွက် အသက်ပေးဆပ်ခဲ့သည်။ သူ့မွေးဖွာရာဒေသ ဇာဟောင်နယ်တွင် ဗိုလ်မှူးဝီလီယံဆာလျန်ဇမ်းအတွက် ရည်စူးပြီးပြောသည့်အဆိုရှိသည်။ ချင်းမျိုးချစ်သူရဲကောင်း ၀ီလီယံဆာလျန်ဇမ်းသည် မြိုင်ရာဇာ ကျားဘုရင်ကဲ့သို့ သူ့ဦးခေါင်းကို သူချစ်သော ချင်းတောင်တန်းတွင် သူရဲကောင်းပီသစွာ စတေးမြှုပ်နှံခဲ့သည်။ (Major Willaim Sa Lian Zam cu pawpi bang in Chin ram ahaluahung phum). အာဇာနည်သူရဲကောင်းကြီး ဗိုလ်မှူးဝီလီယံဆာလျန်ဇမ်း ချင်းလူမျိုးများအတွက် ချင်းပြည်တွင် တိုက်ပွဲပေါင်းမြောက်များစွာ ဆင်နွဲပြီး ငယ်ရွယ်သည့်အချိန်တွင် အသက်ပေးဆပ်ခဲ့ရသည်မှာ လေးစားစရာကောင်းလှပါသည်။\nအာဇာနည်သူရဲကောင်းကြီး ချင်းလွတ်မြောက်ရေးတပ်မတော်၏ စစ်ဦးစီးချုပ် ဗိုလ်မှူး ၀ီလီယံဆာလျန်ဇမ်း နှင့် ချင်းလွတ်မြောက်ရေးတပ်မတော်မှ တော်လှန်ရေးတိုက်ပွဲဝင်ခဲ့ကြသည့် ချင်းမျိုးချစ်ပုဂ္ဂိုလ်များ၊ တိုင်းပြည်အတွက် အသက်ပေးဆပ်ခဲ့ကြသည့် တော်လှန်ရေးစစ်သည်တော်များ နှင့် ရခိုင်လွတ်မြောက်ရေးပါတီ ဥက္ကဌကြီး ဗိုလ်ခိုင်မိုးလင်းဦးဆောင်သည့် ရခိုင်လွတ်မြောက်ရေးတပ်မတော်မှ ချင်းပြည်တွင် အသက်ပေးဆပ်ခဲ့ကြသည့် တော်လှန်ရေး စစ်သည်တော်များအားလုံး ဦးညွတ်လေးစားဂုဏ်ပြုအပ်ပါသည်။\nကိုးကားစာ နှင့် မေးမြန်းချက်များ\n1. BURMA: INSURGENCY AND THE POLITICS OF ETHNIC CONFLICT by Martin Smith (1999)\n2. Telephone interviews with Major Khine Myo Min (Arakan Liberation Party). ဗိုလ်မှူးဝီလီယံ ဆာလျန်ဇမ်းပါဝင်သည့် မိုးလင်းရာဇာစစ်ကြောင်းနှင့်အတူ ချီတက်ခဲ့သည့် ရခိုင်လွတ်မြောက်ရေး တပ်မတော်မှ ဗိုလ်မှူးခိုင်မျိုးမင်း နှင့် မေးမြန်းဆွေးနွေးချက်များ။ (22nd April 2018, 13th May 2018, 08th July 2018).\n3. Personal and Telephone interviews with Sergant Kyi Thein (Retrd.), Burma Army. ဗမာ့တပ်မတော်၊ အနောက်မြောက်တိုင်းစစ်ဌာနချုပ်၊ ခြေလျင်တပ်ရင်းအမှတ် (၈၉) တွင် တာဝန်ထမ်းဆောင်ခဲ့သည့် တပ်ကြပ်ကြည်သိန်း (ငြိမ်း) နှင့် မေးမြန်းဆွေးနွေးချက်များ (27th, 30th June 2018, 03rd July 2018).\n4. Personal and Telephone interviews with Pu N.Z Do (Laibung)။ ဗိုလ်မှူးဝီလီယံ နှင့် ခိုင်မိုးလင်းတို့အဖွဲ့ လိုင်ဘုန်း (Laibung) ရွာဝင်ရောက်သည့် အချိန်တွင် လိုင်ဘုန်းရွာ၌ အုပ်စုစာရေးတာဝန်ထမ်းဆောင်သူ Pu N.Z.Do ဒို၏ ကိုယ်တိုင်ကြုံတွေ့ခဲ့ရသည့် အကြောင်း မေးမြန်းဆွေးနွေးချက်များ။ (13th June 2018, 15th August 2018).\n5. Telephone interviews with Pu En. ဗိုလ်မှူးဝီလီယံ နှင့် ခိုင်မိုးလင်းတို့အဖွဲ့ စီးယင်းနယ် ရောက်ရှိသည့်အချိန်တွင် ထုတ်လိုင်ရွာ၌ နေထိုင်သူ ဦးအဲန်ဇာပုမ် နှင့် မေးမြန်းဆွေးနွေးချက်များ။ (12th May 2018, 24th July 2018).\n6. Telephone interviews with Pu Khual (25th August 2018).\n7. E-mail interviews with Captain Lian Thang. ချင်းလွတ်မြောက်ရေးပါတီတွင် လက်ထောက်အတွင်းအရေးမှူး၊ ချင်းလွတ်မြောက်ရေးတပ်မတော်တွင် ဌာနချုပ်မှူးအဖြစ်တာဝန် ထမ်းဆောင်ခဲ့သည့် ဗိုလ်ကြီးလျန်ထန်း၏ ကိုယ်တိုင်ကြုံတွေ့ခဲ့ရသည့်အကြောင်း မေးမြန်းဆွေးနွေးချက်များ (2018)\n8. ဦးဟန်မောင်သိန်း (စစ်တွေ)၊ “ရခိုင်ပြည်လွတ်မြောက်ရေးပါတီ ဖြတ်သန်းခဲ့သော ခရီးရှည်” ဆောင်းပါး။ (2013)\n9. “ရခိုင့်အာဇာနီ (ALP) ဥက္ကဌကြီးနှင့် မိုးလင်းရာဇာစစ်ကြောင်း”။ မိုးလင်းရာဇာစစ်ကြောင်းနှင့်အတူ ချီတက်ခဲ့သည့် ရခိုင်လွတ်မြောက်ရေး တပ်မတော်မှ ဗိုလ်မှူးခိုင်နီရောင်၏ကိုယ်တွေ့မှတ်တမ်း (ရခိုင်လွတ်လပ်ရေးစာစောင်မှ)\n10. Pu Khuang Lian Sum (Surbung Tlang Media) နှင့် ဒေါက်တာဇလှေထန်း မေးမြန်းချက် (2015)\n11. Chin World Media၊ Radio For Asia (Chin Programme) နှင့် ဒေါက်တာဇလှေထန်း မေးမြန်းချက်များ (2016)\n12. ဗိုလ်မှူးဝီလီယံဆာလျန်ဇမ်း၏ အစ်ကို၏ ဇနီး Pi N.N. Kil နှင့် မေးမြန်းချက် (2018)\n13. ဆလိုင်းကိပ်ခိုလျန် (Chin National Front, Ex-Chairman), (Chin Forum – Co-ordinator) နှင့် မေးမြန်းဆွေးနွေးချက်များ (2018)\n14. ၁၉၆၃ ခုနှစ်မှ စတင်ကာ တော်လှန်ရေးနယ်မြေများတွင် လှုပ်ရှားခဲ့သူ Pu Thang Za Dal နှင့် မေးမြန်းဆွေးနွေးချက်များ (2018)\n15. Dr. Ro Dinga B.V.S (Burma), M.A (Political Science, USA), Chin Forum (Assistant Co-ordinator) နှင့် မေးမြန်းဆွေးနွေးချက်များ (2018)\nPrevious post ကန့်ကွက်မှုများရှိခဲ့သော်လည်း ဟားခါး GTI ကျောင်းနယ်မြေတွင် ပြည်နယ်တရားလွှတ်တော်ရုံး တည်ဆောက်ရန် အတည်ပြု\nNext post စည်ပင်ကြောင့် ဗိုလ်ချုပ်ကြေးရုပ်တု နေရာပျောက်သွားသဖြင့် ပန်းခြံနှင့်အတူ ဟားခါးတွင် ပြန်လည် ထားရှိမည်


Sandi Education: Lwin Naung Htun LNH: Advanced level management skills\nFree Seminar : Every Sunday 6:00 PM sandiwin07@gmail.com\nDr. Sandi Win\nProfessional Lecturer Dr. Sandi Win - Generate Ideas\nLwin Naung Htun LNH\nAdvanced level management skills\nBlog entry by Lwin Naung Htun LNH\nby Lwin Naung Htun LNH - Wednesday, 16 December 2020, 12:26 PM\nအသက်အရွယ် ကြီးမြင့်လာသည်နှင့်အမျှ အသိပညာဗဟုသုတများ၊ အရည်အချင်းများ ပိုမိုပြည့်စုံလာရန် လိုအပ်ပါတယ်။ ထိုအရာများကို ရရှိရန် အချိန်၊ ငွေ၊ ကျွမ်းကျင်သူ၊ မှန်ကန်တဲ့ပညာ စတဲ့အရာများကို ရည်ရွယ်ချက်ဖြင့် ရှာဖွေဆည်းပူးရန် လိုအပ်လှပါတယ်။\nBasic တန်းမှာ ပညာဆည်းပူး၍ အားမရသေးသောသူများအတွက် Advance Level Management သင်တန်းလေးပါ။\nManagement ဆိုတော့ Planning, Organising, Leading and Coontrolling ဒီလောက်ပဲသိခဲ့တာ၊ အခုမှ ဒီလောက်ကျယ်ပြန့်မှန်းသိတော့တယ်။ Advanced Level Management တန်းမှ ကျောင်းသားတစ်ယောက်မှ ကပြောပါတယ်။ Basic Level တန်းမှလည်း အခြေခံလိုအပ်တာ တွေ သင်ပေးခဲ့ပါတယ်။ အခု Advanced Level တန်းကိုရောက်တော့ Power တွေမြှင့်ပေးခဲ့ပါတယ်။\nကျမကျောင်းသားတွေကို အမြဲပြောလေ့ရှိပါတယ်။ စာတွေနားလည်ပြီး ပျော်ရွှင်မိန်းမောနေရင်မဟုတ်သေးဘူး။ ဒီထက်ကျယ်ကျယ်ပြန့်ပြန့် သိဖို့လိုတယ်။ ဆက်တက်ပါ၊ ဆက်လက်ရှာဖွေပါ များများသိလေ ကိုယ်နဲ့ ကိုက်ညီတဲ့ နည်းလမ်းကို ရှာတွေ့ရှိပြီး အဆင်ပြေပြေသုံးနိုင်မှာဖြစ်ပါတယ်။\nကျမတို့ ကြိုးစားနေကြတာ better Life ကို ရဖို့ပဲ မဟုတ်ပါလားရှင် ။\nBasic level နဲ့ အားမရတော့ဘူးဆိုတဲ့ အားပေးသူများအတွက် 32 hours course!!\n' Passion can't be taught'\n1. Management for business\n- Ethics and Social Responsibility\n4. Eco and Accounting\n- Basic economic principles\n-Monetary and Fiscal policy\n- Finicial management\n- Basic Formula and methods\n[ Modified: Wednesday, 16 December 2020, 12:43 PM ]\nView all entries by Lwin Naung Htun LNH\nBoost to better Life\n(+95) 09 201 6394\nCopyright © 2021 Sandi Education\nDevelopment and Technical Partner: QWERTY Innovation Co., Ltd.


သင်၏ငါးမွေးမြူရေးအတွက်အဓိကအသုံးအဆောင် ၅ ခု ငါး၏\nသင်ငါးမွေးမြူရေးလောကတွင်စတင်သောအခါသင်သည်သင်၏ငါးများအတွက်အချို့သောဆက်စပ်ပစ္စည်းများဝယ်ယူရန်ရှိသည်လိမ့်မည်ကိုသိရန်လိုအပ်သည်။ ၎င်းသည်ငါး၊ ငါးမွေးကန်နှင့်ရေကိုဝယ်ရုံမျှသာမဟုတ်ပါ၊ extras အရာအားလုံးမှန်ကန်စွာအလုပ်လုပ်နိုင်အောင် ဒီ post မှာတော့မင်းတို့ဟာဘာတွေလဲဆိုတာမင်းတို့ကိုပြမယ် သင်၏ငါးမွေးကန်အတွက်အကောင်းဆုံးဆက်စပ်ပစ္စည်းများ အဘယ်သို့သိုထားရမည်ကို၎င်း၊\nသငျသညျဤအပိုဆောင်းတစ်ခုချင်းစီ၏ဝိသေသလက္ခဏာများနှင့်စစ်ဆင်ရေးကိုသိရန်စိတ်ဝင်စားလျှင်, ဤသည်သင်၏ post 🙂\nငါးသို့မဟုတ်တိရိစ္ဆာန်စတိုးဆိုင်များတွင် ၀ ယ်ရန်အလျင်လိုခြင်းမပြုမီလိုအပ်သောအရာကိုကောင်းစွာသိရန်လိုအပ်သည်။ ၎င်းတို့အားလုံးသည်တူညီသောအချို့ရှိသော်လည်းငါးမွေးမြူရေးတစ်ခုစီ၏လိုအပ်ချက်များသည်ကွဲပြားခြားနားသည်။ အရ သင်မိတ်ဆက်မည့်ငါးအမျိုးအစားများ၊ ငါးအရွယ်အစား၊ ရေနေအပင်များ၊ စသည်တို့ သူတို့ကအချို့သောဆက်စပ်ပစ္စည်းများသို့မဟုတ်အခြားသူများလိုအပ်ပါလိမ့်မယ်။\nပထမ ဦး ဆုံးသိရတာကငါတို့ငါးမွေးကန်ထဲမှာငါတို့သွားမဲ့ငါးတွေရဲ့လိုအပ်ချက်ပဲ။ ရေငန်ငါးများနှင့်မတူပါ။ ရေအေးမှအခြားသူများထက်အပူပိုင်းဒေသငါးများကိုလည်းအတူတူပင်ဖြစ်သည်။ အချို့မှာအစစ်အမှန်အပင်များလိုအပ်ပြီးအချို့သောအလှဆင်ပလပ်စတစ်များဖြင့်အချို့သောသူများသည်ကောင်းမွန်စွာနေထိုင်နိုင်လိမ့်မည်။\nဤလောကသို့ ၀ င်ရောက်သော်လူများစွာသည်မရေမတွက်နိုင်သောပစ္စည်းများကို ၀ ယ်ရန်ဖြစ်သည်။ ဤအမှုအလုံးစုံတို့ကိုဗေဒတိုးမြှင့်ဖို့။ သို့သော်၎င်းတို့ထဲမှအများစုသည်မလိုအပ်သောကြောင့်နောက်ဆုံးတွင်ငါးများ၏ရေကူးရာနေရာ၊ အချိန်နှင့်ပိုက်ဆံများကိုလျှော့ချလိမ့်မည်။\nဆက်စပ်ပစ္စည်းများရှိခြင်းနှင့် ပတ်သက်၍ အကောင်းဆုံးရွေးချယ်မှုမှာငါးမွေးကန်သည်အမြဲသပ်သပ်ရပ်ရပ်သန့်ရှင်းခြင်းဖြစ်သည်။ ဒီလိုမှမဟုတ်ရင်ကျွန်ုပ်တို့မှာရှိရင်တောင်အဲဒါကိုဆိုးဆိုးရွားရွားဂရုစိုက်နေပုံရတယ်။\nနောက်ငါးတစ်ကောင်သည်အမှန်တကယ်လိုအပ်သည့်အသုံးအဆောင်စာရင်းကိုရေးပြီးသင့်အားငါးကိုဂရုစိုက်ရန်ကူညီလိမ့်မည်။ ကျန်အပိုပစ္စည်းများသည်အလှဆင်ရုံမျှသာဖြစ်ပြီးအသုံး ၀ င်သည့်မည်သည့်အရာမျှမပေးနိုင်ပါ။\nICA OP600 အတွင်းပိုင်းစစ်ထုတ်စက် ...\nNICREW အတွက်စစ်ထုတ်သည် ...\nကုန်ပစ္စည်းမရှိပါ။သူတို့ငါးမွေးကန်အတွက်မရှိမဖြစ်လိုအပ်သည်။ အနည်းဆုံးတစ်ခုရှိရမယ်။ ဤနည်းအားဖြင့်ကျွန်ုပ်တို့သည်ငါးများအသက်ရှင်နိုင်စေရန်လိုအပ်သောအခြေအနေများကိုထိန်းသိမ်းထားသည်။ စစ်ထုတ်သည့်အရာများ သူတို့ကဖြစ်ပေါ်လာသောအကြွင်းအကျန်များ၏ရေသန့်ရှင်းရေးအတွက်တာဝန်ရှိသည် နှင့် floating ရှိနေဆဲဖြစ်ပါသည်။\nငါးမျှားရန်နေရာရှိရေကိုငါးကျန်းမာစေရန်အတွက်သန့်ရှင်းစွာထားရန်လိုအပ်သည်။ သူတို့ကအစဇီဝဗေဒစစ်ထုတ်ခြင်းထွက်သယ်ဆောင်ရန်အစေခံ။ ဆိုလိုသည်မှာစွန့်ပစ်ပစ္စည်းများသည်ငါးကိုအကျိုးပြုသောဘက်တီးရီးယားများအဖြစ်သို့ပြောင်းလဲသွားသည်။\nစစ်ထုတ်ကိရိယာများအမျိုးအစားများစွာရှိပြီး၊ ဇီဝဗေဒ, စက်မှုနှင့်ဓာတု filtration ။ ဤစစ်ထုတ်ခြင်းအမျိုးအစားနှင့်အတူငါးမွေးကန်အားကောင်းမွန်သောအခြေအနေတွင်ထားရန်လုံလောက်သည်။\nအခြားရွေးချယ်စရာတစ်ခုမှာသီးသန့်စစ်ထုတ်ခြင်းများဖြစ်သည်။ ဒီရွေးချယ်မှုကပိုစျေးကြီးပြီးပြုပြင်ထိန်းသိမ်းမှုပိုလိုတယ်။ သို့သျောလညျး၎င်းငျးသညျကြှနျုပျတို့လိုအပျရာကိုရှေးခယျြရာတှငျပိုမိုလွတ်လပ်ခွင့်ပေးပြီး၎င်းသည်အလုပ်မလုပ်တော့လျှင်တစ်ခုတည်းကိုသာအစားထိုးနိုင်သည်။\nအတွက် Hygger အပူပေးစက် ...\nBPS ရေအောက်အပူပေးစက် ...\nငါးများစွာသည်သူတို့၏အပူပိုင်းဒေသကျက်စားရာနေရာများ၏သဘာဝအခြေအနေကိုတုပရန်ပိုမိုပူနွေးသောရေလိုအပ်သည်။ ကျွန်ုပ်တို့သည်ငါးကိုကျန်းမာစေလိုလျှင်၎င်းသည်မရှိမဖြစ်လိုအပ်သောအရာများဖြစ်သည်။ အပူပေးစက်အမျိုးမျိုးရှိပါသည်။ အများဆုံးထောက်ခံချက်ရှိသည်သောသူတို့အားဖြစ်ကြသည် အော်တိုအပူချိန်စည်းမျဉ်း။ ဤနည်းအားဖြင့်သင်ငါးသည်လိုအပ်သောအပူချိန်ကိုရွေးချယ်ပြီးထိန်းသိမ်းထားနိုင်သည်။\nဘယ်အချိန်မှာထည့်သွင်းစဉ်းစားရမည်ဖြစ်သည်သောရှုထောင့် ကုန်ပစ္စည်းမရှိပါ။ဒါဟာကျွန်တော်တို့ရဲ့ငါးမွေးကန်ရှိရေပမာဏနှင့်အတူအစေခံနိုင်ကြည့်ရှုရန်ဖြစ်ပါသည်။ ပိုကြီးတဲ့ပစ္စည်းကို ၀ ယ်ဖို့အမြဲတမ်းကောင်းပါတယ်၊ ဒါကတိုတိုမကျဖို့နဲ့ရေအားလုံးကိုအပူမပေးဖို့။\nNICREW Classic LED မီး ...\nNICREW အဖြူရောင်အလင်းရောင် ...\nBPS အဖြူရောင်/အပြာ LED မီး...\nအလင်းရောင်သည်နေရောင်ခြည်ကိုတုပရာတွင်အသုံးပြုသည်သာမကပိုမိုကောင်းမွန်သောလှပသောသွင်ပြင်ကိုရရှိစေသည်။ မတူညီသောမီးခွက်များရှိသည်။ fluorescent tubes များမှအရောင်အမျိုးမျိုးရှိသော led led strips and lamp ကိုင်ဆောင်သူများအထိ။\nအလင်းရောင်သည်ထိုကဲ့သို့သောတင်းကျပ်သောပုံစံဖြင့်မလိုက်ဖက်ပါ၊ အကြောင်းမှာ၎င်းသည်အရသာရှိသောကိစ္စဖြစ်သည်။ လိုအပ်သောအလင်းကိုဆုံးဖြတ်ရန်၎င်းကိုအသုံးပြုရမည်ဟုညွှန်ပြသည့်ပုံစံရှိသည် ရေလီတာလျှင် 30 lumens ။\nအလင်း၏နောက်ထပ်အရေးကြီးသောအချက်မှာအရောင်နှင့်ပြင်းထန်မှုဖြစ်သည်။ ကျွန်ုပ်တို့တွင်သဘာဝရေနေသတ္တဝါများရှိပါကကျွန်ုပ်တို့အားသဘာဝအလင်းပေးသောအလင်းလိုအပ်သည်။ ပိုမိုမြင့်မားသောပြင်းထန်မှုသည်နေရောင်ခြည်နှင့်မတူသောကြောင့်၎င်းတို့ကိုကျယ်ကျယ်ပြန့်ပြန့်အသုံးပြုခြင်းမရှိပါ။ အလင်း၏ပြင်းထန်မှုမြင့်လေလေ၊ အပင်ကြီးထွားလေလေဖြစ်သည်။ ဆန့်ကျင်တွင်, သူတို့သည်ကြီးထွားပါလိမ့်မယ်။\nbedee Oxygenator ငါးမွေးကန်၊\nဤရွေ့ကားရေ၏လေထုကိုတိုးမြှင့်ဖို့အစေခံသောငါးမွေးကန်ထဲတွင်ထားရှိနှင့်ဆက်စပ်ပစ္စည်းများဖြစ်ကြသည်, ငါးနှင့်အပင်များ၏သက်တမ်းကိုတိုးစေနိုင်သည်။ ငါးများနှင့်ရေနေအပင်များအသက်ရှင်ရန်ရေထဲမှာအောက်စီဂျင်ပမာဏကိုလိုအပ်သည်။ ရေပြောင်းလဲခြင်း၊ စစ်ထုတ်ခြင်းနှင့်အပင်များဖြင့်ရေသည်အောက်ဆီဂျင်ရရှိနိုင်သည်။ ဒါပေမယ့်မလုံလောက်ဘူး၊ ငါသိတဲ့အချိန်တွေရှိတယ် aerators လိုအပ်ပါတယ်.\nNekano ရေကူးကန် pH မီတာ...\nများသောအားဖြင့်ငါးများသည်သေတတ်ကြပြီးအဘယ်ကြောင့်မသိရပါ။ သင့်မှာအထက်ဖော်ပြပါဆက်စပ်ပစ္စည်းတွေအားလုံးရှိနေရင်တောင်သင်ဟာရေအရင်းအမြစ်ကိုသိရမယ်။ ဒီအဘို့အရေစမ်းသပ်မှုရှိပါတယ်။\npH တန်ဖိုး (pH)၊ စုစုပေါင်းမာကျောမှု (GH)၊ ကာဗွန်နိတ်တင်းကျပ်မှု (KH)၊ အမိုးနီးယား / အမိုးနီးယား (NH4 / NH3)၊ နိုက်ထရိတ် (NO2)၊ နိုက်ထရိတ် (NO3)၊ ဖော့စဖိတ် (PO4)၊ ။\npor နာတာလီယာ ချယ်ရီ လွန်ခဲ့တဲ့9လအတွင်း .\nငါးပြတိုက်များအတွက် CO2 သည်အစအနများစွာပါ ၀ င်ပြီးတောင်းဆိုမှုအရှိဆုံးငါးမွေးမြူရေးသမားများအတွက်သာအကြံပြုသည်။\nကျောပိုးအိတ် filter များသည်ငါးပြတိုက်တစ်ခု၊ အကြီး (သို့) အငယ်အတွက်ကောင်းသောရွေးချယ်မှုဖြစ်လျှင်အရေးမကြီးပါ။\nAquaClear filter များသည်ငါးပြတိုက်လောကတွင်ခဏနေခဲ့ဖူးသူတိုင်းနှင့်တူသည်။\nငါတို့ဟာအဲဒီအချိန်မှာအခက်ခဲဆုံး၊ အရေးအပါဆုံး၊ အချိန်တော်တော်များများမှာပြောပြီးပြီ။\npor နာတာလီယာ ချယ်ရီ လွန်ခဲ့တဲ့ 11 လအတွင်း .\nငါးပြတိုက် siphon သည်ကျွန်ုပ်တို့၏ငါးပြတိုက်ထိန်းသိမ်းခြင်းကိုဆောင်ရွက်နိုင်မည့်အခြားအခြေခံကိရိယာတစ်ခုဖြစ်သည်။\nငါးပြတိုက်အပူချိန်တိုင်းကိရိယာသည်ငါးပြတိုက်အပူချိန်ကိုအပြည့်အဝထိန်းချုပ်နိုင်ရန်ကူညီပေးမည့်အခြေခံကိရိယာတစ်ခုဖြစ်သည်။ A) ဟုတ်တယ်…


Graphic designer တဈယောကျဖွဈလာဖို့ ဘာတှစေတငျလလေ့ာထားရမလဲ?\nပထမဦးစှာ သငျက ဘယျလို designer မြိုးဖွဈခငျြတာလဲဆိုတာ အရငျဆုံးစဉျးစားကွညျ့ဖို့လိုအပျပါတယျ။\nတဈခြို့က digital painting , layout design…\nစတဲ့ ဒီဇိုငျးတှကေိုရေးဆှဲရတာဝါသနာပါပွီး တဈခြို့ကတော့ logo design, branding …အစရှိတဲ့ illustration ဒီဇိုငျးတှကေိုဖနျတီးခငျြကွတယျ။ သငျကဘယျအရာကို ပိုဝါသနာပါလဲဆိုတာရှငျးရှငျးလငျးလငျးသိရငျ လလေ့ာရာမှာ ပိုမိုလှယျကူပါတယျ။\nGraphic designer တဈယောကျအတှကျ အသုံးပွုရမယျ့ softwares တှကေို သိထားတတျထား ဖို့ကလဲအဓိကအရေးကွီးပါတယျ။\nAdobe Photoshop ,Adobe Illustrator နဲ့ Adobe InDesign အစရှိတဲ့ graphic software တှကေို ကြှမျးကငျြစှာအသုံးပွုတတျရပါမယျ ။ ဒါ့အပွငျ ကိုယျဖနျတီးမဲ့ artwork တှနေဲ့ ကိုကျညီမယျ့ software တှကေိုလညျး ရှေးခယျြအသုံးပွုတတျရပါမယျ။\n(ဥပမာ- logo ဒီဇိုငျးတှရေေးဆှဲမယျဆိုရငျ Adobe Illustrator ကိုအသုံးပွုရပါမယျ)\nGraphic design တှကေို ဖနျတီးမယျဆိုရငျ Graphic design ရဲ့အခွခေံဖွဈတဲ့ Design Elements and Principles ကိုလညျး နားလညျသဘောပေါကျထားဖို့လိုအပျပါတယျ။\nPoint, Line, Shape, Form, Value, Color, Texture…အစရှိတဲ့ Design Elements ကိုသိရှိဖို့လိုအပျသလို design တဈခုမှာလိုကျနာရမယျ့အခကျြတှဖွေဈတဲ့\nBalance, Proximity, Align, Direction, Space, Size, Unity, Harmony အစရှိတဲ့ design principles ကို သိရှိနားလညျထားရပါမယျ။\nPhotoshop ,Illustrator သုံးတတျရုံနဲ့graphic designer ဖွဈပွီလို့ပွောလို့မရသေးပါဘူး။designer တဈယောကျဖွဈဖို့ သကျဆိုငျရာ tools/software တှကေိုကြှမျးကငျြနိုငျနငျးဖို့လိုအပျသလို\ngraphic design တှေ ဖနျတီးရာမှာအဓိကအရေးပါတဲ့ Typography, color နဲ့ design theory တှကေိုလညျးကြှမျးကငျြအောငျလလေ့ာထားဖို့လိုအပျပါတယျ။\n(4) Self_Study or #Graphic_Design_School is Right for You\nGraphic design ကိုလလေ့ာရမှာလညျး online training ,self-learning (သို့မဟုတျ) Design training class အစသဖွငျ့ ကိုယျနဲ့ကိုကျညီမယျ့နညျးလမျး တှကေိုရှေးခယျြလို့ရပါတယျ။\nသငျက အခုမှ စပွီး design ကိုစတငျလလေ့ာမှာဆိုရငျ တော့ online ကနေ Design tools တှေ theory တှကေိုလလေ့ာရာမှာအခကျအခဲရှိနိုငျပါတယျ။\nDesign training class တှမှောတော့ tools , theory တှကေိုသငျကွားပေးတာအပွငျ designs knowledge ,concept thinking, networking တို့ကိုပါ ရရှိနိုငျပါတယျ။\nသငျတနျးရှေးခယျြရာမှာလညျး သငျ့ရဲ့လိုအပျခကျြနဲ့ကိုကျညီတဲ့ သငျတနျးကို သခြောရှေးခယျြတတျရောကျဖို့လဲလိုအပျပါတယျ။\nဒီအခကျြတှကေတော့သငျ့ကို graphic design ကိုလလေ့ာရာမှာ အကူအညီပေးနိုငျမယျ့နညျးလမျးတှပေဲဖွဈပါတယျ။Graphic designer တဈယောကျဖွဈလာဖို့ ဘာတှစေတငျလလေ့ာထားရမလဲ?\nGraphic Design သငျကွားပေးသော ဆရာမြား >>>> https://bit.ly/2mZLU7p\nGraphic designer တစ်ယောက်ဖြစ်လာဖို့ ဘာတွေစတင်လေ့လာထားရမလဲ?\nပထမဦးစွာ သင်က ဘယ်လို designer မျိုးဖြစ်ချင်တာလဲဆိုတာ အရင်ဆုံးစဉ်းစားကြည့်ဖို့လိုအပ်ပါတယ်။\nတစ်ချို့က digital painting , layout design…\nစတဲ့ ဒီဇိုင်းတွေကိုရေးဆွဲရတာဝါသနာပါပြီး တစ်ချို့ကတော့ logo design, branding …အစရှိတဲ့ illustration ဒီဇိုင်းတွေကိုဖန်တီးချင်ကြတယ်။ သင်ကဘယ်အရာကို ပိုဝါသနာပါလဲဆိုတာရှင်းရှင်းလင်းလင်းသိရင် လေ့လာရာမှာ ပိုမိုလွယ်ကူပါတယ်။\nGraphic designer တစ်ယောက်အတွက် အသုံးပြုရမယ့် softwares တွေကို သိထားတတ်ထား ဖို့ကလဲအဓိကအရေးကြီးပါတယ်။\nAdobe Photoshop ,Adobe Illustrator နဲ့ Adobe InDesign အစရှိတဲ့ graphic software တွေကို ကျွမ်းကျင်စွာအသုံးပြုတတ်ရပါမယ် ။ ဒါ့အပြင် ကိုယ်ဖန်တီးမဲ့ artwork တွေနဲ့ ကိုက်ညီမယ့် software တွေကိုလည်း ရွေးချယ်အသုံးပြုတတ်ရပါမယ်။\n(ဥပမာ- logo ဒီဇိုင်းတွေရေးဆွဲမယ်ဆိုရင် Adobe Illustrator ကိုအသုံးပြုရပါမယ်)\nGraphic design တွေကို ဖန်တီးမယ်ဆိုရင် Graphic design ရဲ့အခြေခံဖြစ်တဲ့ Design Elements and Principles ကိုလည်း နားလည်သဘောပေါက်ထားဖို့လိုအပ်ပါတယ်။\nPoint, Line, Shape, Form, Value, Color, Texture…အစရှိတဲ့ Design Elements ကိုသိရှိဖို့လိုအပ်သလို design တစ်ခုမှာလိုက်နာရမယ့်အချက်တွေဖြစ်တဲ့\nBalance, Proximity, Align, Direction, Space, Size, Unity, Harmony အစရှိတဲ့ design principles ကို သိရှိနားလည်ထားရပါမယ်။\nPhotoshop ,Illustrator သုံးတတ်ရုံနဲ့graphic designer ဖြစ်ပြီလို့ပြောလို့မရသေးပါဘူး။designer တစ်ယောက်ဖြစ်ဖို့ သက်ဆိုင်ရာ tools/software တွေကိုကျွမ်းကျင်နိုင်နင်းဖို့လိုအပ်သလို\ngraphic design တွေ ဖန်တီးရာမှာအဓိကအရေးပါတဲ့ Typography, color နဲ့ design theory တွေကိုလည်းကျွမ်းကျင်အောင်လေ့လာထားဖို့လိုအပ်ပါတယ်။\nGraphic design ကိုလေ့လာရမှာလည်း online training ,self-learning (သို့မဟုတ်) Design training class အစသဖြင့် ကိုယ်နဲ့ကိုက်ညီမယ့်နည်းလမ်း တွေကိုရွေးချယ်လို့ရပါတယ်။\nသင်က အခုမှ စပြီး design ကိုစတင်လေ့လာမှာဆိုရင် တော့ online ကနေ Design tools တွေ theory တွေကိုလေ့လာရာမှာအခက်အခဲရှိနိုင်ပါတယ်။\nDesign training class တွေမှာတော့ tools , theory တွေကိုသင်ကြားပေးတာအပြင် designs knowledge ,concept thinking, networking တို့ကိုပါ ရရှိနိုင်ပါတယ်။\nသင်တန်းရွေးချယ်ရာမှာလည်း သင့်ရဲ့လိုအပ်ချက်နဲ့ကိုက်ညီတဲ့ သင်တန်းကို သေချာရွေးချယ်တတ်ရောက်ဖို့လဲလိုအပ်ပါတယ်။\nဒီအချက်တွေကတော့သင့်ကို graphic design ကိုလေ့လာရာမှာ အကူအညီပေးနိုင်မယ့်နည်းလမ်းတွေပဲဖြစ်ပါတယ်။Graphic designer တစ်ယောက်ဖြစ်လာဖို့ ဘာတွေစတင်လေ့လာထားရမလဲ?\nGraphic Design သင်ကြားပေးသော ဆရာများ >>>> https://bit.ly/2mZLU7p\nRead times Last modified on Tuesday, 24 December 2019 11:38


အီရန် နှစ်သစ်ကူးတွင် အီရန်အစိုးရကို ထရန့် အပြင်းအထန် ဝေဖန် - Yangon Media Group\nအီရန် နှစ်သစ်ကူးတွင် အီရန်အစိုးရကို ထရန့် အပြင်းအထန် ဝေဖန်\nဝါရှင်တန်၊ မတ် ၂ဝ\nအီရန်ပြည်သူများ၏ နှစ်သစ်ကူးအခါသမယတွင် အမေရိကန်သမ္မတ ဒေါ်နယ်ထရန့်သည် အီရန်အစိုးရကို အပြင်းအထန်ဝေဖန် တိုက်ခိုက်လိုက်ကြောင်း မတ် ၂ဝ ရက် ရိုက်တာသတင်းကဆိုသည်။ နှစ်သစ်ကူးအခါသမယတွင် ကမ္ဘာတစ်ဝန်းမှ သန်းနှင့်ချီသော အီရန်ပြည်သူများ သာယာချမ်းမြေ့ပါစေဟု မိမိဆုမွန်ကောင်းတောင်း ပေးပါကြောင်း၊ သို့သော် အီရန်အစိုးရသည် ပြည်သူများ၏အကျိုး ကိုမဆောင်ရွက်ဘဲ ကိုယ့်ကိုယ်ကျိုး အတွက်သာလုပ်ဆောင်လျက်ရှိ ကြောင်း ထရန့်က ဝေဖန်သည်။\nအီရန်တော်လှန်ရေးအစောင့် တပ်ဖွဲ့သည် ပြည်သူ့ဘဏ္ဍာများကို ခိုးယူကာ ပြည်သူများကို ညှဉ်းပန်းနှိပ်စက်သည့်စစ်တပ်ဖြစ်ကြောင်း၊ ပြည်ပရှိ အကြမ်းဖက်သမားများကိုလည်း ငွေကြေးထောက်ပံ့လျက်ရှိ ကြောင်း ထရန့်ကစွပ်စွဲသည်။ အီရန်တော်လှန်ရေးအစောင့် တပ်ဖွဲ့သည် ဆီးရီးယားအစိုးရ တည်မြဲရန် ဒေါ်လာ ၁၆ ဘီလီယံ ထောက်ပံ့ကူညီခဲ့ကြောင်း၊ ဆီးရီးယား၊ အီရတ်နှင့် ယီမင်ရှိ စစ်သွေး ကြွများကိုလည်း ထောက်ပံ့ကူညီလျက်ရှိကြောင်း၊ ကိုယ့်ပြည်သူများ ဆင်းရဲမွဲတေနေသည်ကိုမူ လျစ်လျူရှုထားကြောင်း ထရန့်က ဝေဖန်သည်။ ထရန့်၏ ယခင်နှစ် အီရန်နှစ် သစ်ကူးသဝဏ်လွှာတွင်မူ နိုင်ငံ ရေးအကြောင်းအရာများ ထည့်သွင်းမပြောကြားခဲ့ပါ။ ယခုနှစ်သဝဏ်လွှာတွင်မှာမှ နိုင်ငံရေးအရ အပြင်းအထန်ဝေဖန်ထိုးနှက်ပြော ကြားခဲ့ခြင်းဖြစ်သည်။\nထရန့်သည် ၂ဝ၁၅ ခုနှစ် အီရန်နျူကလီးယားသဘောတူညီချက်ကို လွန်စွာမနှစ်သက်သူဖြစ်သည်။ ထိုသဘောတူညီချက်သည် အီရန်နျူကလီးယားလက်နက် မပိုင်ဆိုင်ရေး မဟန့်တားနိုင်သည့်အပြင် အီရန်ကို အလျှော့ပေးလွန်းသည်ဟု ထရန့်က ယူဆသည်။ ထိုသဘောတူညီချက်ကိုမပြင်ဆင်ပါက အမေရိကန်နုတ်ထွက်မည်ဟုလည်း ထရန့်က ခြိမ်းခြောက် ပြောဆိုထားသည်။ အမေရိကန်၏ မဟာမိတ်အနောက်နိုင်ငံများကမူ ထိုသဘောတူညီချက်ကို ဆက်လက်ထိန်းသိမ်းထားလိုသည်။\nတောင်ကိုရီးယား သမ္မတဟောင်း လီ အား ဖမ်းဝရမ်းကို တရားရုံးက ပြန်လည် သုံးသပ်မည်\nဧဝရက်တောင် သန့်ရှင်းရေးအတွက် ယခုနှစ်အတွင်း လူသုံးသောင်း အမှိုက်ကောက်မည်\n‘ပရိသတ် အချစ်ကို ခံယူနေရတဲ့ အချိန်မှာ သတင်း အမှားတွေကြောင့် ဆဲနေကြတာတွေ ရှိတယ်’ မေပန်းချီ\nစစ်ကိုင်း ရွှေမင်းဝံပန်းခြံတွင် LED မီးသီး သန်း ၈ဝ ဖြင့် ကျင်းပသည့် LED ကမ္ဘာမီးအလှပြပွဲ ညစဉ် စည်က?\nအစိုးရအုပ်ချုပ်ရေးပိုင်းပုဂ္ဂိုလ်များ အဂတိလိုက်စား၊ မတရားလုပ်ခြင်းရှိက ပြည်သူများ တိုင်ြ??\nH1N1 ဖြစ်ပွားနေသည့် ကလေးငယ်များအတွက် ရန်ကုန်ကလေးဆေးရုံကြီး (ဟယ်ပင်)တွင် ကုသဆောင်ဖွင့်လှစ်


ဒိုင်ယာနာ - ဝီကီပီးဒီးယား\nဝေလမင်းသမီး၊ Duchess of Rothesay\n(m. 29 July 1981, div. 1996)\nဝေလမင်းသမီး ဒိုင်ယာနာသည် ဗြိတိန်တော်ဝင်မိသားစုဝင် တဦး ဖြစ်သည်။ နန်းမွေခံ ဝေလမင်းသား ချားလ်၏ ဇနီးဦး ဖြစ်ကာ၊ ဝီလျံနှင့် ဟယ်ရီ မင်းသား နှစ်ပါး၏ မိခင် ဖြစ်သည်။ သူမ၏ လူမှုရေးဝင်ဆံ့မှုနှင့် ကျက်သရေကြောင့် နိုင်ငံတကာပုံရိပ်ဖြစ်လာပြီး၊ ကိုယ်ရေးကိုယ်တာ ဗရုတ်သုက္ခ ဘဝကို ပုံကြီးချဲ့ခြင်း ခံရကာ၊ ဘယ်သွားသွား အများပြည်သူ၏ မျက်စိဒေါက်ထောက် ကြည့်ခံရလောက်အောင် နာမည်ကျော်ကြားခဲ့သည်။\nဗြိတိန် သူကောင်းမျိုး၌ ဒိုင်ယာနာကို မွေးဖွားပြီး၊ ဆန်ဒရင်ဂမ်အိမ်ကြီးတွင် တော်ဝင်မိသားစုနှင့် နီးကပ်စွာ ကြီးပြင်းလာသည်။ ၁၉၆၇ တွင် မိဘဖြစ်သော အဋ္ဌမမြောက် အားလ်စပင်ဆာ ခေါ် ဂျွန်စပင်ဆာ နှင့် ဖရန်စဲ ရှမ်း ကီးဒ် တို့ ကွာရှင်းပြတ်စဲရာ၊ အငယ်ဆုံးသမီး ဖြစ်သော သူမအပေါ် အလွန် ထိခိုက်သည်။ ပညာရေး၌ ထူးထူးခြားခြား မရှိသော်ငြား၊ ဂီတ၊ အက နှင့် အားကစားတွင်မူ အရည်အချင်း ရှိသည်။ ၁၉၇၈ တွင် လန်ဒန်သို့ ပြောင်းရွှေ့ပြီး၊ အခန်းဖော်များနှင့် နေထိုင်ကာ၊ လစာနိမ့်အလုပ်အမျိုးမျိုးကို လုပ်ကိုင်ခဲ့သည်။\nဒုတိယအဲလိဇဘက်ဘုရင်မ၏ သားကြီး၊ လူပျိုပင် သိပ်မလှည့်သော ချားလ်မင်းသားနှင့် စေ့စပ်လိုက်သည့်အခါ ၁၉၈၁ တွင် ဒိုင်ယာနာသည် ထင်ရှားလာသည်။ စိန့်ပေါလ်ဘုရားကျောင်း၌ ၁၉၈၁ တွင် မင်္ဂလာဆောင်ပြီး၊ ဝေလမင်းသမီးဟု ပြည်သူက လှိုက်လှိုက်လှဲလှဲ လက်ခံကြသည်။ စုံတွဲသည် ဝီလျံနှင့် ဟယ်ရီဟူ၍ သားနှစ်ယောက် ထွန်းကားရာ၊ အိမ်ရှေ့စံနေရာ၌ ဒုတိယနှင့် တတိယအသီးသီး ရရှိသည်။ သို့သော်ငြားလည်း၊ ဒိုင်ယာနာ၏ အိမ်ထောင်ရေးသည် သူတို့အချင်းချင်း သဟဇာတမဖြစ်မှု၊ အိမ်ထောင်ရေး ပွေရှုပ်မှုများကို ခံစားရသည်။ သူတို့ ဆက်ဆံရေး အခြေအနေ ဆိုးရွားပြတ်တောက်နေသည်ကို လူထုက သိရှိသွားပြီး မကြာမီ၊ ၁၉၉၂ တွင် ခွဲနေထိုင်သည်။ အိမ်တွင်းရေး အခက်အခဲများ၏ အသေးစိတ်လည်း လူသိရှင်ကြား ပေါက်ကြားသွားပြီး၊ ၁၉၉၆ တွင် ကွာရှင်းလိုက်ရာ အိမ်ထောင်ရေး တခန်းရပ်သွားသည်။\nဝေလမင်းသမီးတပါးအနေဖြင့်၊ ဒိုင်ယာနာသည် ဘုရင်မ၏ ကိုယ်စား နန်းတွင်းအမှုတော်များကို ထမ်းဆောင်ကာ၊ ဓနသဟာယဒေသတွင်း လုပ်ငန်းဆောင်တာများ၌ ကိုယ်စားပြုရသည်။ အလှူအတန်းများတွင် လုပ်နေကျအတိုင်း တရားဝင် ချဉ်းကပ်ခြင်း မပြုသည့်အတွက် မီဒီယာများက ဂုဏ်ပြုကြသည်။ အစောပိုင်း သူမ၏ ထောက်ပံ့အားပေးမှုများမှာ လူငယ်နှင့် ကလေးများအပေါ် အဓိကထားသော်လည်း နောက်ပိုင်း အေအိုင်ဒီအက်စ်လူနာများနှင့် မြေမြှုပ်မိုင်းများဖယ်ရှားရေး ကမ်ပိန်း၌ ပါဝင်သောကြောင့် လူသိများလာသည်။ ကင်ဆာ၊ စိတ်မကျန်းမာ ခံစားနေရသော လူနာများကို ကူညီရန် လူထုသိအောင် အားပေးခဲ့သည်။ မင်းသမီးအနေဖြင့်၊ ဒိုင်ယာနာ ရှက်တတ်သော်လည်း၊ နောက်ပိုင်း သူမ၏ ဩဇာတိက္ကမနှင့် ဖော်ရွေမှုတို့ကြောင့် လူထုက ချစ်မြတ်နိုးပြီး၊ သူမ အိမ်ထောင်ရေး ဆိုးဆိုးရွားရွား ပြိုလဲသည့်တိုင် ဂုဏ်သတင်း မညှိုးမှိန်ခဲ့ရပေ။ ဓာတ်ပုံအလွန်စားသည်ဟု အသိအမှတ်ပြုခံရသော သူမသည် ၁၉၈၀ ပြည့်နှင့် ၁၉၉၀ ပြည့်နှစ်များတွင် ဖက်ရှင်တွင် ထိပ်ခေါင် ဖြစ်သည်။ ၁၉၉၇ ပါရီလှိုင်ခေါင်း၌ ကားအက်ဆီးဒင့်ဖြစ်ကာ၊ ဒိုင်ယာ သေဆုံးသည့်အခါ၊ အသုဘချသည့်အခါ၊ မီဒီယာများနှင့်တကွ ပြည်သူလူထုက အကြီးအကျယ် ပူဆွေးဝမ်းနည်းကြသည်။ အဖိုးတန်သော သူမကို ဆုံးရှုံးရခြင်းသည် တော်ဝင်မိသားစုနှင့် ဗြိတိန်အသိုင်းအဝိုင်းတွင် နက်ရှိုင်းသော ထိုးနှက်မှု တခု ဖြစ်ခဲ့သည်။\n၂ ပညာရေးနှင့် အလုပ်အကိုင်\n၃.၃ Problems and separation\nဒိုင်ယာနာ ဖရန်စက် စပင်ဆာကို ၁၉၆၁ ဇူလိုင် ၁ ရက်နေ့တွင် ဆန်ဒရင်ဂမ်ရှိ ပါ့က်အိမ်တော်၌ မွေးသည်။ ဂျွန်စပင်ဆာ (အားလ်စပင်ဆာ)(အောသော့ မြို့စားကြီး)(၁၉၂၄-၁၉၉၂)၊ ဖရန်စက် စပင်ဆာ (အောသော့မြို့စားကတော်)၊ ဘာရွန် ဖဲရမွန် စသော (၁၉၃၆-၂၀၀၄)မွေးချင်းငါးယောက်အနက် လေးယောက်မြောက် ဖြစ်သည်။ စပင်ဆာမိသားစု မျိုးဆက်ပေါင်း များစွာ ကြာအောင် ဗြိတိန်တော်ဝင်မိသားစုနှင့် အလွန် နီးစပ်သည်။ ဒိုင်ယာနာ၏ အဖွားများ၊ စင်သီယာ စပင်ဆာ (Cynthia Spencer)နှင့် ရုသ် ရော့ချီ (Ruth Roche)တို့သည် အဲလိဇဘက်ဘုရင်မထံ သတို့သမီးကညာလောင်းအဖြစ် ခစားလာခဲ့သည်။ စပင်ဆာတို့သည် မိသားစုမျိုးဆက်ကို ပြန့်ပွားနိင်ရန် သားယောက်ျား တဦး မွေးဖွားလာရန် မျှော်လင့်သော်လည်း၊ သူမအမေ၊ ပြီးလျှင် သူမအဒေါ် ဒိုင်ယာနာရစ္စဲ (ဘဲ့ဒ်ဖို့မြို့စားကတော်, လေဒီဒိုင်ယာနာစပင်ဆာ)(Diana Russell) ပြီးနောက်၊ ဒိုင်ယာနာ ဖရန်စက် မတိုင်ခင်အထိ မည်သူမှ သားယောက်ျားလေးအတွက် နာမည်တလုံး ရွေးချယ်ရခြင်း မရှိချေ။\nဩဂုတ် ၃၀ တွင် ဒိုင်ယာနာကို ဆန်ဒရင်ဂမ်ရှိ စိန့်မာရီ မက်ဒလင်းဘုရားကျောင်းဝယ် နှစ်ခြင်းခံ ပြုသည်။ , မွေးချင်းသုံးဦးနှင့်အတူ ကြီးပြင်းလာသည်။ ၎င်းတို့မှာ ဆာရာ၊ ဂျိန်း နှင့် ချားလ်တို့ ဖြစ်သည်။ ဒိုင်ယာနာကို မမွေးမီ ၁နှစ်အလိုက အစ်ကိုတော် ဂျွန်သည် မွေးပြီး ချက်ချင်း ဆုံးသည်။ မျိုးဆက်လိုအပ်နေသော စပင်ဆာမိသားစုတွင် စိတ်ဒဏ်ရာ ရသွားသည်။ လေဒီ အောသော့ကို လန်ဒန်ရှိ ဟာလေလမ်း ဆေးရုံ (Harley Street clinics) သို့ တင်ပြီး မည်သို့ ဖြစ်ရသည်ကို အကြောင်းရင်း ရှာဖွေသည်။ ထိုအတွေ့အကြုံကို ဒိုင်ယာနာ့ မောင်ငယ် ချားလ်က “ကျုပ်မိဘတွေအတွက် ကြောက်မက်ဖွယ် ကာလပဲ ဖြစ်တယ်၊ ကွာရှင်းရခြင်းရဲ့ ရင်းမြစ်လည်း ဖြစ်နိုင်တယ်၊ ဘာလို့ဆို သူတို့ ဖြတ်ကျော်နိုင်ခြင်း မရှိခဲ့လို့ပဲ”ဟု ထုတ်ဖော်ခဲ့သည်။ ဆန်ဒရင်ဂမ်နယ်မြေပေါ်ရှိ ပါ့က်အိမ်တော်တွင် ဒိုင်ယာနာ ကြီးပြင်းလာသည်။ အိမ်တော်ကို ပိုင်သူ အဲလိဇဘက်ဘုရင်မ(၂)က စပင်ဆာတို့ကို ကံကြွေးချထားသည်။ တော်ဝင်မိသားစုသည် အနီးအနားရှိ ဆန်ဒရင်ဂမ် အိမ်တော်တွင် အားလပ်ရက်အပန်းဖြေလေ့ရှိရာ၊ ဒိုင်ယာနာသည် ဘုရင်မ၏ မင်းသား အင်ဒရူး (Prince Andrew)နှင့် မင်းသား အက်ဒဝပ် (Prince Edward)တို့နှင့် ကစားသည်။\nသူမမိဘ ကွာရှင်းချိန်၊ ဒိုင်ယာနာ ခြောက်နှစ်သား ရှိပြီ။ သူမမိခင်သည် နောက်တော့ ပီတာရှမ်းကစ်(Peter Shand Kydd)နှင့် အကြောင်းပါပြီး၊ ၁၉၆၉ တွင် လက်ထပ်သည်။ ၁၉၆၇ အိမ်ခွဲနေကြတုန်းက၊ ဒိုင်ယာနာ လန်ဒန်၌ မိခင်နှင့်အတူ နေသော်လည်း၊ ထိုနှစ် ခရစ္စမတ် အားလပ်ရက်တွင်တော့၊ အရှင်အောသော့သည် ဒိုင်ယာနာကို မိခင်နှင့်အတူ ပြန်ပေးနေခွင့် မပြုတော့ချေ။ မရှေးမနှောင်းမှာပင် ယောက္ခမဟောင်း ဖြစ်သူ လေဒီ ဖဲရမွန်ဆီမှ ဒိုင်ယာနာအုပ်ထိန်းခွင့်ကို ရသွားသည်။ ၁၉၇၆ တွင် ဒါးမောက်မြို့စားကတော် ရိမ်း (Raine)နှင့့်အိမ်ထောင်ပြုသည်။ ထိုအခါ မိထွေးဖြစ်သူနှင့် ဆက်ဆံရေး ဆိုးရွားသည်။ သူမသည် ရိမ်းကို အနိုင်ကျင့်သူဟု သမုတ်ပြီး၊ မကောင်းကြံသည်။ တခါဝယ်၊ ဒိုင်ယာနာသည် သူမကို “လှေကားထစ်မှ တွန်းချသည်”။ နောက်ပိုင်း ဒိုင်ယာနာက မိမိကလေးဘဝသည် အလွန်ပင် မပျော်ရွှင်ရ၊ မတည်ငြိမ်ရပါဟု ထုတ်ပြောသည်။". နောက်ပိုင်း ၁၉၇၅ တွင် သူမဖခင် အားဘွဲ့ ခံရသောအခါ၊ ဒိုင်ယာနကို လေဒီ ဒိုင်ယာနာဟု ခေါ်လာကြသည်။ ပါ့က်အိမ်တော်မှ တမိသားစုလုံးလည်း နော့သမ်ပတန်ရှိုင်းယားရှိ စပင်ဆာရာထူးရှိရာ အောသော့သို့ ပြောင်းရွှေ့သည်။\nအစတွင် ဒိုင်ယာနာသည် အုပ်ထိန်းသူ ဂါးထရု အယ်လင် (Gertrude Allen) ကြီးကြပ်မှုအောက်၌ အိမ်တွင် စာသင်ယူရသည်။ နော်ဖော့(Norfolk)ရှိ ဂေးတန်(Gayton)၌ ဖွင့်လှစ်သော စီဖီး()သီးသန့်ကျောင်းတွင် ပုံမှန်ပညာရေးကို စတင်ရပြီး၊ အသက် ၉ နှစ်တွင် သက်ဖို့ဒ်(Thetford)အနီးရှိ မိန်းကလေးဘော်ဒါကျောင်းဖြစ်သော ရစ်ဒယ်ဆွာ့ (Riddlesworth) ဟောကျောင်းသို့ ပြောင်းရွှေ့သည်။ ၁၉၇၃ တွင် ကန့်ပြည်နယ်၊ ဆဲဗင်နုတ် (Sevenoaks) ရှိ သူ့ညီအစ်များရှိရာ ဝက်စ်ဟဲ (West Heath) မိန်းကလေးကျောင်းသို့ သွားတက်သည်။ ကျောင်းပညာရေးသည် မတောက်ပြောင်ခဲ့ပေ။ GCE O-level စာမေးပွဲကို နှစ်ခါကျသည်။ လူမှုစိတ်ဓာတ်ထူးချွန်သူဆု (outstanding community spirit)ကိုမူ ဝက်စ်ဟဲကျောင်းက အသိအမှတ်ပြု ချီးမြှင့်သည်။ ၁၆ နှစ်တွင် ဝက်စ်ဟဲမှ ထွက်သည်။ ဒိုင်ယာနာသည် ထိုစဉ်က ရှက်တတ်သူ ဖြစ်ကြောင်း မောင်ငယ် ချားလ်က ပြောပြသည်။ တွဲဖက် စန္ဒရားတီးသူအဖြစ် သူသည် ဂီတတွင်တော့ ပါရမီ ပြနိုင်ခဲ့သည်။ ရေကူးနှင့် ဒိုင်ဗင်လည်း ထူးချွန်ပြီး၊ ဘဲလေးနှင့် တောက်တောက် (Tap dance) အကလည်း လေ့လာသည်။\nဆွစ်ဇာလန်၊ ရူဂမောက် (Rougemont) ရှိ အယ်လဖင် ဗီဒမနက်တီ တက္ကသိုလ် (Institut Alpin Videmanette)၌ နှစ်ဝက်တခုသာ တက်ပြီး၊ ၁၉၇၈ အီစတာ နှစ်ဝက်တွင် ထွက်လာပြီးနောက်၊ ဒိုင်ယာနာ လန်ဒန်ပြန်လာပြီး၊ မိခင်တိုက်ခန်းတွင် ကျောင်းနေဖက်သူငယ်ချင်း နှစ်ယောက်နှင့် အတူနေသည်။ လန်ဒန်တွင် ဟင်းချက်သင်တန်း တက်သော်လည်း၊ အခန်းဖော်များကို ချက်ကျွေးသည်က မရှိသလောက် ဖြစ်သည်။ အလုပ်လုပ်ရသော လစာမှာ မမြင့်ချေ။ လူငယ်များအတွက် အကနည်းပြ အဖြစ် လုပ်သော်လည်း၊ စကီးစီးစဉ် ထိခိုက်မှု ဖြစ်ပြီး၊ အလုပ်မှ သုံးလ နားလိုက်ရသေးသည်။ နောက် မူကြိုလက်ထောက်ဆရာမ အလုပ်ရသည်။ အစ်မဖြစ်သူ ဆာရာနှင့်တကွ သူငယ်ချင်းများကို အိမ်သန့်ရှင်းရေး လုပ်ပေးတတ်သည်။ ပါတီများတွင် အိမ်ရှင်သဖွယ် ဧည့်ထောက်ခံတတ်သည်။ လန်ဒန်မှာ နေထိုင်သော အမေရိကန်မိသားစု ရောဘတ်ဆန်တို့ဆီ၌ ကလေးထိန်းလည်း လုပ်ပြီး၊ ပင်လီကို (Pimlico) ရှိ လူငယ်အင်္ဂလန်ကျောင်း၌ မူကြို လက်ထောက်ဆရာမ လုပ်သည်။ ၁၉၇၉ ဇူလိုင်တွင် မွေးနေ့လက်ဆောင်အဖြစ် မိခင်က ကိုလဟင်းရုံးတော် (Coleherne Court)တွင် တိုက်ခန်း တခန်း ဝယ်ပေးသည်။ ထိုနေရာတွင် သူငယ်ချင်း သုံးဦးနှင့်အတူ ၁၉၈၁ ဖေဖော်ဝါရီ ၂၅ ထိ နေထိုင်သည်။\n၁၉၇၇ နိုဝင်ဘာ ၁၆ ဒိုင်ယာနာ အသက် ၁၆ တွင် ဘုရင်မ၏ သားကြီး ချားလ်ကို ဦးဆုံး စတွေ့သည်။ ချားလ်က လေဒီ ဆာရာကို စတွဲသည်။ ၁၉၈၀ နွေကာလတွင် ကျေးလက်ဒေသသို့ အပန်းဖြေသွားရာ သူတို့လည်း ဧည့်သည်အဖြစ် လိုက်ပြီး၊ ဒိုင်ယာနာသည် သူ ပိုလိုကစားသည်ကို ကြည့်နေလေ့ ရှိရာ၊ ချားလ်သည် ဒိုင်ယာနာကို အတည်အတံ့ သတိုးသမီးအဖြစ် စိတ်ဝင်စားခဲ့သည်။ ဆက်ဆံရေး တိုးတက်မှု ရှိပြီးသောအခါ ကိုဝီ (Cowes) ရှိ ရွက်လွင့်သတ္တပတ် (a sailing weekend)အတွက် နိုင်ငံခြား တော်ဝင်ရွက်လှေသို့ ဒိုင်ယာနာကို ဖိတ်သည်။ ၁၉၈၀ နိုဝင်ဘာတွင် မင်းသားမိသားစုကို တပတ်ကြာ တွေ့ဆုံရန် တော်ဝင်မိသားစု စကော့အိမ်တော(the royal family's Scottish residence)် ဖြစ်သော ဘာမိုရယ် ရဲတိုက် (Balmoral Castle)သို့ ဖိတ်လေပြီ။ လေဒီဒိုင်ယာနာကို မယ်တော် ဘုရင်မနှင့် အီဒင်ဘာမြို့စားဖြစ်သော ဖိလစ်မင်းသား (Prince Philip, Duke of Edinburgh) တို့က ကောင်းစွာ လက်ခံသည်။ ချားလ်မင်းသားသည် ဒိုင်ယာနာကို လန်ဒန်တွင် မကြာခဏ လာလူပျိုလှည့်သည်။ ၁၉၈၁ ဖေဖော်ဝါရီ ၆ တွင် မင်းသားက လက်ထပ်ခွင့် (proposed) တောင်းရာ လေဒီဒိုင်ယာနာ လက်ခံလိုက်သော်လည်း၊ သူတို့ စေ့စပ်မှုကို နောက် ရက်သတ္တပတ်များထိ လျှို့ဝှက်ထားခဲ့သည်။\nဖိုင်:British coin 25p (1981) reverse.jpg\n၁၉၈၁ ဖေဖော်ဝါရီ ၂၄ တွင် စေ့စပ်ခြင်း အတည် ဖြစ်သည်။  ဒိုင်ယာနာသည် စိန် ၁၄ ပွင့်ပါသော စေ့စပ်လက်စွပ်ကြီးကို ရွေးချယ်လိုက်သည်။ စိန်အပြင် ၁၈ ကာရက်ရှိ အဖြူရောင် ရွှေသား (white gold)၌ ၁၂ ကာရက်ရှိ ဘဲဥပုံ အပြာရောင် သီဟိုဠ်ထွက် နီလာ (oval blue Ceylon sapphire set) တစုံ ရံထားသော လက်စွပ် ဖြစ်သည်။ ၂၀၁၀ တွင် ၎င်းလက်စွပ်သည် ကိန်းဘရစ်မြို့စားကတော် ကက်သရင်း၏ စေ့စပ်လက်စွပ် ဖြစ်လာသည်။ မယ်တော်ဘုရင်မသည် ဒိုင်ယာနာကို စေ့စပ်လက်ဆောင်ပဏ္ဏာအဖြစ် နီလာနှင့် စိန်ခြယ် ရင်ထိုး တခု ပေးသည်။  စေ့စပ်ပြီးနောက် ဒိုင်ယာနာသည် မူကြိုလက်ထောက်အလုပ်မှ ထွက်ပြီး၊ မယ်တော်ဘုရင်မ၏ အိမ်တော် ဖြစ်သော ကလဲရင့် အိမ်ကြီး (Clarence House) တွင် ခဏတဖြုတ် နေသည်။ နောက် မင်္ဂလာပွဲအထိ ဘတ်ကင်ဟန်နန်းတော် (Buckingham Palace) ၌ နေထိုင်သည်။ လွန်ခဲ့သော နှစ်ပေါင်း ၃၀၀ ကျော်က အန်နီဟိုက် (Anne Hyde) ကတည်းက ထီးနန်းညွန့်လျာနှင့် လက်ထပ်ထိမ်းမြားရာ၌ ဒိုင်ယာနာသည် ပထမဦးဆုံးသော အင်္ဂလိပ်လူမျိုး အမျိုးသမီး ဖြစ်လာပြီး၊ စေ့စပ်သည့်အချိန်ထိ အခစားလုပ်နေသော ပထမဆုံး တော်ဝင်သတို့သမီး လည်း ဖြစ်လာသည်။ ၁၉၈၁ မတ်တွင် ဂိုးစမစ်ခန်းမ(Goldsmiths' Hall)ဝယ် ချားလ်မင်းသားနှင့် အတူ ဦးဆုံးကြိမ် အဖြစ် လူထုရှေ့မှောက် ပွဲထွက်လာရာ၊ မိုနာကိုမင်းသမီးဖြစ်သူ ဂရေ့ကယ်လီ(Grace Kelly)နှင့် တွေ့ဆုံသည်။\nတော်ဝင်မင်္ဂလာပွဲအခမ်းအနားအတွက် အများအားဖြင့် အသုံးပြုသော ဘုရားကျောင်း ဖြစ်သည့် ဝက်မင်စတာ ဘုရားရှိခိုးကျောင်း(Westminster)ထက် ထိုင်ခုံနေရာ ပိုဆံ့သော စိန့်ပေါ ကက်သီဒရယ် (St. Paul Cathedral) ဘုရားကျောင်းဝယ် ၁၉၈၁ ဇူလိုင် ၂၉ တွင် အသက် ၂၀ ရှိသော ဒိုင်ယာနာသည် ဝေလမင်းသားနှင့် လက်ထပ်သည့်အခါ ဝေလမင်းသမီး ဖြစ်လာသည်။ ကြီးကျယ်ခမ်းနားလှသော မင်္ဂလာပွဲအဖြစ် သတ်မှတ်ခံရကာ၊ ကမ္ဘာတဝန်းလုံးမှ တီဗီပရိသတ် သန်း ၇၅၀ စောင့်ကြည့်နေကြစဉ်၊ ပွဲလာ လမ်းကြောင်းတွင် စုံတွဲကို အမိအရ မြင်ချင်သော ပွဲကြည့်ပရိသတ်သည် လမ်းများတွင် တန်းစီစောင့်မျှော်နေကြသည်မှာ လူပေါင်း ၆ သိန်း ရှိလေသည်။  စင်မြင့်၌ ဒိုင်ယာနာသည် “ဖိလစ် ချားလ်” အာသာ ဂျော့ ဟု ပြောရမည့်အစား ချားလ်၏ အရှေ့နာမည် ၂လုံးကို ပြောင်းပြန် လွဲဆိုမိသည်။  “နာခံပါ့မည်”ဟုလည်း မပြောချေ၊ ထိုအစဉ်အလာ သစ္စာဆိုခြင်းကို စုံတွဲ၏ တောင်းဆိုချက်အရ ချန်လှပ်ခဲ့ရာ၊ အမြဲ ထောက်ပြအငြင်းပွားစရာ ဖြစ်နေသည်။ ဒိုင်ယာနာ့ မင်္ဂလာပွဲဝတ်စုံသည် စတာလင်ပေါင် ၉၀၀၀ တန်ဖိုးရှိကာ၊ အမြီး ၂၅ ပေ (၇.၆၂ မီတာ) ရှည်သည်။ ဝေလမင်းသမီး ဖြစ်လာသည်နှင့်၊ မယ်တော်နှင့် ဘုရင်မ ပြီးလျှင် ဗြိတိန်၏ ဝါစဉ်အရ တတိယအမြင့်ဆုံး အမျိုးသမီးနှင့် ညီမျှသော အဆင့်အတန်းကို ရရှိကာ၊ အခြားနယ်ပယ်များတွင်မူ ဘုရင်မ၊ သက်ဆိုင်ရာ နယ်စားပယ်စား(relevant viceroy)၊ အီဒင်ဘာမြို့စား၊ ဘုရင်မမယ်တော်နှင့် ဝေလမင်းသားတို့နောက်မှ လိုက်ပြီး ရာထူးစဉ်စီသော် ပဉ္စမ သို့ ဆဋ္ဌမနေရာ ရသည်။ မင်္ဂလာဆောင်ပြီး နှစ်အနည်းငယ်အတွင်းတွင်၊ ဘုရင်မသည် ဒိုင်ယာနာကို တော်ဝင်မိသားစုဝယ် လုပ်ပိုင်ခွင့်အာဏာ တိုးမြှင့်ပေးသည်။ မင်းသမီးကို ကိန်းဘရစ်ချစ်သူ ခေါ်သော သရဖူ (Cambridge Lover's Knot Tiara) ကို ငှားပေးပြီး၊ အဲလိဇဘက်ဘုရင်မ ၂ ၏တော်ဝင်မိသားစုဝင်တံဆိပ်ကို ပေးသနားသည်။ \nစုံတွဲသည် တက်ဘာရီ (Tetbury) အနီး၊ ကင်ဆင်းတန်နန်းတော် (Kingsington Palace) နှင့် ဟိုက်ဂရဗ် အိမ်တော် (Highgrove House) ၌ နေထိုင်သည်။ ၁၉၈၁ နိုဝင်ဘာ ၅ တွင် ကြင်ယာတော်၌ သန္ဓေတည်ပြီဟု တရားဝင် ကြေညာသည်။ ကိုယ်ဝန်တည်ပြီး ဆယ့်နှစ်ပတ်အကြာ ၁၉၈၂ ဇန်နဝါရီတွင် ဆန်ဒရင်ဂမ်အိမ်တော် လှေကားထစ်မှ လိမ့်ကျရာ၊ နန်းတွင်း သားဖွားမီးယပ်ဆရာဝန် (gynaecologist) ဆာ ဂျော့ ပင်ကာ (Sir George Pinker)ကို လန်ဒန်မှ ဆင့်ခေါ်ရသည်။ သူစစ်ဆေးလိုက်ရာ ဒိုင်ယာနာတွင် ပြင်းထန် ပွန်းပဲ့ဒဏ်ရာ တွေ့ရသော်လည်း၊ သန္ဓေသားသည် အထိအခိုက်မရှိဟု ဆိုသည်။  နောင်တွင် ဒိုင်ယာနာ ဝန်ခံသည်မှာ သူမသည် ထက်နေကြည် (so inadequate) ဖြစ်နေသည်ဟု ခံစားရသောကြောင့် လှေကားမှ တမင်တကာ လှိမ့်ချလိုက်ခြင်းဟူ၏။  ၁၉၈၂ ဖေဖော်ဝါရီတွင်၊ ဟောလီးဒေးထွက်နေသော ဒိုင်ယာနာ၏ ဘီကီနီဝတ် ကိုယ်ဝန်ပုံကို မီဒီယာက ထုတ်ဝေသည်။ မရှေးမနှောင်းမှာပင် ဘုရင်မက ကြေညာစာ ထုတ်ပြီး၊ “ဗြိတိန်ဂျာနယ်လစ်လောကတွင် အမှောင်မိုက်ဆုံး နေ့” (the blackest day in the history of British journalism)ဟု သမုတ်လိုက်သည်။ \n၁၉၈၂ ဇွန် ၂၁ တွင် စုံတွဲ၏ သားဦး ဝီလျံမင်းသားကို ဒိုင်ယာနာ ဖွားမြင်သည်။  မီဒီယာက မည်မျှပင် ဝေဖန်သော်ငြား၊ နီတာတာသာ ရှိသေးသော ဝီလျံကို ခေါ်ပြီး၊ သူမ၏ ပထမဦးဆုံး ခရီးစဉ်ဖြစ်သော ဩစတြေးလျနှင့် နယူးဇီလန်သို့ ခရီးထွက်ရန် ဆုံးဖြတ်ရာ၊ လူအများက ထောက်ခံအားပေးကြသည်။ ဒိုင်ယာနာ၏ ဆုံးဖြတ်ချက်ကြောင့် ဩစတြေးလျဝန်ကြီးချုပ် မယ်လကွန် ဖရာဆာ(Malcolm Fraser) အကြံပြုချက် မတိုင်ခင်အထိ၊ ဝီလျံကို ခေါ်ထားရန် အစက မကြံရွယ်ပေ။\nဒုတိယသား ဟယ်ရီမင်းသားကို ၁၉၈၄ စက်တင်ဘာ ၁၅ တွင် မွေးသည်။  မင်းသမီးက ပြောသည်မှာ ဟယ်ရီကို ကိုယ်ဝန်ဆောင်စဉ်အတွင်း မင်းသားနှင့် အနီးစပ်ဆုံး ဖြစ်ခဲ့သည်ဟူ၏။ ဒုတိယကလေးသည် ယောက်ျားလေး ဖြစ်ကြောင်း သိရသော်လည်း၊ ဝေလမင်းသားအပါအဝင် မည်သူကိုမျှ တစွန်းတစပင် ထုတ်ဖော် မပြောပြချေ။ \nဒိုင်ယာနာသည် သားများကို ပုံမှန်တော်ဝင်ကလေးငယ်များထက် အမြင်ပိုကျယ်အောင် ဖွင့်ပေးသည်။ မင်းသားနှင့် တော်ဝင်မိသားစု၏ ဩဇာကို နာခံလိုက်နာခဲ(rarely deferred)ပြီး၊ ကလေးများနှင့် ပတ်သက်လာလျှင် မလိုက်လျောဘဲ ခေါင်းမာ(intransigent)လေ့ရှိသည်။ ကလေးများကို ပထမဦးဆုံးပေးသော နာမည်များကို မိမိဘာသာ ရွေးသည်။ တော်ဝင်မိသားစု အထိန်းတော်ကို ဖြုတ်ပစ်ပြီး၊ ကိုယ့်စိတ်တိုင်းကျ ရွေးထားသော တယောက်ကို ခန့်သည်။ ကလေးများ၏ ကျောင်းနှင့် အဝတ်အစားကို ရွေးသည်။ အပျော်ခရီးထွက်ဝတ်စုံများ(outings)ကို စီစဉ်သည်။ အစီအစဉ်များမှ အချိန်ရရင် ရသလို ကိုယ်တိုင် ကျောင်းလိုက်ပို့သည်။ အချိန်ဇယားများတွင် လူထုတာဝန်များကိုလည်း ကိုယ်တိုင် စီမံသည်။ \nProblems and separation[ပြင်ဆင်ရန်]\n၁၉၈၆ တွင် ယောက်မြို့စားနှင့် မြို့စားကတော်တို့၏ မင်္ဂလာပွဲပြီးနောက် ဝေလမင်းသားနှင့် ကြင်ယာတော်\nလက်ထပ်ပြီး ငါးနှစ်ကြာသော်၊ စုံတွဲ၏ အသက် ၁၃ နှစ် ကွာခြားမှုနှင့် ပလဲနံပ မသင့်မှုတို့မှာ မြင်သာလာအောင် ယိုယွင်းပျက်စီးလာသည်။ ချားလ်သည် ရည်းစားဟောင်း ကာမီလာ ပါကာ ဘောင်းလဲ့ (Camilla Parker Bowles) နှင့် ပြန်တွဲပြီး၊ ဒိုင်ယာနာသည် တော်ဝင်မိသားစု၏ မြင်းစီးနည်းပြဟောင်း မေဂျာ ဂျိမ်း ဟူးဝစ် (James Hewitt) နှင့် စတင်ဇာတ်လမ်းရှိသည်။ ဟူးဝစ်နှင့် ဟယ်ရီတို့ကြား ရုပ်သွင်ပုံပန်း အထောက်အထား မပြနိုင်ဘဲ တူညီနေသည်ကို ထောက်ပြီး၊ ဟယ်ရီ၏ ဖခင်သည် ချားလ်မဟုတ်ဘဲ ဟူးဝစ်ဖြစ်သည်ဟု မီဒီယာက ပုံကြီးချဲ့သော်လည်း၊ ဟူးဝစ်နှင့် ကျန်သူများက ငြင်းဆိုသည်။ ဟယ်ရီကို ဟူးဝစ်နှင့် ဒိုင်ယာနာ ဇာတ်လမ်းမစမီ နှစ်နှစ်အလွန်က မွေးခဲ့သည်။\n၁၉၈၉ တွင် ကာမီလာညီမ အန်နာဘဲ အဲလိယော့ (Annabel Elliot)၏ မွေးနေ့ပါတီပွဲ တခု၌ ချားလ်၏ ခြေရှုပ်မှုနှင့် ပတ်သက်၍ ကာမီလာနှင့် ထိပ်တိုက်တွေ့သည်။  ထိုအဖြစ်အပျက်ကို နောက်တော့ ၁၉၉၂ မေလတွင် ထုတ်ဝေသော အင်ဒရူး မော်တန် (Andrew Morton)ရေးသည့် “ဒိုင်ယာနာ၊ သူမရဲ့ ဖြစ်ရပ်မှန်” (Diana: Her True Story) စာအုပ်ထဲတွင် ဖွင့်ချထားသည်။ မင်းသမီး၏ သတ်သေချင်လောက်အောင် စိတ်လက်မချမ်းသာမှုကို ဖွင့်ထုတ်ပြထားသော ထိုစာအုပ်သည် မီဒီယာများကို မုန်တိုင်းထန်စေခဲ့သည်။ နောက်ပိုင်းမှာ မော်တန် ပြောပြသည်က ၁၉၉၁ ခုတွင် ဒိုင်ယာနာမင်းသမီးနှင့် လျှို့ဝှက်သော အင်တာဗျူး တခု လုပ်ခဲ့ပြီး၊ ဒိုင်ယာနာသည် သူမ၏ အိမ်ထောင်ရေးကိစ္စနှင့် အခက်အခဲများကို ပြောဆိုခဲ့သည်ဟူ၏။  မိဘဖြစ်သော ဘုရင်မနှင့် အီဒင်ဘာမြို့စားတို့သည် ချားလ်နှင့် ဒိုင်ယာနာကို ခေါ်တွေ့ပြီး၊ ပြန်လည်သင့်မြတ်အောင် ကြိုးပမ်းသော်လည်း၊ အရာမထင်ချေ။ ဖိလစ် (အီဒင်ဘာမြို့စား) သည် ဒိုင်ယာနာဆီ စာရေးကာ၊ သူမနှင့် ချားလ်တို့နှစ်ဦးစလုံး အိမ်ထောင်ပြင်ပတွင် ခြေရှုပ်မှုများကို စိတ်ပျက်မိကြောင်း ဖော်ပြပြီး၊ သူတို့၏ အပြုအမူများကို အခြားရှုထောင့်မှ ပြန်လည် ချင့်ချိန်သင့်ကြောင်း ပြောသည်။  မြို့စားကြီးက တဲ့တိုး ဆန်ပြီး၊ ဒိုင်ယာနာက အထိမခံရွှေပန်းကန် ဖြစ်နေသည်။ စာများသည် လက်ခံနိုင်ရန် ခက်ခဲပြီး၊ သို့သော်လည်း စေတနာကောင်းနှင့် ဆက်ဆံပုံကို ဒိုင်ယာနာ ချီးကျူးသည်။ မင်းသမီးနှင့် ယောက္ခမဟောင်း ဖိလစ်မင်းသားတို့ ဇာတ်လမ်းရှိသည်ဟု ဒိုင်ယာနာ၏ အရင်းနှီးဆုံးသူငယ်ချင်း ဆီမွန်နီ ဆင်းမွန်း (Simone Simmons) အပါအဝင် လူအချို့က စွပ်စွဲသည်။ သို့သော်လည်း လေ့လာသူများက သူတို့စာများတွင် ဤအကြောင်းကို သက်သေပြုနိုင်သည့် သံသယ အရိပ်အယောင် မရှိဟု ပြောသည်။ \n၁၉၉၂ နှင့် ၁၉၉၃ အတွင်း၊ ဝေလမင်းသားနှင့် မင်းသမီးတို့ နှစ်ဦးစလုံးကို အသရေ ထိခိုက်စေသော တယ်လီဖုန်းပြောစကားများ ဖမ်းထားသည့် တိတ်ခွေများ ပေါက်ကြားသွားသည်။ မင်းသမီးနှင့် ဂျိမ်း ဂီးဘီ (James Gilbey)တို့ ပြောစကားများကို မှတ်တမ်းတင်ထားသည့် တိတ်များသည် ၁၉၉၂ ဩဂုတ်တွင် လူသိရှင်ကြားကုန်သည်။, ထိုလတွင်ပင် စာသားများဖြင့်ပင် ထုတ်ဝေလာကြသည်။ ၁၉၉၂ နိုဝင်ဘာတွင် ကာမီလာအကြောင်း ပေါက်ကြားသော တိတ်များ (Camillagate) ကြောင့် (Squidgygate)ဆိုသော ဆောင်းပါး ဆက်ထွက်လာပြီး၊ မင်းသားနှင့် ကာမီလာတို့ကြား အတွင်းကျသော ဆက်ဆံရေးများအကြောင်းကို အတင်းအဖျင်းဂျာနယ်များတွင် မြိန်ရေရှက်ရေ ဖော်ပြလာကြသည်။ ၁၉၉၂ ဒီဇင်ဘာတွင် ဝန်ကြီးချုပ် ဂျွန်မေဂျာက စုံတွဲသည် ဘုံအိမ်တော် (House of Commons)၌ ငြိမ်းချမ်းစွာ အိမ်ခွဲနေထိုင်ကြောင်း ကြေညာသည်။ ၁၉၉၂ နှင့် ၁၉၉၃ ကြားတွင် လူထုကြား စကားပြောသည့် အသံကို တိုးတက်ကောင်းမွန်အောင် ဒိုင်ယာနာသည် အသံနည်းပြ ပီတာဆက်တလင်း (Peter Settelen)ကို ငှားရမ်းသည်။ ၁၉၉၂ ခုတွင် ဆက်တလင်း မှတ်တမ်းတင်ထားသော ဗွီဒီယိုတိတ်ခွေ တခွေတွင်၊ ၁၉၈၄ မှ ၁၉၈၆ ထိ၊ ဤပတ်ဝန်းကျင်၌ အလုပ်လုပ်နေသော တစုံတဦးနှင့် နက်နက်ရှိုင်းရှိုင်း ကြိုက်ဖူးသည်ဟု ဒိုင်ယာနာ ဝန်ခံထားသည်။ ဤသည်မှာ သူ့မန်နေဂျာက ဒိုင်ယာနာနှင့် သူ၏ ဆက်ဆံရေးသည် မသင့်လျော်ဟု ဆုံးဖြတ်ပြီး၊ ၁၉၈၆ တွင် သံတမန် ကာကွယ်ရေးအဖွဲ့သို့ ပြောင်းရွှေ့ခံရသော ဘာရီ မန်နာကီး (Barry Mannakee) ကို ဒိုင်ယာနာ ရည်ညွှန်းခြင်းဟု ထင်ကြသည်။ သူတို့နှစ်ဦး ဇာတ်လမ်းဖြစ်နေသည်ဟု ကောလာဟလသတင်းထွက်လာပြီးနောက် မန်နာကီးလည်း သူမ၏ ဘော်ဒီဂတ်အဖြစ်မှ ကန်ထုတ်ခံရကြောင်း ဒိုင်ယာနာက တိတ်ခွေထဲတွင် ပြောသည်။ ပင်နီဂျူနာက သူမ၏ ၁၉၉၈ စာအုပ်ထဲတွင် မင်းသမီးသည် မန်နာကီးနှင့် ရိုမန်တစ်ဆက်ဆံရေး ရှိခဲ့သည်ဟု ဆိုသည်။ ဒိုင်ယာနာ့ သူငယ်ချင်းများက ထိုအကြောင်းကို အခြေအမြစ်မရှိဟု ပယ်ချသည်။ သို့သော် မရှေးမနှောင်း ဆက်ထွက်လာသော တိတ်ခွေများ၌ ဒိုင်ယာနာက တစုံတယောက်အပေါ် ခံစားချက်များ ရှိခဲ့ကြောင်း “သူနဲ့ ထွက်သွားပြီး အတူနေချင်တာ”ဟူ၍ ပြောထားသည်။ ၎င်းနှင့် လိင်ဆက်ဆံရေးကို သူမ ငြင်းပယ်ခဲ့သော်လည်း၊ နှစ်ယောက်မရှိသော အကောင်းဆုံး သူငယ်ချင်းပေဟု ဖော်ပြသည်။ သူမယောက်ျားနှင့် ပတ်သက်၍မူ “ကျွန်မကို ထက်နေမကြည်အောင် နည်းမျိုးစုံနဲ့ လုပ်တယ်၊ ကျွန်မ စိတ်ကြည်လာပြီဆို သူက ရိုက်ချတော့တာပဲ”ဟု ခါးသီးစွာ ပြောသည်။ ချားလ်အဒေါ် မာဂရက်မင်းသမီး (Princess Margaret)က ၁၉၉၃ တွင် ဘုရင်မမယ်တော်ထံ ဒိုင်ယာနာ ရေးလာသော ကိုယ်ရေးကိုယ်တာပါနေသည့် စာများကို မီးရှို့ပစ်သည်။ အတ္ထုပ္ပတ္တိရေးသူ ဝီလျံ ရှောခရော့ (William Shawcross)က သူမမိခင်နှင့် အခြားမိသားစုဝင်များကို ကာကွယ်လိုသောကြောင့်၊ မာဂရက်၏ အပြုအမူသည် နားလည်ပေးနိုင်သော်လည်း၊ သမိုင်းဝင် ရှုထောင့်တခုအတွက်မူ နှမြောစရာ ဖြစ်ကြောင်း ဆိုသည်။  ကာမီလာ ပါကာ ဘောင်းလဲ့ကို အိမ်တွင်းရေးပြဿနာများအတွက် အပြစ်တင်သော်လည်း၊ ဒိုင်ယာနာသည် မကြာမီ သူမယောက်ျားသည် အခြား ခြေပုန်းခုတ်နေသည်များ ရှိကြောင်း စတင် သဘောပေါက်လာသည်။ ၁၉၉၃ အောက်တိုဘာတွင် ဒိုင်ယာက သူမ၏ အိမ်စေ ပေါ ဘားရယ် (Paul Burrell)ကို စာရေးပြီး၊ ချားလ်သည် တခါက သူတို့သား၏ ကလေးထိန်း ဖြစ်ဖူးသော သူ့ကိုယ်ရေးလက်ထောက် တစ်ဂီ လဂ် ဘောခဲ့ (Tiggy Legge-Bourke)နှင့် ကြိုက်နေကြောင်း၊ တစ်ဂီကို လက်ထပ်နိုင်ရန် လမ်းကြောင်းရှင်းအောင် သူမကို သတ်ရန် စီစဉ်နေသည်ဟု ယုံကြည်ကြောင်း ဆိုသည်။ လဂ် ဘောခဲ့ကို မင်းသားက သူ့သားများကို အုပ်ထိန်းစဉ်က အဖော်ရအောင် ငှားရမ်းခဲ့သည်။  ၁၉၉၄ ဇွန် ၂၉ တွင် ဂျိုနသန် ဒင်းဘယ်ဘီ (Jonathan Dimbleby)နှင့် တယ်လီဗေးရှင်း အင်တာဗျူးမှ တဆင့် လူထုက နားလည်ပေးရန် တောင်းခံခဲ့သည်။ အင်တာဗျူးတွင်၊ ကြင်ယာတော်နှင့် သူ့အိမ်ထောင်ရေး ပြန်လည်တည်ဆောက်မရနိုင်လောက်အောင် ကွဲပြတ်သွားပြီနောက်မှ ၁၉၈၆ တွင် ကာမီလာနှင့် ဆက်ဆံရေး ပြန်အစပြုခဲ့သည်ဟု ဆိုသည်။\n↑ The Life of Diana, Princess of Wales 1961-1997။ BBC။3June 2010 တွင် ပြန်စစ်ပြီး။\n↑ Asatitled royal, Diana held no surname, but, when one was used, it was Windsor\n↑ ၇.၀ ၇.၁ Morton 1997, p. 71.\n↑ Chua-Eoan, Howard (16 August 2007). "The Saddest Fairy Tale". Time. Retrieved on3February 2017. “... she died, suddenly, the day after the 36th anniversary of her christening ...”\n↑ "Diana 'I thought of running off with lover'"၊7December 2004။ 23 April 2018 တွင် ပြန်စစ်ပြီး။ Archived from the original on 23 April 2018။\n↑ Morton၊ Andrew (22 June 2017)။ Diana: Her True Story – In Her Own Words: The Sunday Times Number-One Bestseller။ Michael O'Mara Books။ ISBN 9781782436935။ 25 April 2018 တွင် ပြန်စစ်ပြီး။\n↑ ၁၁.၀ ၁၁.၁ ၁၁.၂ ၁၁.၃ "International Special Report: Princess Diana, 1961–1997"၊ The Washington Post၊ 30 January 1999။ 13 October 2008 တွင် ပြန်စစ်ပြီး။ Archived from the original on 19 August 2000။\n↑ "Queen Mother on 'abhorrent' Diana, Princess of Wales"၊ The Telegraph၊ 17 September 2009။ 24 April 2015 တွင် ပြန်စစ်ပြီး။ Archived from the original on 8 May 2015။\n↑ ကိုးကား အမှား - Invalid <ref> tag; no text was provided for refs named TeenageRoyal\n↑ ၁၄.၀ ၁၄.၁ "1981: Charles and Diana marry"၊ BBC News၊ 29 July 1981။ 27 November 2008 တွင် ပြန်စစ်ပြီး။ Archived from the original on7March 2008။\n↑ Frum၊ David (2000)။ How We Got bare: The '70s။ New York: Basic Books။ p. 98။ ISBN 0-465-04195-7။\n↑ Denney၊ Colleen (April 2005)။ Representing Diana, Princess of Wales: cultural memory and fairy tales revisited။ Fairleigh Dickinson University Press။ p. 57။ ISBN 978-0-8386-4023-4။ 25 April 2016 တွင် မူရင်းမှ မော်ကွန်းတင်ပြီး ။ 30 April 2011 တွင် ပြန်စစ်ပြီး။\n↑ Field၊ Leslie (2002)။ The Queen's Jewels: The Personal Collection of Elizabeth II။ London: Harry N. Abrams။ pp. 113–115။ ISBN 0-8109-8172-6။\n↑ Lucy Clarke-Billings။ "Duchess of Cambridge wears Princess Diana's favourite tiara to diplomatic reception at Buckingham Palace"၊9December 2015။ 29 December 2015 တွင် ပြန်စစ်ပြီး။ Archived from the original on 25 December 2015။\n↑ "Duchess Kate 'to receive special honour from the Queen' to celebrate Her Majesty's record reign"၊ Hello Magazine။ 25 February 2016 တွင် ပြန်စစ်ပြီး။\n↑ "Obituary: Sir George Pinker"၊ 1 May 2007။ 22 December 2012 တွင် ပြန်စစ်ပြီး။ Archived from the original on 13 November 2012။\n↑ "US TV airs Princess Diana tapes"၊ BBC၊5March 2004။ 23 April 2018 တွင် ပြန်စစ်ပြီး။\n↑ "Timeline: Diana, Princess of Wales"၊ BBC၊5July 2004။ 29 May 2018 တွင် ပြန်စစ်ပြီး။\n↑ "1982: Princess Diana gives birth to boy"၊ BBC။ 17 May 2018 တွင် ပြန်စစ်ပြီး။\n↑ "Hewitt denies Prince Harry link"၊ BBC News၊ 21 September 2002။ 23 April 2016 တွင် ပြန်စစ်ပြီး။ Archived from the original on 15 February 2009။\n↑ "Prince William Biography"။ 15 October 2008 တွင် ပြန်စစ်ပြီး။ Archived from the original on 30 October 2008။\n↑ "Prince Harry" . People. Retrieved on 15 October 2008.\n↑ ကိုးကား အမှား - Invalid <ref> tag; no text was provided for refs named “BBC-Hewitt"\n↑ Holder, Margaret (24 August 2011)။ Who Does Prince Harry Look Like? James Hewitt Myth Debunked။ The Morton Report။ 29 May 2012 တွင် မူရင်းအား မော်ကွန်းတင်ပြီး။\n↑ "Diana tells of Camilla encounter"၊ BBC၊ 12 March 2004။3August 2018 တွင် ပြန်စစ်ပြီး။\n↑ "Diana tapes reveal Camilla confrontation"၊ 12 March 2004။3August 2018 တွင် ပြန်စစ်ပြီး။\n↑ "Interview: Andrew Morton: He couldn't shout: 'Diana was in on this.' 'She trusted me. It would have beenabetrayal'"၊ The Independent၊ 1 December 1997။7January 2017 တွင် ပြန်စစ်ပြီး။ Archived from the original on 8 January 2017။\n↑ "Princess Di breaks down after making appearance"၊ 12 June 1992။ 14 August 2013 တွင် ပြန်စစ်ပြီး။\n↑ Sabur၊ Rozina။ "Princess Diana secretly recorded herself describing despair at the state of her marriage to Prince Charles, biographer reveals"၊ 10 June 2017။ 8 March 2018 တွင် ပြန်စစ်ပြီး။ Archived from the original on 16 November 2017။\n↑ ကိုးကား အမှား - Invalid <ref> tag; no text was provided for refs named “Burrell-Hasnat"\n↑ Allen၊ Nick။ "Prince Philip sent 'nasty, cruel' letters to Diana"၊ The Telegraph၊ 11 January 2008။5February 2017 တွင် ပြန်စစ်ပြီး။ Archived from the original on 24 May 2008။\n↑ Alderson၊ Andrew။ "Diana and Prince Philip: the truth"၊ The Telegraph၊ 14 October 2007။2February 2017 တွင် ပြန်စစ်ပြီး။ Archived from the original on4February 2017။\n↑ "Princess Diana's 'admirer' named by Press"၊ 27 August 1992။ 14 August 2013 တွင် ပြန်စစ်ပြီး။\n↑ ကိုးကား အမှား - Invalid <ref> tag; no text was provided for refs named “robinson"\n↑ Brandreth၊ Gyles (2007)။ Charles and Camilla: Portrait ofaLove Affair။ Random House။ pp. 257–264။ ISBN 978-0-09-949087-6။\n↑ "Diana tapes filmed by voice coach to air on Channel4documentary"၊ The Guardian၊ 24 July 2017။ 30 July 2017 တွင် ပြန်စစ်ပြီး။ Archived from the original on 29 July 2017။\n↑ ၅၂.၀ ၅၂.၁ "Diana 'wanted to live with guard'"၊ BBC News။ 31 July 2017 တွင် ပြန်စစ်ပြီး။ Archived from the original on 31 July 2017။\n↑ ၅၃.၀ ၅၃.၁ "The Mannakee file" (in en)၊ The Daily Telegraph၊ 12 December 2004။ 31 July 2017 တွင် ပြန်စစ်ပြီး။ Archived from the original on 31 July 2017။\n↑ Lawson၊ Mark (7 August 2017)။ Diana: In Her Own Words – admirers have nothing to fear from the Channel4tapes။ The Guardian။ 20 September 2017 တွင် မူရင်းအား မော်ကွန်းတင်ပြီး။ 22 October 2017 တွင် ပြန်စစ်ပြီး။\n↑ "Conspiracy theorists feast on inquiry into death of Diana's minder"၊ 8 December 2004။ 31 July 2017 တွင် ပြန်စစ်ပြီး။ Archived from the original on 1 August 2017။\n↑ ၅၆.၀ ၅၆.၁ New Book Casts Shadow Over Diana။ CBS News (26 October 1998)။7March 2018 တွင် ပြန်စစ်ပြီး။\n↑ Curry၊ Ann (6 December 2004)။ Princess Diana tapes: Part 2။ NBC News။ 17 August 2017 တွင် မူရင်းအား မော်ကွန်းတင်ပြီး။7March 2018 တွင် ပြန်စစ်ပြီး။\n↑ Anderson၊ Kevin။ "Diana tapes captivate America"၊ BBC၊5March 2004။3August 2018 တွင် ပြန်စစ်ပြီး။\n↑ Rayner၊ Gordon။ "Princess Margaret destroyed letters from Diana to Queen Mother"၊ The Daily Telegraph၊ 17 September 2009။7January 2017 တွင် ပြန်စစ်ပြီး။ Archived from the original on 8 January 2017။\n↑ Rosalind Ryan။ "Diana affair over before crash, inquest told"၊ The Guardian၊7January 2008။ 13 October 2008 တွင် ပြန်စစ်ပြီး။\n↑ Rayner၊ Gordon။ "Princess Diana letter: 'Charles plans to kill me'"၊ The Daily Telegraph၊ 20 December 2007။ 19 October 2017 တွင် ပြန်စစ်ပြီး။ Archived from the original on 23 January 2008။\n↑ Tiggy Legge-Bourke။ The Guardian (12 October 1999)။7January 2017 တွင် ပြန်စစ်ပြီး။\n↑ The Princess and the Press။ PBS။ 10 March 2017 တွင် မူရင်းအား မော်ကွန်းတင်ပြီး။7January 2017 တွင် ပြန်စစ်ပြီး။\n↑ "Timeline: Charles and Camilla's romance"၊ BBC၊6April 2005။7January 2017 တွင် ပြန်စစ်ပြီး။ Archived from the original on2February 2017။\n"https://my.wikipedia.org/w/index.php?title=ဒိုင်ယာနာ&oldid=697206" မှ ရယူရန်\nဤစာမျက်နှာကို ၃ အောက်တိုဘာ ၂၀၂၁၊ ၁၉:၅၃ အချိန်တွင် နောက်ဆုံး ပြင်ဆင်ခဲ့သည်။


Biogesic for Kids — : Gandamar Grand Balloon ( Wholesale Center) | Philippines - Info about discounts, promotions, great deals, warehouse sales, big sales, clearance sales and monster sales in 2022.\nMonday, December 10, 2018 N/A Health & Beauty Children’s Clothing\n"ကလေးများအတွက် အခြေခံ ကျန်းမာရေးစောင့်ရှောက်မှု ပညာပေး ဟောပြောပွဲနှင့် ခရစ်စမတ် အကြိုပျော်ပွဲရွှင်ပွဲကြီး" ကို မေမေ ဖေဖေနဲ့ သားသားမီးမီး တို့အတွက် Biogeisc for kids Myanmar မှ Gandamar Wholesale မှာ ကျင်းပပြုလုပ်တော့မယ့် အကြောင်း သတင်းကောင်းပါးချင်ပါတယ်…......\nမေမေ ဖေဖေနဲ့ သားသားမီးမီးတွေအတွက် ဆုလက်ဆောင်တွေများစွာပိုင်ဆိုင်နိုင်မယ့် မိသားစုပြိုင်ပွဲ၊ သားသားမီးမီးတွေရဲ့ Talent kids show ၊ Myanmar Got Talent မှ အံ့သြစရာမျက်လှည့်အစီအစဉ် (Magic Show) ၊ သားသားမီးမီးများ ပျော်ရွှင်စေမယ့် ဆပ်ကပ် Show ၊ နဲ့ အခြားသော ပြိုင်ပွဲလေးများစွာ ပါဝင်သွားမှာဖြစ်ပြီး ကံစမ်းမဲအစီအစဉ်ပေါင်းများစွာလည်း ထည့်သွင်းပေးထားပါတယ် ….\nအခမဲ့ပွဲကြီးလည်းဖြစ်၊ ကလေးအထူးကု ဆရာဝန်ကြီး ပါမောက္ခဒေါက်တာ ဦးစောဝင်း မှ ကျန်းမာရေးဆွေးနွေးမှုတွေပြုလုပ်ပေးမယ့်အပြင် တန်ဖိုးကြီးလက်ဆောင်တွေကို ခံစားခွင့်ရ၊ သားသားမီးမီးတွေလည်း ပျော်ရွှင်စွာနဲ့ ကစားနည်းမျိုးစုံကစားနိုင်ဖို့ ဒီBiogesic for kids Myanmar messenger မှ တဆင့် Register လုပ်ထားလိုက်တော့နော်...\n: ဒီဇင်ဘာလ ၁၅ (စနေနေ့ )\n⌛⌛⌛ : နေ့လည် ၁နာရီခွဲ မှ ညနေ ၆ နာရီ အထိ\n: Gandamar Grand Balloon ( Wholesale Center)\nဘိုငျအိုဂကျြဆဈကလေးအဖြားပြောကျဆေးရညျဟာ မွနျမာနိုငျငံမှ ဆရာဝနျတှနေဲ့ မမေတေို့ရဲ့\nယုံကွညျစိတျခမြှုကို အပွညျ့အဝရရှိထားတာအခုဆိုရငျ ၁၅ နှဈတိုငျတိုငျရှိခဲ့ပါပွီ ✨\n၁၅ နှဈမှသညျနောငျနှဈ‌ပေါငျးမြားစှာတိုငျ မမေတေို့အတှကျ ယုံကွညျစိတျခရြမှု၊ ကနျြးမာပြျောရှငျမှုတ...\nJan 15, 2022 N/A Health & Beauty Children’s Clothing\nSuper Kids Contest ပွဲကို ဘိုင်အိုင်ဂျက်ဆစ်ကလေးအဖျားဆေးရည်မှမှ ပါဝင်ကူညီပံပိုးထားပါတယ်ရှင့်\nဘိုင်အိုဂျက်ဆစ်ကလေးအဖျားကျဆေးရည်ဟာ အဖျားကိုအမြန်ဆုံးကျအောင် Taste Riteနည်းပညာဖြင့်ထုတ်လုပ်ထားသလို သားသားမီးမီးတို့အကြိုက်စတော်ဘယ်ရ...\nMar 19, 2019 N/A Health & Beauty Children’s Clothing\nဝီတိုရိယ Kids Dayတွင် Platinum Sponsorယူထားပါတယ်ရှင့်။\nဘိုင်အိုဂျက်ကလေးအဖျားပျောက်ဆေးရည်သည် Taste Rite နည်းပညာနှင့် ထုတ်လုပ်ထားသောကြောင့် သားသားမီးမီးတို့၏လျှာပေါ်တွင် ခါးသက် သည့်အရသာ မခံစားေ...\nFeb 8, 2019 N/A Health & Beauty Children’s Clothing\nဝီတိုရိယ Kids Fairတွင် Platinum Sponsorယူထားပါတယ်ရှင့်။\nဘိုင်အိုဂျက်ကလေးအဖျားပျောက်ဆေးရည်သည် Taste Rite နည်းပညာနှင့် ထုတ်လုပ်ထားသော\nကြောင့် သားသားမီးမီးတို့၏လျှာပေါ်တွင် ခါးသက်သည့်အရသာ မခံစား...\nFeb 7, 2019 N/A Health & Beauty Children’s Clothing


13/09/2021 - ALANZAYAR\nအမြင့်(51 CM) သာရှိပြီး ကမ္ဘာ့အသေးဆုံး နွားအဖြစ် စံချိန်တင်ခဲ့တဲ့ ဘဂ်လားဒေ့ရ်ှနိုင်ငံက (23)လ အရွယ်နွားတစ်ကောင်\nအမြင့်(51 CM) သာရှိပြီး ကမ္ဘာ့အသေးဆုံး နွားအဖြစ် စံချိန်တင်ခဲ့တဲ့ ဘဂ်လားဒေ့ရ်ှနိုင်ငံက (23)လ အရွယ်နွားတစ်ကောင် ကမ္ဘာ့အသေးဆုံးနွားလေးဖြစ်တဲ့ Rani ဆိုတဲ့နွားလေးဟာ၊ဘဂ်လားဒေ့ရ်ှနိုင်ငံကလယ်သမားတစ်ဦးရဲ့နွားပဲဖြစ်ပါတယ်။နွားလေး Rani ဟာ(23)လအရွယ်ရှိပီးအမြင့်(51cm)၊အလေးချိန်အားဖြင့် (28kg)သာရှိသာရှိပီး၊ အရွယ်လိုက်ဖွံ့ဖြိုးရမဲ့အရွယ်စားထက်ကိုသေးလွန်းတာကြောင့်အသေးဆုံးနွားလေးအဖြစ်နာမည်ကြီးနေပီး၊ Ranin လေးရဲ့ထူးခြားတဲ့အသွင်ပြင်ကြောင့်လာရောက်ကြည့်ရှူသူများနဲ့စည်ကားနေခဲ့ပါတယ်။ Rani ရဲ့ပိုင်ရှင်ကတော့ယခုလိုအသေးဆုံးနွားကိုဘယ်နိုင်ငံမှာမှမတွေ့ဖူးမကြုံဖူးသေးတာမို့၊ Rani ကို Guinness World Records […]\nMytel နဲ့ပတ်သက်ပြီး ဒေါ်ရိုစီအောင်ပွဲကြမ်းပြီ….\nMytel နဲ့ပတ်သက်ပြီး ဒေါ်ရိုစီအောင်ပွဲကြမ်းပြီ Mytel က နင်တို့စောက်ဆံနဲ့ လုပ်ထားလို့တာဝါတိုင် ထိလို့ နာနေတာလားလို့ မအလ ကို ဒဲ့မေးလိုက်တဲ့ ဒေါ်ရိုစီအောင် အောက်တွင်ရုပ်သံဖိုင်အားဖော်ပြထားသည်။ ခရက်ဒစ်ဗွီဒီယို Mytel နဲ့ပတ်သက်ပြီး ဒေါ်ရိုစီအောင်ပွဲကြမ်းပြီ Mytel က နင်တို့စောက်ဆံနဲ့ လုပ်ထားလို့တာဝါတိုင် ထိလို့ နာနေတာလားလို့ မအလ […]\nအသက်နှင့်မလိုက်အောင် အရွယ်တင်နုပျိုနေတာကြောင့် ကောင်လေးများကြားတွင် သမီးထက် အမေဖြစ်သူက ပိုပြီးရေပန်းစားနေသည့်အဖြစ်\nအသက်နှင့်မလိုက်အောင် အရွယ်တင်နုပျိုနေတာကြောင့် ကောင်လေးများကြားတွင် သမီးထက် အမေဖြစ်သူက ပိုပြီးရေပန်းစားနေသည့်အဖြစ် ဂျပန်နိုင်ငံမှ ကြင်ဖော်မဲ့မိခင်တစ်ဦးသည် အသက် ၄၀နှစ်အရွယ် ရှိပြီဖြစ်သော်လည်း မထင်မှတ်ထားလောက်အောင် အရွယ်တင်ကာ နုပျိုချောမောလှပနေတာကြောင့် လူတိုင်းက သူမဧ။်အလှအပရေးရာ လျှို့ဝှက်ချက်ကို သိချင်နေကြသည်။ မိခင်ဖြစ်သူသည် ငယ်ငယ်ရွယ်ရွယ်နှင့် အိမ်ထောင်ကျခဲ့ပြီး ကံမကောင်းစွာပဲ ခင်ပွန်းဖြစ်သူနှင့် အမြဲလိုလို စကားအချေအတင်ဖြစ်ကာ […]\nNUG အစိုးရ ထုတ်ပြန်ချက်\nNUG အစိုးရ ထုတ်ပြန်ချက် ပြည်သူ့ကာကွယ်ရေးတပ်တွေ လူ့အခွင့်အရေးနဲ့ လူသားချင်းစာနာမှုဥပဒေတွေကို လိုက်နာရန်ကြိုးစားမယ်လို့ NUG အစိုးရ ထုတ်ပြန်ကြေညာ မြောက်ဒဂုံမှာ ရာအိမ်မှူးတစ်ဦး သေနတ်နဲ့ပစ်ခံရပြီးသေဆုံး ထားဝယ်မြို့မှာ အသက်မပြည့်သေးသူအမျိုးသမီးနှစ်ဦးအပါအ၀င် သုံးဦးကို စစ်ကောင်စီတပ်မှဖမ်းဆီး မြောင်မြို့နယ် ကျောက်ရစ်ကျေးရွာမှာ စစ်ကောင်စီတပ်က တစ်ရွာလုံးနီးပါး မီးရှို့ဖျက်ဆီးခဲ့တဲ့သတင်း အကြမ်းဖက်စစ်ကောင်စီနှင့် ချင်းကာကွယ်ရေးအဖွဲ့တို့ကြား တိုက်ပွဲဖြစ်ပွားပြီး […]\nဘွဲ့ရသွားတဲ့ သမီးငယ်လေးကို ဂုဏ်ပြုချင်သောကြောင့် ကီလိုမီတာ၅၀၀ကွာဝေးသော ဘွဲ့နှင်းသဘင်ခန်းမဆီသို့ ပန်းစီးလေးဖြင့် ရောက်အောင်လိုက်လာခဲ့သည့် ဖခင်\nဘွဲ့ရသွားတဲ့ သမီးငယ်လေးကို ဂုဏ်ပြုချင်သောကြောင့် ကီလိုမီတာ၅၀၀ကွာဝေးသော ဘွဲ့နှင်းသဘင်ခန်းမဆီသို့ ပန်းစီးလေးဖြင့် ရောက်အောင်လိုက်လာခဲ့သည့် ဖခင် မိဘများအတွက် သားသမီးတို့၏အောက်မြင်မှုဟာ လူဘုံအလယ်တွင် ဝင့်ကြွားနိုင်သော ဂုဏ်ယူစရာပင်ဖြစ်ပေသည်။ယခုတွင်လည်း အသက်၇၁နှစ်အရွယ်ဖခင်တစ်ဦးသည် ဘွဲ့ရသွားသည့် သမီးအငယ်ဆုံးလေးကြောင့် ဂုဏ်ယူနေခဲ့ရတာဖြစ်ပါတယ်။ ထိုဖခင်ဖြစ်သူဟာ သားသမီး၆ယောက်ရှိနေခဲ့ပြီး သမီးအငယ်ဆုံးလေးကို ဘွဲ့ရသည်အထိ ကျောင်းထားပေးနိုင်ခဲ့တာဖြစ်ပါတယ်။သမီးဘွဲ့ယူရတော့မည်ဟု ကြသိလိုက်ရသည်နှင့် ဖခင်ဖြစ်သူဟာ သမီးကျောင်းတတ်နေသည့် […]\nကံကောင်းချင်တယ်ဆိုရင် နေထိုင်ကျင့်ကြံသင့်တဲ့ နည်းလမ်း ( ၇ ) မျိုး\nကံကောင်းချင်တယ်ဆိုရင် နေထိုင်ကျင့်ကြံသင့်တဲ့ နည်းလမ်း ( ၇ ) မျိုး ပစ္စုပ္ပန်မှာပဲကိုယ့်စိတ်ကို နှစ်ထားပါ သင့်မှာရှိတာ ပစ္စုပ္ပန်တခုထဲဆိုတာ မမေ့ပါနဲ့ အတိတ်ဆိုတာ ပြီးသွားပြီ အနာဂတ်ဆိုတာ မရေရာတာတွေနဲ့ မရောက်လာသေးပါဘူး သင့်လက်ရှိ ပစ္စုပ္ပန်ကိုပြောင်းလဲနိုင်မှ သင့်ဘဝကို ပြောင်းလဲနိုင်မှာ 2. Show kindness တပါးသူကို […]\nမိဘတွေရဲ့ စွန့်ပစ်ခြင်းကို ခံရတဲ့ မွေးကင်းစသမီးလေးတစ်ယောက်ကို ထပ်မံမွေးစားလိုက်ပြန်တဲ့ ခိုင်နှင်းဝေ……\nမိဘတွေရဲ့ စွန့်ပစ်ခြင်းကို ခံရတဲ့ မွေးကင်းစသမီးလေးတစ်ယောက်ကို ထပ်မံမွေးစားလိုက်ပြန်တဲ့ ခိုင်နှင်းဝေ…… ပရိသတ်ကြီးရေ ပရိသတ်တွေရဲ့အချစ်တော် ခိုင်နှင်းဝေကတော့ ဒီနေ့မှာလည်း ကလေးတစ်ယောက်ကို ထပ်မံခေါ်ယူမွေးစားဖို့ လိုအပ်တာတွေ စီစဉ်နေခဲ့ပါတယ်။…. ကလေးကတော့ မိန်းကလေးဖြစ်ပြီး ဝါးခယ်မဘက်မှာ မိဘတွေရဲ့ စွန်ပစ်ထားခြင်းကို ခံရကြောင်း ခိုင်နှင်းဝေကို ဆက်သွယ်လာတဲ့အတွက် မွေးစားဖို့ စီစဉ်နေခဲ့တာပါ။… ခိုင်နှင်းဝေကတော့ […]\nအောင်မြင်တဲ့သူတွေ အိပ်ရာမဝင်ခင်မှာ လုပ်လေ့ရှိတဲ့ အရာ(၉)ခု\nအောင်မြင်တဲ့သူတွေ အိပ်ရာမဝင်ခင်မှာ လုပ်လေ့ရှိတဲ့ အရာ(၉)ခု မိတ်ဆွေ အိပ်ရာမဝင်ခင် လုပ်လေ့ရှိတဲ့အရာတွေထဲမှာ အခုဖော်ပြထားတဲ့ အောင်မြင်သူ‌တွေ အိပ်ရာမဝင်ခင် လုပ်‌လေ့ရှိတဲ့အချက်တွေထဲက ဘယ်အချက်တွေကို လုပ်လေ့ရှိပါသလဲ? အောင်မြင်တဲ့သူတစ်ယောက်ဖြစ်ဖို့ အောင်မြင်သူတွေ အိပ်ရာမဝင်ခင်မှာ လုပ်လေ့ရှိတဲ့အချက် တွေကို ပြောပြချင်ပါတယ်။ (၁) စာဖတ်ခြင်း အောင်မြင်တဲ့သူ အများစုဟာ မအိပ်ခင်မှာ စာအုပ်စာပေ […]\nလမ်းဘေးမှာ ဟင်းသီးဟင်းရွက်ရောင်းပြီး ငယ်ငယ်လေးနဲ့ မိဘတွေကို ကူညီတက်နေပြီဖြစ်တဲ့ ချစ်စရာ ဈေးသည်နှစ်ဦး\nလမ်းဘေးမှာ ဟင်းသီးဟင်းရွက်ရောင်းပြီး ငယ်ငယ်လေးနဲ့ မိဘတွေကို ကူညီတက်နေပြီဖြစ်တဲ့ ချစ်စရာ ဈေးသည်နှစ်ဦး ပရိတ်သတ်ကြီးရေ လူ့ဘဝကြီးမှာ ပုံစံမျိုးစုံနဲ့ ရှင်သန်နေရပြီး ဝမ်းရေးအတွက်လည်း ကိုယ်တတ်နိုင်သလောက် ထမင်းတစ်လုတ်အတွက် လုပ်ကိုင်စားသောက်နေကြရပါတယ်နော်။ တစ်ချို့ကတော့ ဆင်းဆင်းရဲရဲ လုပ်ကိုင်စားသောက်ရပြီး မိဘအပေါ်မှာလည်း အလွန်သိတတ်ကြတဲ့သူတွေလည်းရှိပါတယ်။ အခုတစ်ခါမှာလည်း ကလေးနှစ်ယောက်က မိဘတွေအပေါ် သိတတ်စွာနဲ့ သူတို့တတ်နိုင်တဲ့ […]\nဘွဲ့ဝတ်စုံအပြည့်ဖြင့် လယ်တောထဲသို့သွားကာ မိဘများနှင့်အတူ ဂုဏ်ယူစွာ ဓာတ်ပုံများရိုက်ကူးခဲ့တဲ့ မိန်းကလေးတစ်ဦး\nဘွဲ့ဝတ်စုံအပြည့်ဖြင့် လယ်တောထဲသို့သွားကာ မိဘများနှင့်အတူ ဂုဏ်ယူစွာ ဓာတ်ပုံများရိုက်ကူးခဲ့တဲ့ မိန်းကလေးတစ်ဦး တက္ကသိုလ်မှဘွဲ့ရပြီးသွားတဲ့အမျိုးသမီးငယ်တစ်ဦးဖြစ်သူ Jennifer Rocha ဟာ သူမရဲ့ဘွဲ့နှင်းသဘင်ဂါဝန်ဖြင့် သူမရဲ့မိဘများနှင့်အတူ လယ်တောထဲမှာ ဓာတ်ပုံရိုက်ကာ မိဘများအား ဂုဏ်ယူစေခဲ့ပါတယ်။ Facebook ပေါ်ရှိ CaseQ မှတင်ခဲ့တဲ့ post တစ်ခုမှာ အသက် ၂၁ နှစ်အရွယ် […]


International Campaign for Freedom of Aung San Suu Kyi and Burma: သတင်းထုတ်ပြန်ချက်။ ။ မြန်မာအာဏာပိုင်များမှ ငြိမ်းချမ်းစွာဆန္ဒပြသူများအပေါ် စွဲချက်အားလုံး ရုပ်သိမ်းကာ ငြိမ်းချမ်းစွာစုဝေးခြင်းနှင့် ငြိမ်းချမ်းစွာစီတန်းလှည့်လည်ခြင်းဆိုင်ရာဥပဒေကို ပြင်ဆင်ပေးရမည်\nသတင်းထုတ်ပြန်ချက်။ ။ မြန်မာအာဏာပိုင်များမှ ငြိမ်းချမ်းစွာဆန္ဒပြသူများအပေါ် စွဲချက်အားလုံး ရုပ်သိမ်းကာ ငြိမ်းချမ်းစွာစုဝေးခြင်းနှင့် ငြိမ်းချမ်းစွာစီတန်းလှည့်လည်ခြင်းဆိုင်ရာဥပဒေကို ပြင်ဆင်ပေးရမည်\nမြန်မာအာဏာပိုင်များမှ ငြိမ်းချမ်းစွာဆန္ဒပြသူများအပေါ် စွဲချက်အားလုံးရုပ်သိမ်းကာ ငြိမ်းချမ်းစွာစုဝေးခြင်းနှင့်ငြိမ်းချမ်းစွာစီတန်းလှည့်လည်ခြင်းဆိုင်ရာဥပဒေကိုပြင်ဆင်ပေးရမည်\n၂၀၁၈ ခုနှစ် ဇူလိုင်လ ၁၂ ရက်နေ့\n[ရန်ကုန် - ၂၀၁၈ ခုနှစ် ဇူလိုင်လ ၁၂ ရက်နေ့] မြန်မာအာဏာပိုင်များအနေဖြင့် ငြိမ်းချမ်းစွာစုဝေးခွင့် ကျင့်သုံးမှုအတွက် မှားယွင်းစွာ တရားစွဲဆိုထားသည့် ပုဂ္ဂိုလ်များအပေါ် စွဲချက်အားလုံးကို ချက်ချင်းရုပ်သိမ်းပေးရမည့်အပြင် ငြိမ်းချမ်းစွာစုဝေးခြင်းနှင့် ငြိမ်းချမ်းစွာ စီတန်း လှည့်လည်ခြင်းဆိုင်ရာ ဥပဒေ (ငြိမ်းစုစီဥပဒေ) ကို ပြင်ဆင်ပေးရမည်ဟု ရှေ့ပြေးအသံအဖွဲ့ (Progressive Voice) မှ ယနေ့ထုတ်ပြန်သော သုတေသနစာတမ်းတွင် ပြောဆိုလိုက်ပါသည်။ ကချင်ပြည်နယ်တွင် ဖြစ်ပွားနေသည့် စစ်ပွဲများအတွင်း ပိတ်မိနေသော ပြည်တွင်း နေရပ်စွန့်ခွာ ရွှေ့ပြောင်းနေထိုင်ရသူ (IDP) များအတွက် လူသားချင်းစာနာရေး အရေးတကြီးလိုအပ်ချက်များအပေါ် တုံ့ပြန်ရေးအတွက် သော်လည်းကောင်း၊ ထောင်ချီသော တိုင်းရင်းသားလူမျိုးစုများ ဆက်လက်၍ နေရပ်စွန့်ခွာထွက်ပြေးစေသည့် ပြည်တွင်းစစ်ကို ရပ်တန့်စေရေး အတွက်သော်လည်းကောင်း ဧပြီလနှင့် မေလအတွင်း မြစ်ကြီးနား၊ ရန်ကုန်နှင့် အခြားမြို့များ၌ စီစဉ်ပြုလုပ်ခဲ့သော ငြိမ်းချမ်းစွာ ဆန္ဒပြမှုများ အတွက် တက်ကြွလှုပ်ရှားသူလူငယ် အနည်းဆုံး ၄၇ ဦး တရားစွဲဆိုခံထားရပါသည်။\n"မြန်မာနိုင်ငံမှာ ငြိမ်းချမ်းစွာစုဝေးပွဲနဲ့ပတ်သက်တဲ့ ထင်ရှားသမိုင်းကြောင်း အရှည်ကြီးတွေ ရှိခဲ့တယ်။" ဟု ရှေ့ပြေးအသံအဖွဲ့၏ အမှုဆောင်ညွှန်ကြားရေးမှူး အောင်ခိုင်မင်းကပြောဆိုခဲ့ပြီး ၎င်းကိုယ်တိုင်သည် ယခင် စစ်အစိုးရကို ဆန့်ကျင်ပြောဆိုမှုကြောင့် ၁၉၉၇ ခုနှစ်တွင် ထောင်ဒဏ် ၇ နှစ် ချမှတ်ခံခဲ့ရဖူးသည်။ "ကျနော်တို့ လိုလားချက်တွေနဲ့ ပူပန်မှုတွေကို ငြိမ်းငြိမ်းချမ်းချမ်းနဲ့ ဖွင့်ဟနိုင်ဖို့ ကြိုးပမ်းချက် တွေကို အစိုးရက မချိုးနှိမ်ဘဲ ပံ့ပိုးကူညီပေးဖို့၊ အားပေးမြှင့်တင်ပေးဖို့၊ အလေးထားဖို့ အင်မတန်မှအရေးကြီးတယ်။" ဟု ၎င်းက ဆက်ပြောသည်။\n"ပြည်သူလူထု လိုလားချက်ကို သိသင့်ပြီ - လွတ်လပ်စွာစီတန်းလှည့်လည်ခွင့်နှင့် မြန်မာနိုင်ငံလူငယ်များ၏ ငြိမ်းချမ်းရေးလှုပ်ရှားမှု" သုတေသနစာတမ်းတွင် ၂၀၁၆ ခုနှစ်က အမျိုးသားဒီမိုကရေစီအဖွဲ့ချုပ် (NLD) ဦးဆောင်သော အစိုးရမှ ပြင်ဆင်ခဲ့သည့် ငြိမ်းစုစီဥပဒေ၏ ချို့ယွင်းချက်များကို ထောက်ပြထားပြီး ထပ်ဆင့်ခွဲခြားဆက်ဆံမှုများနှင့် ခြိမ်းခြောက်မှုများ ရင်ဆိုင်နေရသည့် တက်ကြွလှုပ်ရှားသူ အမျိုးသမီးများ၏ အရေးပါသော အခန်းကဏ္ဍကိုလည်း ဆွေးနွေးတင်ပြထားပါသည်။ ငြိမ်းချမ်းစွာဆန္ဒပြသူများအား မြန်မာအာဏာပိုင်များမှ လက်လွတ်စပယ်ဖမ်းဆီး တရားစွဲဆိုရန် ငြိမ်းစုစီဥပဒေကို မည်သို့ဆက်လက်အသုံးပြုနေပုံ၊ စုဝေးပွဲများကို ပံ့ပိုးကာကွယ်ပေးရမည့်အစား တင်းတင်းကျပ်ကျပ် ထိန်းချုပ်ဖိနှိပ်ရမည်ဆိုသည့် သဘောတရားအား ဆက်လက် ကိုင်စွဲနေပုံတို့ကို ဤစာတမ်းတွင် ရှင်းလင်းတင်ပြ ထားသည်။\n"အဆိုပြုထားတဲ့ ငြိမ်းစုစီဥပဒေ ပြင်ဆင်ချက်တွေသာ အတည်ဖြစ်သွားရင် ဥပဒေကို ရဲက သူတို့လိုသလို အဓိပ္ပါယ်ဖွင့်လို့ရသွားမယ်။ ဒါဆိုရင် ပြည်သူလူထုရဲ့ ငြိမ်းချမ်းစွာ ဆန္ဒပြခွင့် ဆိုင်ရာ အခြေခံအခွင့်အရေးကိုလည်း လုံးလုံးဆုံးရှုံးသွားရလိမ့်မယ်။" ဟု တသီးပုဂ္ဂလ လွှတ်တော်ကိုယ်စားလှယ်ဟောင်းဖြစ်ပြီး မတ်လတွင် ပြုလုပ်ခဲ့သည့် ငြိမ်းစုစီဥပဒေ ၂၀၁၈ ပြင်ဆင်ချက်မူကြမ်းကို ဆန့်ကျင်သည့် ဆန္ဒပြပွဲများအား တာဝန်ယူလုပ်ဆောင်ခဲ့သူလည်း ဖြစ်သည့် ဒေါက်တာညိုညိုသင်း ကပြောသည်။ "အစိုးရအနေနဲ့ ငြိမ်းချမ်းစွာ ဆန္ဒပြသူတွေရဲ့ အခွင့်အရေးတွေကို ကာကွယ်စောင့်ရှောက်ဖို့ ပိုလုပ်ပေးရမယ်။" ဟု ၎င်းကဆက်ပြောသည်။\nပြင်ဆင်ထားသည့် ၂၀၁၆ ခုနှစ် ငြိမ်းစုစီဥပဒေတွင် ငြိမ်းချမ်းစွာစုဝေးပွဲတစ်ခု ပြုလုပ်ရန်အတွက် "ခွင့်ပြုချက်" အစား ကြိုတင် "အသိပေးအကြောင်းကြားချက်" သာ လုပ်ရန် သတ်မှတ်ပြင်ဆင်ထားသော်လည်း ကြွေးကြော်သံများနှင့် ဆိုင်းဘုတ်များတွင် ပါဝင်မည့် အသုံးအနှုန်း စာသားများအပါအဝင် အချက်အလက်များစွာ တင်ပြရန်လိုအပ်သဖြင့် ကြိုတင်အသိပေးရန် လိုအပ်ချက်များသည် ပံ့ပိုးစီစဉ်ပေးရန်အတွက် လိုအပ်သော သတင်းအချက်အလက်များထက် များစွာကျော်လွန်နေပါသည်။ အမျိုးသားလွှတ်တော်က အတည်ပြုခဲ့ပြီး ပြည်သူ့လွှတ်တော်တွင် မဲခွဲဆုံးဖြတ်ရန် စောင့်နေသော ၂၀၁၈ ခုနှစ် ဥပဒေမူကြမ်း၌ အဆိုပြုထားသည့် ပြင်ဆင်ချက်များက ပိုမို၍ပင် တင်းကျပ် ချုပ်ချယ်သည့် စည်းကမ်းချက်များ ထည့်သွင်းပြဋ္ဌာန်းမည်ဖြစ်ရာ ငြိမ်းချမ်းစွာစုဝေးပွဲ စီစဉ်သူများအနေဖြင့် စုဝေးပွဲအတွက် ရံပုံငွေ ထောက်ပံ့သူများနှင့် ပတ်သက်သော အချက်အလက်ကိုပါ တင်ပြရန်လိုအပ်မည် ဖြစ်သည်။\nထိုမျှမက ငြိမ်းစုစီဥပဒေ ပုဒ်မ ၁၀(ဋ) အရ ငြိမ်းချမ်းစွာစုဝေးပွဲများကို ဦးဆောင်စီစဉ်သူများနှင့် ပါဝင်ဆင်နွှဲသူများသည် ယခင်က ရှိထားသည့် ဒေသန္တရစည်းမျဉ်းစည်းကမ်းများနှင့် သက်ဆိုင်ရာသဘောတူညီချက်များကို လိုက်နာရမည်ဖြစ်သည်။ ယင်းဝေဝါးသော ပုဒ်မကြောင့် ရဲအပါအဝင် ဒေသန္တရအာဏာပိုင်များအနေဖြင့် စုဝေးပွဲစီစဉ်သူများနှင့် သဘောတူညီချက် ရယူရန် တောင်းဆိုစေနိုင်ပြီး အကယ်၍ သဘောတူညီချက်ကို ဖောက်ဖျက်လျှင် သို့မဟုတ် ဒေသန္တရ အာဏာပိုင်များက ငြင်းပယ်လျှင် စုဝေးပွဲပါဝင်သူများကို ဥပဒေချိုးဖောက်မှုနှင့် တရားစွဲဆိုနိုင်သည်။ ဤပြဋ္ဌာန်းချက်နှင့် ဆက်စပ်နေသည်မှာ ငြိမ်းစုစီဥပဒေ ပုဒ်မ ၂၀ ဖြစ်သည်။ ပုဒ်မ ၂၀ အရ စီစဉ်သူများ သို့မဟုတ် ပူးပေါင်းပါဝင်သူများသည် မူလအသိပေး အကြောင်းကြားစာတွင်ပေးထားသော သတင်းအချက်အလက်ထက် ကျော်လွန်သွားပါက၊ ဥပမာ ပါဝင်သူတစ်ဦးဦးမှ ကြိုတင်အတည်ပြုမထားသော ကြွေးကြော်သံတစ်ခုကို သုံးစွဲလျှင်ပင် ယင်းစုဝေးပွဲမှာ ပြစ်မှုမြောက်သွားသည်။\n"မြန်မာစစ်တပ်က ထိုးစစ်တွေ ဆက်လုပ်နေတဲ့အပြင် IDP တွေဆီ လူသားချင်းစာနာမှု ဆိုင်ရာ အကူအညီတွေကို မရောက်အောင် ဆက်ပြီးတားဆီးနေတယ်ဆိုတော့ အစိုးရအနေနဲ့ လက်နက်ကိုင်ပဋိပက္ခကြောင့် နေရပ်စွန့်ပြေးနေရတဲ့ သိန်းချီတဲ့ IDP တွေကို မကာကွယ်နိုင် မစောင့်ရှောက်နိုင် ဖြစ်နေရင် ကျနော်တို့အနေနဲ့က ဒီ ဆယ်စုနှစ်များစွာ ကြာခဲ့ပြီဖြစ်တဲ့ ပဋိပက္ခကြောင့် ထိခိုက်နေရတဲ့ လူထုတွေကို အားပေးထောက်ကူဖို့အတွက် ကျနော်တို့ရဲ့ စုပေါင်းအသံတွေ ကျယ်ကျယ်ထွက်အောင် လုပ်နိုင်တာကို လုပ်ရပါလိမ့်မယ်။" ဟု လွမ်းဇောင်း က ဆိုသည်။ ၎င်းသည် မြစ်ကြီးနားဆန္ဒပြပွဲကို ဦးဆောင်စီစဉ်သည့် ကချင်လူငယ်များထဲမှ တစ်ဦးဖြစ်ပြီး နောက်ပိုင်းတွင် မြန်မာစစ်တပ်မှ ဒုဗိုလ်မှူးကြီး မျိုးမင်းဦးက ရာဇသတ်ကြီးဥပဒေ ပုဒ်မ ၅၀၀ အရ အသရေဖျက်မှုဖြင့် တရားစွဲဆိုခြင်း ခံနေရသူလည်း ဖြစ်သည်။ "အထူးသဖြင့် တတိယအကြိမ် ၂၁ ရာစု ပင်လုံညီလာခံကို လုပ်တော့မှာဆိုတော့ ဒီကာလမှာ အင်မတန် အရေးကြီးနေပြီ။ ဘာလို့လဲဆိုတော့ ဒီလိုမျိုး စုပေါင်းအသံတွေ ကျယ်လောင်လာအောင် တောင်းဆိုတာက မြန်မာနိုင်ငံမှာ ငြိမ်းချမ်းရေး၊ ဒီမိုကရေစီနဲ့ လူ့အခွင့်အရေးတွေ အမြစ်တွယ်အောင် အားပေးနေတာမျိုးဖြစ်လို့ပါ" ဟု ၎င်းက ဆက်ပြောသည်။\nရန်ကုန်နှင့် မြစ်ကြီးနား နှစ်မြို့စလုံးတွင် လူငယ်အမျိုးသမီးများသည် ငြိမ်းချမ်းစွာဆန္ဒပြပွဲ များကို စီစဉ်စည်းရုံးရာတွင် လည်းကောင်း၊ အကောင်အထည်ဖော်ဆောင်ရွက်ရာတွင် လည်းကောင်း ထင်ရှားသည့်အခန်းကဏ္ဍများမှ ပါဝင်ခဲ့ရာ ပုဂ္ဂိုလ်ရေးဆိုင်ရာ ထိပါးနှောင့်ယှက် မှုများ အပါအ၀င် လိင်ကွဲပြားမှုအပေါ်အခြေခံသည့် စိန်ခေါ်မှုများကို လူပုဂ္ဂိုလ်အပေါ် တိုက်ရိုက် သော်လည်းကောင်း၊ ဆိုရှယ်မီဒီယာပေါ်တွင် သော်လည်းကောင်း အာဏာပိုင်များနှင့် အမျိုးသားရေး အစွန်းရောက်များ၏ တိုက်ခိုက် ခြင်းကို ထပ်ဆင့်ကြုံတွေ့ကြရသည်။\n"ငြိမ်းချမ်းစွာ ဆန္ဒပြပွဲတွေ ဦးဆောင်စီစဉ်တာပဲဖြစ်ဖြစ်၊ ပူးပေါင်းပါဝင်တာပဲဖြစ်ဖြစ် အမျိုးသမီးတွေကို လေးစားဖို့လိုသလို တချိန်တည်းမှာလည်း အမျိုးသမီးတွေ ရင်ဆိုင်ကြုံတွေ့ နေရတဲ့ အကြမ်းဖက်မှုတွေနဲ့ ခြိမ်းခြောက်မှုတွေကိုလည်း ထည့်သွင်းစဉ်းစားဖို့ လိုပါတယ်။" ဟု ရန်ကုန်ဆန္ဒပြပွဲ ဦးဆောင်စီစဉ်သူအမျိုးသမီးများထဲမှ တစ်ဦးဖြစ်သူ အိအိမိုးက ပြောသည်။ "ကျမတို့ဟာ လိင်ပိုင်းဆိုင်ရာ ညစ်ညစ်ညမ်းညမ်းပြောတဲ့ ကြမ်းကြမ်းတမ်းတမ်း ခြိမ်းခြောက် မှုတွေ၊ အနှောင့်အယှက်ပေးတာတွေကို အထူးသဖြင့် ရဲနဲ့ မဘသတွေက လူမှုကွန်ယက် ပေါ်ကတစ်ဆင့် နှောင့်ယှက်တာခံရပေမယ့် ပိုမိုကောင်းမွန်တဲ့ လူ့အသိုင်းအ၀ိုင်း တစ်ခုဖြစ်ဖို့ အတွက် လူမှုရေးနဲ့ ယဉ်ကျေးမှု စံနှုန်းတွေကို ဆက်ပြီး ရင်ဆိုင်စိန်ခေါ်သွားမှာပါ။" ဟု ၎င်းက ဆက်ပြောသည်။ "ကျမတို့မကြောက်ဘူး၊ ကျမတို့ အခွင့်အရေးအတွက် ဆက်လုပ်သွားမယ်။" ဟု ၎င်းက ထပ်ပြောသည်။\nရှေ့ပြေအသံအဖွဲ့မှ မြန်မာအစိုးရ၊ စစ်တပ်နှင့် နိုင်ငံတကာအသိုင်းအဝိုင်းအပါအ၀င် အထူးသဖြင့် ငြိမ်းချမ်းရေး အလှူရှင်များ အနေဖြင့် IDP များအတွက် လူသားချင်းစာနာမှုဆိုင်ရာ အကူအညီနှင့် လုံခြုံဘေးကင်းမှု ဆောင်ကျဉ်းပေးရေး အာမခံရန်၊ စစ်ပွဲအဆုံးသတ်ရန်၊ ငြိမ်းစုစီ ဥပဒေအား ပြင်ဆင်ရန်နှင့် လူ့အခွင့်အရေးကာကွယ်စောင့်ရှောက်သူများနှင့် တက်ကြွလှုပ်ရှား သူများကို ပံ့ပိုးကူညီပေးရန် တိုက်တွန်းထားပြီး တက်ကြွလှုပ်ရှားသူများအပေါ် တရားစွဲဆို ထားချက်များအားလုံး ချက်ချင်းပယ်ဖျက်ပေးရန်လည်း တောင်းဆိုလိုက်ပါသည်။\nသုံးသပ်ချက်စာတမ်း မြန်မာဘာသာကို ဤနေရာတွင် ရယူနိုင်သည်။\n[Yangon - 12 July, 2018] The Myanmar authorities must immediately drop all charges against individuals who have been wrongfully charged for exercising their rights to freedom of peaceful assembly and work towards amending the Peaceful Assembly and Peaceful Procession Law (PAPPL), Progressive Voice said today inanew briefing paper. At least 47 youth activists have been charged for their role in peaceful protests in Myitkyina, Yangon and elsewhere, which were organized throughout April and May in response to the urgent humanitarian needs of internally-displaced persons (IDPs) in Kachin State who were trapped in conflict and the civil war that continues to displace thousands of ethnic nationalities.\n"Myanmar hasalong and significant history of peaceful assemblies," said Aung Khaing Min, Executive Director of Progressive Voice who was himself imprisoned for seven years in 1997 for speaking out against the former military regime in Myanmar. "It is crucial that efforts to peacefully raise our voice and concerns be facilitated, promoted and celebrated by the government, not suppressed," he continued.\n"Time to Hear Our Voices: Freedom of Assembly and Youth Peace Movement in Myanmar" highlights shortcomings of the PAPPL -alaw that was amended by the National League for Democracy (NLD) in 2016 - while identifying the important role of women activists as they face additional discrimination and threats. The briefing paper elucidates how the PAPPL continues to be used to arbitrarily charge and arrest peaceful protesters, while retaining the assumption that assemblies are to be tightly controlled and minimized rather than facilitated and protected.\nWhile the amended 2016 PAPPL requires only prior "notification" rather than "permission" in order to holdapeaceful assembly, the information required exceeds far beyond that which is necessary for the facilitation of peaceful assembly, including the content of all slogans and signs to be used. The amendments proposed in the 2018 bill, which were passed in the Upper House of Parliament and currently awaitingavote in the Lower House, would place even more restrictive requirements by requiring the organizers of peaceful assemblies to submit information on the source of funding for the assembly. Dr. Nyo Nyo Thin,aformer independent MP who took responsibility for the protests against the 2018 proposed amendments to the PAPPL, stated at the press conference, "If these amendments to the law are passed, the police will be able to interpret the law anyway they want to, and our basic right to freedom of assembly will be completely gone. The government must do more to protect the rights of peaceful protesters."\nIn addition, Article 10(k) of the PAPPL requires that organizers of peaceful assemblies and its participants follow predefined local regulations and related agreements. This catch-all requirement allows local authorities, including the police, to insist on coming up with an agreement with organizers - and if local authorities withhold agreement or if agreement is not upheld, the assembly participants can be charged with violating the law. Related to this provision is Article 20 of the PAPPL. Article 20 criminalizes assemblies in which organizers or participants go beyond the information provided in the initial notification, for instance, even if one participant usesaslogan that was not pre-approved.\n"If the government is failing to protect the hundreds of thousands of IDPs displaced due to armed conflict as the Myanmar military continues to wage war and prohibit IDPs access to humanitarian aid, we have to do what we can to raise our collective voice to support our communities affected by this decades-long conflict," said Lum Zawng, one of the Kachin youth organizers of the Myitkyina protest who was subsequently charged for criminal defamation under Article 500 of the Penal Code by the Myanmar military Lt. Col. Myo Min Oo. "This is especially important now as the third Panglong conference is underway, because it ultimately encourages peace, democracy and human rights to take root in the country," he continued.\n"Authorities have to respect and at the same time consider the particular ways in which women experience violence and threats in organizing and participating in peaceful protests," said Ei Ei Moe, one of the young female leaders of the peaceful protest in Yangon. "Despite receiving sexually-explicit and violent threats and harassments, particularly by police and nationalists on social media, we are continuing to challenge social and cultural norms towardsamore inclusive society," she continued. "We are not afraid, we will continue to stand up for our rights," she added.


မန္တလေးက တစ်ကိုယ်တော် အာဇာနည်နေ့ကို ကျင်းပသူ | Myanmar Gazette News Media Forum Network\nHome » Myanma News » မန္တလေးက တစ်ကိုယ်တော် အာဇာနည်နေ့ကို ကျင်းပသူ\nမန္တလေးက တစ်ကိုယ်တော် အာဇာနည်နေ့ကို ကျင်းပသူ\nPosted by piti on Jul 19, 2011 in Myanma News | 21 comments\nဇူလိုင်လ (၁၉) ရက်နေ့။ အာဇာနည်နေ့။ မြန်မာတစ်မျိုးသားလုံး မမေ့သင့်တဲ့နေ့တစ်နေ့ပါ။ မနက်ပိုင်းကတည်းက မိုးနတ်မင်းကြီးကတော့ ဗိုလ်ချုပ်အောင်ဆန်းနဲ့တကွ အာဇာနည်အပေါင်းကို သတိယလွမ်းဆွတ်လို့ ထင်ပါရဲ့… အုံ့ဆိုင်းမှိုင်းလို့နေတယ်လေ။ ကျနော်လည်း ၁ဝ နာရီထိုးမှ မြို့သစ်ကနေ (၆၂) လမ်းအတိုင်း မြို့ထဲကို ထွက်လာခဲ့ပါတယ်။ စိတ်ကတော့ ငယ်ငယ်က တတ်ရောက်အလေးပြု အမျှဝေခဲ့ဘူးတဲ့ အာဇာနည်နေ့ အခမ်းအနားတွေကို သတိရနေပါတယ်။\nဒီလိုနဲ့လာခဲ့တာ မနော်ယမန်ပန်းခြံအလွန်လေးလည်ရောက်ရော… လမ်းအနောက်ဖက် ပလက်ဖေါင်းပေါ်မှာ ထူးခြားတဲ့မြင်ကွင်းတစ်ခုကို အမှတ်မထင်မြင်တွေ့လိုက်ရပါတယ်။ ဒါနဲ့ ဆိုင်ကယ်ကို ရပ်ပြီး သေချာကြည့်မိတော့ ပလက်ဖောင်းဘေးက စတီးလက်ရန်းကလေးပေါ်မှာ ဗိုလ်ချုပ်အောင်ဆန်းပုံကိုချိတ်ဆွဲပြီး အလေးပြုရှိခိုး အမျှဝေနေတဲ့ သူတစ်ဦးဖြစ်နေတာ တွေ့ရပါတယ်။ ကျနော် အံ့အားသင့်သွားမိပါတယ်။ ဒီလို သတိတရရှိတဲ့သူတွေလည်း ရှိပါသေးလားလို့ပေါ့။\nတကယ်တန်းကျတော့ မန္တလေးသားတွေရဲ့ ရင်ထဲမှာ အာဇာနည်နေ့ကို လွမ်းဆွတ်တဲ့စိတ်ရှိကြပါတယ်။ လွမ်းသူပန်းခွေချ အလေးပြု အမျှဝေစရာ နေရာမရှိလို့သာ ဖြစ်မှာပါလေ။ အဲ… အခုတွေ့ရတဲ့သူကတော့ ဗိုလ်ချုပ်အောင်ဆန်းပုံရဲ့ရှေ့မှာ ပန်းလေးတွေချိတ်ဆွဲ၊ အမွေးတိုင်ထွန်း၊ ဖယောင်းတိုင်ထွန်းပြီး သေချာကန်တော့အလေးပြုပြီး ငြိမ်သက်စွာနဲ့ အမျှဝေနေတာပါ။ ကျနော်မှာပါလာတဲ့ ဖုန်းလေးနဲ့ အမှတ်တရ ဓါတ်ပုံရိုက်ပြီး ဆက်ထွက်လာခဲ့ပါတယ်။ စိတ်ကတော့ အဲဒီအလေးပြု အမျှဝေနေတဲ့သူတစ်ယောက် အန္တရာယ် ကင်းပါစေလို့ ဆုတောင်းမိပါတယ်။\n၁၁ နာရီခွဲလောက်ကျတော့ ဘာတွေများ ဖြစ်နေသေးလဲမသိဘူးဆိုပြီး နောက်တခေါက် သွားကြည့်ပါသေးတယ်။ အဲဒီအချိန်အထိ သူက အမျှဝေမေတ္တာပို့နေတုန်းပါပဲ။ မလှမ်းမကမ်းမှာတော့ ရဲကားတစ်စီး ရပ်ထားတာ တွေ့ရပါတယ်။ ဘာမှတော့ မလုပ်ပါဘူး။ နေ့လည်တစ်နာရီကျော်ကျော်လောက်မှတော့ ထပြန်သွားတယ်လို့ဆိုကြပါတယ်။\nဗိုလ်ချုပ်အောင်ဆန်းနဲ့တကွ အာဇာနည် ၉ ဦးကို မေတ္တာပို့ အမျှဝေပြီး အလေးပြုခဲ့သူတစ်ယောက်ပါ…….\nအာဇာနည်ဗိမာန် မသွားနိုင်လဲ ဗိုလ်ချုပ်ဓာတ်ပုံနဲ့တင် အဆင်ပြေသတဲ့\nဂုဏ်ယူပါတယ်….အနားမှာရှိနေရင် တူတူသွားထိုင်ပြီး ရှိခိုးအလေးပြုလိုက်အုံးမှာ ။။။။။။။။\nသူနဲ့အတူတူဝင်ပြီး ဗိုလ်ချုပ်အောင်ဆန်းကို အလေးပြုသွားကြတဲ့သူတွေ တွေ့ခဲ့ပါတယ်…\nကျနော်တစ်ခုကျန်သွားတယ်ဗျာ… သူအလေးပြုအမျှဝေတဲ့နေရာတည့်တည့် မနော်ရမ္မံ ပန်းဥယျဉ်ထဲမှာ ဗိုလ်ချုပ်အောင်ဆန်းမြင်းစီးကြေးရုပ်ထုတစ်ခုရှိပါတယ်…\nအရင်က ကျုံးထောင့်မှာ ထားတဲ့ဟာပေါ့… အခုတော့ အထည်းကျန်ဆန်စွာနဲ့ ကြေးညှိတွေတတ် အရောင်မှိန်လို့နေပါတယ်…\nလေးစားဖို ့ကောင်းတဲ့သူပါ…..အခုခေတ်မှာ ဒီလိုလုပ်တဲ့သူ ရှားနေပါပြီ\nနယ်မှာ အလံတစ်ဝက်မချဘူး။ တောက်!!!\nမန္တလေးနန်းတွက်က စာသင်ကျောင်းမှာ လည်း အလံတစ်ဝက်ချမထားပါဘူးဗျာ…\nစာသင်ကျောင်းအနေနဲ့တော့ ဘာပဲပြောပြော ဂရုတစိုက် အလံအောက်တစ်ဝက်ချ အလေးပြုသင့် ပါတယ်….\nThis isaVDO link\nသူ ့ကို ထရန်လာခေါ်သော သူ အစ်မနှင့်ပြောသော စကားများမှာ…\nဗိုလ်ချုပ်ဆိုတာ ကလေးတွေ သိတောင်မသိကြတော့ဘူး။ မိဘတွေက ဗိုလ်ချုပ် အကြောင်း မပြောပြကြဘူး ။ မိဘတွေ ကိုက အဲလိုစိတ်ဓါတ်တွေမရှိလို ့သားသမီးတွေ မသိတာ..။ ကျွန်တော့် သားသမီးတွေ အဲလို အဖြစ်မခံနိုင်ဘူး..။\nနားလည်ရမယ်..ပြောချင်တာပြော..ကျွန်တော့်ရဲ ့ရည်ရွယ်ချက်က ဗိုလ်ချုပ်ကိုလေးစားရမယ်…\n( အစ်မမှ- နင့်ကို မလေးစားရဘူး မပြောဘူး၊ ကိုယ့်အိမ်ကနေ ကိုယ်လေးစားလို ့..ရတယ်)\nကျွန်တော့်ရဲ ့ရည်ရွယ်ချက် အမှန်အတိုင်းပြောရယင် လူတွေမေ့နေလို ့….။\n(အစ်မမှ- ဘယ်သူမှ မမေ့ဘူး..)\nအခုလူတွေ…မမေ့ကြဘူးဆိုယင်.. ကိုယ့်အိမ်ကိုယ်ပြန်ပြီး အလံ တစ်ဝက်ထောင်လို ့ရတယ်..ဂုဏ်ပြုလို ့ရတယ်..။\nဒီလို လက်ဆင့်ကမ်းတာ ညံ့ဖြင်းလာလို ့\nတစ်ဖြေးဖြေးနဲ ့တစ်မြို ့လုံး သူများ ကျွန်ဘဝ ရောက်နေတာ…\n(အစ်မမှ- သွားမယ်လာ.. ၄ နာရီ မပြည့်သေးဘူးလား..)\nညနေ ၄ နာရီမှ ထမယ်…။\nဒိပြင်နိုင်ငံကလာတိုက်တာလို ့သူများလက်အောက်ကျတာ မဟုတ်ပဲ..\nခုတော့ တရုတ် က အကုန်သိမ်းသွားပြီ…။\nဟု အပြန်အလှန်ပြောဆိုတာ ကြားခဲ့ရပါတယ် (ပြောနေတာ တင်ပေးထားပါ့မယ်..)။\nသူအစ်မနှင့် အတူ ဦးလေး ဘုန်ကြီးတစ်ပါးလည်း လိုက်လာပါတယ်..။\nဗိုလ်ချုပ်နှင်.တကွ ကျဆုံးလေပြီးသော အာဇာနည်ခေါင်းဆောင်ကြီးများကို အလေးပြုပြီး\nအထက်ပါ ပုံထဲက ရွှေမန်းသား ကိုပါထပ်မံ အလေးပြုပါတယ်ဗျာ\nယခုပုဂ္ဂိုလ်နှင့် ၂၀၀ရခုနှစ် ရွှေဝါရောင်တော်လှန်ရေး အဦးပိုင်းကာလ တကိုယ်တော် အနစ်နာခံ စွန့်စားပြသွားကြတဲ့ ကိုထင်ကျော်၊ မစုစုနွေး၊ ရေဆင်းတက္ကသိုလ်ကျောင်းအုပ်ဟောင်း ဆရာကြီး ဆလိုင်း (နာမည်မေ့နေတယ်… ဟီး)နဲ့ အခြားအညတရ သူရဲကောင်းများကို အလေးပြုပါတယ်။\nတစ်ယောက်တည်း အဖော်မပါဘဲ မိမိဆန္ဒအတိုင်း လုပ်ပြရဲတာ အရမ်းဂုဏ်ယူမိပါတယ်\nအင်မတန်မှ မျိုးချစ်စိတ်ဓါတ် ပြင်းထန်သူပါပဲ\nတကယ်လေးစားဖို့ကောင်းတဲ့ လူပါပဲ … ။ယုံကြည်ရာကို လုပ်ရဲတဲ့ သတိ္တရှိတဲ့သူပါ … ။ ထိထိမိမိလေး မှတ်တမ်းတင်ပေးထားတဲ့ ပို့စ်ပိုင်ရှင်ကိုလည်း ကျေးဇူးတင်ပါတယ် ။\nကျွန်တော်တို့ ငယ်ငယ်တုန်းက အာဇာနည်နေ့ဆိုတာ အမြဲလိုလို သတိရဖြစ်တယ်။ ဒါပေမယ့် အသက် အရွယ်ရောက်လာတော့ ဒီလို ခံစားချက်တွေကို မေ့တတ်အောင် သင်ပေးကြတဲ့ သူတွေကြောင့် ကျွန်တော်တို့ တစ်တွေ သတိရနေရုံလေးပဲ ဖြစ်နေတယ်။ တိုင်းပြည်ကို ကျွန်ဘဝကနေ လွတ်မြောက်အောင် လုပ်ပေးခဲ့တဲ့ သူတစ်ယောက်ကို အဲဒီလို မေ့ပစ်ထားခဲ့တာက အရမ်းကို ဝမ်းနည်းစရာ ကောင်းပါတယ်။\nဒီလို တစ်ယောက်ထဲ ကိုယ်လုပ်ချင်တာကို သတိ္တရှိရှိ လုပ်ပြသွားတာ တကယ်လေးစားဖို့ကောင်းပါတယ်\nနောက် မှတ်တမ်းတင် ဓာတ်ပုံရိုက်ပြီး အခုလိုတင်ပေးတယ့် piti ကိုလဲ ကျေးဇူးပါ ….\nဓါး (အကျိုးပြုရာတွင်သာသုံးသည်။) says:\nဘယ်လိုမှတော့ မအောက်မေ့ပါနဲ့ခင်ဗျာ ကျွန်တော်သိချင်တာလေးရှိလို့ပါ အဲ့ဒါ ဒီနှစ်အာဇာနည်နေ့ကလား မနှစ်ကလားဆိုုတာသိချင်လို့ပါ အဲ့ဒီပုံနဲ့ သတင်းကို မနှစ်ကလဲတွေ့ဖူးတယ်ထင်လို့ပါ ကျွန်တော့်အထင်မှားချင်လဲမှားနိုင်ပါတယ်ခင်ဗျာ\npost တစ်ခုတိုင်းဆီရဲ့ ထိပ်မှာ\npost တင်ခဲ့တဲ့ ရက်စွဲကို ကြည့်လို့ရပါကြောင်း\nတော်တော်လေးစားဖို ့ကောင်းတဲ ့လူတစ်ယောက်ပါ……